
Mladomu čitaocu. 


. »Danas mi je majka otadžbina moja — 


Kao sjajna zvijezda njena slava sja; 
Oj Hrvatsko zlatna, ljubim te bez broja, 
Za tebe ću živjet i umrijeti jal« 

Josip Milaković 


) ijepa li je, krasna li je majka naša Hrvatska! U 
blistavom đerdanu njenih ljepota zaista ponaj- 
: ljepše sja hrvatsko Primorje. Tamo se hvataju 
d EVRA u kolo vrletne planinske kose i čunjaste glavice 


s kraljem hrvatskih gora — gorostasnim Velebitom. Ali 


tamo je i biser domovinskih krasota — divna Adrija. Poleti 
mlađani sine onamo! Između kršnih obala razlilo se veli- 
čanstveno Jadransko more cjelivajući svojim valovima po- 
nosne gradove, umiljata sela i zaseoke, 

Cjelivaj i Ti, mila omladino, svetim zanosom dragu 
primorsku obalu i bajno svoje.more! Ta svaki će Ti kamen, 
svaki val pričati djedovske vrline i slavu dične otadžbine. 
Oj slijedi ih, sinko, slijedi — i bit ćeš zahvalan sinak a 


majka će se s Tobom ponositi! 


Pisac. 


Sadržaj. 

Od Karlovca do Rijeke. 


oj Davorine! Jedva sam čekao čas, da se sastanemo! Koliko 
mi je srce igralo od radosti, kad sam se spremao prvi put 
k moru i na more, tako sam sada veseo, što smo opet zajedno. 
O kako mi milo titraju slatke uspomene na sve ono, što sam vidio 
i naučio za ova četiri tjedna! Pa gdje da počnem nabrajati neza- 
boravne te doživljaje? ... : 

Karte razglednice javile su milim mojim sudrugovima, gdje 
sam kada bio, a sad ću pokušati, moj Davorine, da pripovijedam 
Sve ono, što sam vidio, oćutio i doživio, otkako smo se rastali. 

Dobri naš učitelj pravo nam je govorio, kad nas je učio zem- 
ljopis, da je more najveće blago i najljepši ures drage naše hrvat- 
ske domovine. Došli školski praznici, a ja svršio četvrti razred. 
Zdravo da ste mili dani moga očekivanja i moje radosti!... Došli 
ste, da se ispuni obećanje mojega strica — ah to slatko obećanje — 
da ću s njime na _ sinje more u prekrasne krajeve divnoga našega 
Primorja. Veselo sam tražio knjižice i slike, koje su ma što kazivale 
o primorskim krajevima. Kad je sunce večerom zapalo, uvijek sam 
nestrpljivo brojio i računao, koliko će još puta izaći i zapasti do 
našega odlaska iz Karlovca na Rijeku: I ta je briga prošla... 

Osvanu 8. kolovoza — vedar kao riblje oko. Sva je prtljaga 
bila već spremljena u kovčezima. Pred podne bili smno na kolo- 
dvoru čekajući zagrebački željeznički vlak. Parna pištalica pretrgne 
Za par časova naše očekivanje — — eto parnoga konja, koji će nas 
dovesti još prije sunčanoga zapada do kršnih obala sinjega Jadran- 
skoga mora. ' i ke 

Čim sam unišao sa stricem u željezna kola, smjestismo se: kraj 

ino osti 

prozora, samo da mi ostanu življi u očima svi oni zanimljivi krajevi, 
kojima juri karlovačko-riječka željeznica do mora. Već kod prve 
postaje dade mi moj dobri stric novi notes s kožnatim crnim  kori- 
cama, da u njega bilježim mjesta, gdje staje željeznica i druge znat- 
nije stvari, što se dožive putem. Radosno sam primio taj novi dar 
— novi dokaz, koliko se moj stric brinuo, da mi to nezaboravno 
putovanje bude korisnije. Mnogo sam i mnogo toga zapamtio, gdjegod 
sam što vidio i čuo na putu. Ali tko bi se svega sjetio, da nije ove 
drage knjižice, u koju sam puno toga zabilježio ! 

Umiljati krajevi oko Korane i Mrežnice brzo su se izmjenjivali. 
»S Bogom bijeli Karlovče, s Bogom tvrdi Dubovče!« ... šaptala 
mi razdragana duša. 

Uz zelenu Mrežnicu eto Dugerese s visokim dimnjacima tvor- 
nice, u kojoj se priugotavlja platno. Iza Generalskoga stola zalaziš 
sve više među šumovite bregove, područje onih golemih gorskih 
kosa, gdje se ustobočio i stari Klek kao stari lav. Mili Bože, čudna 
li stijenja okolo njegove sive, raskidane glave! Visok je 1183 metra. 
Ljudi, koji su se već uspinjali na Klek, pripovijedaju, da se s nje- 
gove tjemenice vide daleki krajevi mile nam hrvatske domovine od 
Zagreba do kranjskoga Triglava i do košćatoga Velebita. 

Kod male postaje Josipdola pred Ogulinom izašlo je više putnika, 
koje su tamo čekala kola, da ih odvezu na divna Plitvička jezera. 

Zamalo je pred nama pukao pogled na široku ravan, gdje se 
raširio Ogulin. Ogulin je najveće mjesto na putu od Karlovca do 
Rijeke. Ima više crkvi i visokih zgrada. U grad vodi od kolodvora 
lijep drvored, a iza ogulinskih kuća pružila se polja, vrtovi i voć- 
njaci. Usred Ogulina ima krasno šetalište. Tamo je sijelo županije 
modruško-riječke, a ima preko 3000 stanovnika. 

Ostavismo lijepi Ogulin s utvrdama nekadanjega Frankopanova 
grada i one ponore, u koje propada ponornica Dobra. Ispod Kleka 
pojurio je naš parostroj desno u čarnu dolinu rijeke Dobre među 
gorske kose. Eno zelenih jablana i jošića, između kojih se bjelasa 
zvonik pravoslavne crkve i manastira u Gomirju. Dalje je dolina 
Dobre sve uža. Zelena voda prebacuje se preko stijenja i pruđa. 
Gdje joj se korito malo raširilo, tu su ljudi načinili brane, iz kojih 
se voda kroz žljebove salijeva tjerajući kolesa mnogih mlinova i pilana. 
Čarobna je to gorska prodolica, u kojoj se željezničke postaje, tuneli, 
mlinovi i pilane izmjenjuju pred tvojim očima ljepše, nego li u ikojoj 
panorami, 

Već iza Ogulina susreću te šume crnogorice, koje bivaju sve 
gušće i gušće iza daljnih postaja Vrbovskoga, Moravica, Skrada, 
Delnica i Fužina. U gdjekojim gudurama tih visokih planinskih šuma 
ima i vječnoga snijega. Visoke jele, omorike i drugo drveće daje 
izvrsnu građu. Ondješnji ljudi vrsni su drvodjelci i šumski radnici. 
U onim gorskim šumama ima sila divlje zvjeradi, a i medvjeda. 

Mjeseca rujna 1899. zalutao je ovdje u noći medvjed na željez- 
ničku prugu. Parostroj, koji je upravo u onaj čas jurio, zdrobio je me- 
dvjeda, te su se osvitkom zore našli raskidani njegovi ostanci kraj 
tračnica. ' 

Ovaj lijepi kraj naše drage domovine među gorama zove se 
Gorski kotar. Dok na obalama mora u Primorju žeže nesnosno ljetno 
sunce, ovdje popuhuju: ugodni gorski vjetrovi razblažujući dnevnu 
žegu i sparinu. Zato dolaze i zdravi i bolesni ljudi u pojedina mjesta 
divnih tih gorskih krajeva, da si okrijepe i osvježe i tijelo.i dušu. 

Prekrasni su gorski klanci, bedemi i vrhunci oko Skrada, Del- 
nica, Lokava, Fužina i Liča. Između Skrada i Delnica uzdigao se 
brijeg Kupjak, kroz koji juri željeznica 1223 metra dugim prorovom 
ili tunelom. To je najdulji prorov od onih 16, što sam ih pobilježio. 
Pred Lokvama bacismo .poglede na velebne stijene Velikoga Ris- 
njaka (1528 m.), koji je daleko na zapadu uzdigao svoje golo tjeme. 
Prošavši i Fužine, eto Liča i ličkoga polja, kojim protiče potok Li- 
čanka. Preko nje vodi 24 metra visoki željezni most. 

Iza Liča zamjenjuju guste planinske bukove i crnogorične šume 
sve više gorska bedra i uvale, iz kojih proviruju gole stijene. Eto 
kraškoga kraja, gdje te pozdravlja pusta kamenita okolica, I zrak je 
tu drugi, jer ti toplo povjetarce naviješta, da nije više daleko do 
mora. 

Stric me je upozorio, da će nam se kod postaje Plase ukazati 
more. Ja sam bio radosno uzbuđen s tih riječi i nijesam više imao 
mira. Srce mi je počelo veselije i brže kucati. Oči su mi zurile 
uvijek kroz desni prozor, gdje mi se imalo prviput u životu poka- 
zati more. No uzaludu. Pred nama same pećine, koje su ipak silnom 
brzinom željeznice još brže nestajale ispred naših očiju. Moje su oči 
bile uprte u te pećine kao u najdivniju kakovu sliku, jer sam znao, 
da je negdje iza tih prosječenih pećina u dalekoj dubljini veličan- 


. stvena slika, za kojom sam toliko žudio. - 


»Eno mora .. !« usklikne moj dobri stric. Ja sam uzdrhtao ođ 
radosti, a oči su mi već plovile glatkom površinom sinjega, veličaj- 

noga mora. Ono je puklo daleko u nizini kao kakovo ogromno ogle- 


dalo. Sunce se približavalo zapadu, a njegovi zlatni traci kupali su 


ge u tom morskom zrcalu. Nikad nijesam mogao da zamislim ljepše 
i divnije slike. Bio sam veseo, razdragan i sretan kao nikada prije. 
Nijesam više čuo ni štropotanja željeznice. ni razgovora ostalih put- 
nika. I moje oči i duša i srce nije se više otkinulo od prekrasne 
slike, što se rastvorila pred menom. Nikad j&ć ne ću zaboraviti. 

Željeznica se žurila niz bokove kamenitih bregova visokim pod- 
zidanim putevima, lagano se spuštajući u nizinu. Moje su misli hrlile 
još brže, a oči nijesu znale što da prije zahvate. Od zapada zatvo- 
rila je dalji pogled na more tvrda istarska obala s visokom Učkom, 
a ispod nje se namjestile kućiće, kuće, zaseoci i ljetnici različnih istar- 
skih mjesta. Na jug se posred Kvarnerskoga zaliva raširio otok Krk, 
a pod tobom uz more eno Kraljevice s glasovitim gradom Petra 
Zrinjskoga. Kraj toga se grada ovija uzana morska cesta u divni 
zaliv bakarski. Što smo se više spuštali k obalama mora, to smo 
jasnije razabirali veće i manje parobrode, jedrenjake, ribarske lađice 
i barke. Sve je to plovilo poput bijelih labudova po širokoj onoj 
površini prama kutu, u kom se još sakrivala našim očima ponosna 
Rijeka. 

Uživajući prelijepe te vidike zaboravili smo gotovo, da smo 
prošli već postaje Meju i Bakar, Iza Meje je onaj duboki prodor, u 
koji je dne 7. prosinca 1873. oko 9 sati u jutro Žestoka bura strmo- 
glavila pet željezničkih vagona u ponor. U njima je bilo 24 putnika, 
od kojih je ostalo 7 mrtvih a drugi teško i lako ranjeni. Za malo 
eto nas na visokom nasipu sv. Ane kod Drage, eto Martinščice, eto 
Sušaka! Prešavši željeznim mostom preko Rječine, zaštropoće željez- 
nica kroz posljednji Kalvarijski prorov i za nekoliko trenutaka stane 
na riječkom kolodvoru. 

Šetnja gradom Rijekom. 


TD) ijički je kolodvor velik, za mene najveći, što. sam ih dosele 
AMO vidio. Nijesam ni imao kada, da razgledam duljinu te velike 
m zgrade. Silesija je tu svijeta. Valja da se žuriš, jer bi se 
mogao u onoj vrevi i izgubiti, da ne bi znao u prvi mah, ni kamo 
ni kuda. 

Moje je srce samo igralo svom radošću i svom željom, da vidim 
opet to divno more; no treba prije proći Deakovom ulicom. Visoke 
zgrade nižu se jedna za drugom, a među njima krasan red drveća 
sve samih bijelih platana. Prešli smo i željezničku prugu, kojom smo 
se dovezli, pa zakrenusmo desno na Zičijev trg. Tu ima krasnih kuća 
i palača, ali ja sam volio one šarene dimnjake, što su tamo iza kuća 
virili — nego li sve ljepote onoga ravnoga i baš krasnoga trga. 

No nijesmo više daleko od njih. Između nekoliko ogromnih 
palača eto obzidane obale morske, eto žuđenoga, divnoga mora! 
Stric mi kaza: »To ti je riječka luka!« Mi smo na Zičijevoj obali, eno 
dalje Stefanijine i Rudolfove obale, eno na drugom kraju obale Sa- 
parijeve i Adamićeve. Daleko tamo zatvorio je s južne strane svu 
luku dugi jezik od kamena — tko bi mu odavle dogledao kraja! 
To je 1070 metara duga obala Marije Terezije, koja se je pružila 
po milijunima centi kamena u kvarnerski zaliv. Gradnja samo te nove 
obale stojala je preko 28 milijuna kruna. 

U luci je bilo more sasvim mirno, Iz mora je stršila čitava 
šuma gola drveća. To su dulji i kraći jarboli s poprečnim motkama, 
na kojima vise omotana platnena jadra. Što je veći brod, veća su 
mu i jadra i jarboli. A tko bi izbrojio sve lađe, što sam ih tu vidio 
na jednoj hrpi! Ima tu parobroda, jedrenjaka, brodova, barka i bar- 
čica svake vrste. Među jarbolima uzdižu se debeli željezni dimnjaci 

oličeni raznim bojama i znakovima, da se zna i vidi već iz daljine, 
tko im je gospodar. Ima tu grdnih lađa, većih od ikoje kućerine, a 
ima i malih, vitkih poput hitrih lastavica. U neke se brodove krca 
svakovrsna roba, iz drugih se opet iskrcava. Tu je život, lupa, buka 
i vika ljudi, kola, taljiga, nosila, da se to ne da opisati. 

Kraj luke su na obali debeli kameniti stupovi, pa i yeoma 
jake željezne karike, za koje se vežu brodovi. Osim toga plivaju i 
na vodi velike željezne šuplje krugle plutače (bove), za koje se 
također vežu lađe. Te su bove okrugle i dugoljasta oblika, a učvršćuju 
se ogromnim sidrima za morsko dno Nakraj luke uzdiže se divan 
svjetionik. 

Već je sunce sjedalo na zapad, a ja sam još uvijek šetao sa 
Stricem po obali. Nijesam se mogao da dosta nagledam novih stvari 
i novih ljudi. Oko luke svi ljudi govore talijanski: Najviše ih ima 
oko' brodova i kraj ogromnih skladišta robe. Divio sam se veličini 
tih skladišta. U njima ima na tisuće i tisuće metričkih centi svako- 
vrsne robe, koja se dovaža i izvaža na sve strane daleke zemlje. 

Kad smo došli na Adamićevu obalu, krenusmo Adamićevim 

trgom u najljepšu riječku ulicu, koju zovu »Korzo«. Krasna li je to 
ulica, kakove još nigdje ne vidjeh! Visoke kuće na više katova redaju 
se jedna do druge. U gornjim spratovima stanuju ljudi, a u prizemlju 
su sami dućani. Prekrasni izlozi s blistavim staklenim pločama mame 
tvoje oko, da se nagledaš stvari, kakovih još nigda nijesi možda 
ni vidio. Čudio sam se, što su malo ne na svim dućanima natpisi 
talijanski. 
' Sav korso vrvio je u predvečerje muškim i ženskim svijetom. 
Široki glatki pločnici pred kućama bili su nalik na mravinjak. Toliko 
se tu miješa ljudstva. A nije to ni toliko čudo, kad u Rijeci živi 
do 40.000 duša, 

Zanimljiva je zgrada na Korzu stari gradski toranj s velikim 
satom. Na pročelju je trga kameniti grb grada Rijeke. Predstavlja 
dvoglavoga orla s krunom, kako stoji na posudi, iz koje teče voda. 


U tornju su iznutra isklesane slike cara Leopolda 1. i Karla IV. 


Danas je Korzo žila kucavica čitave Rijeke, a kad je spomenuti 
toranj građen, onda je upravo do njega dosezalo more, a iza tornja 
su tek prama brijegu stajale gradske kuće. Taj je stari grad bio 
opasan zidom i kulama. 

Prođi ispod tornja i eto te u starom gradu. Korak, dva i ti 
Si na raskrižju mnogih uzanih ulica. Kuće visoke, da im jedva vidiš 


Fužine. 

krov, a ulice tako uske, da gdjegdje ne mogu više od dva čovjeka 
ići usporedo. K tomu su kuće baš nagomilane kao da će jedna drugu 
istisnuti. Možda se s toga i zove onaj dio grada Gomila. Premda su 
te sve tijesne ulice popločene kamenom, ipak je u tim ulicama i 
kućama dosta nečisto. Neke su ulice staroga grada dosta strme, jer 
su kuće građene na brijegu. Jugoistočni dio grada ili današnji novi 


grad je sasvim pravilan i ravan. Nu koliko je trebalo vremena, ko- | 


liko se potrošilo novaca, dok se je onoliki prostor nasuo kamenjem 
i zemljom, dok se je tako silom stisnulo more i sagradile divne kuće 
i palače između nove luke i staroga grada! 

Već su sve ulice bile rasvijetljene, kad smo se vratili u svra- 
tište »Europa« na večeru i konak. Prije sna još sam gledao kroz 
prozor prama luci. Bio je mrak, ali je more blistalo od nebrojenih 
svjetiljaka, što su bile razasute po obali po mnogim lađama i bro- 
dicama. 

Osvanu jutro. Prvi sam bio na nogama, samo da što prije 
zađemo u grad. Čim smo se spremili, prošetasmo se u crkvu sv. 
Vida, da zahvalimo Bogu i pomolimo se za sretan put K tomu sam 
se ja još nečemu radovao: da čujem službu Božju u milom našem 
hrvatskom jeziku. Crkva je sv. Vida građena u okrug. Divno li je 
pogledati njezine nutarnje svodove! Oltari su urešeni prelijepim sli- 
kama. Na glavnom je žrtveniku veliko raspelo, Evo što mi je stric 
pripovijedao o tom raspelu: 

Gdje je danas crkva sv. Vida, bila je u XIII. stoljeću vrlo mala 
kapelica. U njoj je bilo ovo isto raspelo. U ono vrijeme prolazio 
kraj kapelice i raspela neki nevaljani, bezbožni mladić Petar Lon- 
čarić. Ljutit, što je izgubio nedozvoljenom igrom mnogo novaca, baci 
se kamenom u rebro raspetoga Isusa. I gle, u isti čas poteče iz onoga 
mjesta krv. Ozleda na raspelu pokazuje se i danas, Na istom mjestu, 
gdje se je to dogodilo, dade godine 1631. grofica Uršula Tonhauzen 
sagraditi crkvu sv. Vida, 

Najstarija je stolna crkva sv. Marije. Za nju se znade već od 
godine 1200. Pred ulazom u crkvu uzdiže se zvonik, a na njem se 
čita u kamen usječena godina 1377. Kad smo stupili u crkvu, raz- 
blažilo nas skladno pjevanje milozvučnih hrvatskih crkvenih pjesama. 
A kako smo tek uživali slušajući milu riječ hrvatsku od žrtvenika iz 
usta svećenikovih | 

Bilo je već poslije sedam sati, kad smo se našli opet na korzu. 
Kraj grčko-istočne crkve dođosmo opet do obale. Uz Stjepanovu i 

Gizelinu ulicu dođe se na dugačku obalu Marije Terezije. Prošetasmo 
se njome, jer se otuda otvara lijep vidik na cijelu luku i sjevero- 
zapadni dio grada. Na protivnoj strani puklo je debelo more prama 
Istri i otocima Krku i Cresu. Izvan luke bilo je more mnogo nemir- 
nije. Puhao je jug. More je bilo uzbibano kao kad voda vrije u kotlu. 
Veliki valovi zarubljeni srebrnastom pjenom letjeli su velikom brzinom 
iz daljine. Kad bi došli do obale Marije Terezije, udarili bi svom 
silom u vanjsku stranu zida, gdje bi se rastepli i razišli u pjenu bijelu 
kao mlijeko. Na uzburkanom moru bilo je više ribarskih lađica s ra- 
zapetim jadrima, a od jugozapada dimila se je velika parnjača sije- 
kući valove prema riječkoj luci. Ah! krasno li je tu boraviti i sve to 
razmatrati . . . ali mi smo morali dalje. 

Kad zakreneš s obale lijepom Gizelinom ulicom, upravo ćeš 
u jutarnje doba dana najzgodnije doći do najživlje točke u gradu. 
Tu su sagrađene tri velike natkrivene zgrade s ulaznim i izlaznim 
vratima. Sredinom se prolazi, a lijevo i desno natiskalo se sila trgo- 
vaca i trgovkinja. Ovdje se ljudi brinu za svoj želudac. Tu se pro- 
daje svakovrsno meso, živad, sir, zelenje, smokve; limuni, naranče, 
domaće i strano južno voće, poslastice i t. d. Nu najzanimljivije je 
u trećoj tržnici, gdje se prodaju ribe. To tržište zovu Riječani pešena 
ili ribište. Mili Bože — kakvih li sam tu vidio riba i ostalih _mor- 
skih životinja! Tu je najviše vike, jagme i cjenkanja. Živahni ribari 
viču i nude svoju robu, hvaleći jć i talijanskim i hrvatskim jezikom, 
samo da se je što brže riješe. Što se noću uhvati, valja da se u 
jutro proda. Sve su te ribe i ovdje žive. Voda prska iz vodovoda na 
sve strane, gdje zaželiš, Ribe se frcaju ponajviše u košarama i dru- 
gim drvenim posudama. Od morskih riba i drugih vodenih stanov- 
nika upoznao sam ovdje: tunu, lokardu, oslića, sarđelicu, ugora, veli- 
koga jastoga, rakovicu, oštrigu, klapunicu i t. d. Divno li je razma- 
trati prerazlične te morske životinje — pa kakvih li sve nemaju čud- 
novatih oblika! 

Rastavši se s ribištem primakosmo se k Urmenijevu trgu, 
gdje se u blizini nalazi krasna zgrada, gradsko kazalište. Na trgu 
ima lijepih zelenih nasada. Na susjednom Skarpinom. trgu ogromna 
je palača kr. financijalnoga ravnateljstva i carinare, a zatim se do- 
lazi do kanala Rječine. Kanal je spojen s morem. U njem pliva 
mnogo brodica, na kojima se trguje dalmatinskim vinom. Kraj kanala 
ima mnogo malih daščara, u kojima se prodaju smokve, limuni i na- 
ranče, a pokraj njih se namjestili starinari sa svakojakom ropotarijom. 

Istočni dio grada Rijeke završuje velikim šetalištem uz potok 
Rječinu, koja dijeli Rijeku od Sušaka. U to se prostrano šetalište 
dolazi ispod visokoga željezničkog mosta. Ugodno je ovdje boraviti 
i šetati se u hladu pod granatim kestenima i platanama. 

Kroz taj široki i duboki prodor između trsatskih pećina i riječke 
kalvarije teče nizinom Rječina svojim kratkim tokom u more. Ipak 
je Rječina najveća primorska rijeka Izvire 323 metra visoko ispod 
pećina u okolini mjesta Kukuljanova. Duboko je u toj dolini velika 
tvornica papira, u kojoj radi više stotina ljudi. Kako se inače mirna 
Rječina znade razgoropaditi, pokazala je i 19. listopada 1898. Od 
velike su kiše sletile u nju sa susjednih bregova bujice. Prostrano ko- 
rito bilo je tada matici premaleno i ona se razbaci svom divljom 
svojom snagom preko obala, pa načini silne štete okolnim kućama, 
Sav okoliš bio je pod vodom, a ponajveću štetu pretrpila je tvor- 
nica papira. Nijesu mnogo bolje prošle ni mnoge druge zgrade, jer 
se je izračunalo, da je bilo u svem blizu 2 milijuna kruna štete. 
I stariji ljudi pamte strašne poplave goropadne Rječine. Godine 1852. 
razorila je ona sve zidove oko obala, odnijela u more sve brvi, prije- 
laze i most između Rijeke i Sušaka. I godine 1883. u kasnu jesen 
iznenadi Rječina stanovnike Rijeke i Sušaka silnom poplavom. 

U Rijeci ima još i više drugih tvornica, u kojima je zabavljeno 
neumornim radom više tisuća ruku. Tako ima: tvornica duhana ne- 
daleko kolodvora, tvornica ubojitoga i strašnoga oružja torpeda, 
daleko. na zapadu izvan grada; zatim tvornica za čišćenje petroleja 
daleko: od kolodvora izvan grada; tvornica plina za rasvjetu, tvornica 
za čišćenje riže i pravljenje škroba, tvornica sapuna i svijeća, tvornica 
koža, tvornica tijesta, tvornica jedara i konopa, tvornica za priređi- 
vanje morskih riba, tvornica parnih strojeva i t. d, 

I zapadni dio grada Rijeke ima lijepo šetalište, koje zovu 
đardino publiko. Onamo smo se odvezli na kolima, koja su nas iza 
toga vozila i na riječko groblje. Šetalište »Pučki vrt« (Giardino 
publico) jako je prostrano, te mjeri 370 ara. Svatko rado zalazi u 
ovaj uvijek zeleni perivoj. Osim hladovine ispod tamnozelenoga i 
gustog lišća lovorike, tuje, cipresa, masline, magnolije i drugoga 
južnoga drveća godi ti očima šaroliko cvijeće, obrubljeno divnim 
uresima bršljana, zimzelena i drugoga vazda zelenog lišća. Taj je 
perivoj najmilije boravište riječkoga općinstva. 

Na povratku povezoše nas hitri konji kroz Klotildinu ulicu, 
gdje smo smotrili krasne zgrade muške i ženske građanske škole, 

na put, kojim se uzbrdice dolazi do vile prejasnoga nadvojvode Josipa 
i dalje do groblja. Divno li je to počivalište mrtvih! Širi se na po- 
višenom prostoru iznad grada s prelijepim vidikom na bezbrojne 
hrpe kuća i na daleko more. Pod sjenama križeva, spomenika i po- 
nosnih zastupnika iglastoga vazda zelenog grmlja i: drveća počivaju 
ovdje kosti premnogih smrtnika. Groblje je puno prekrasnih spome- 
nika od mramora. Među njima se osobito ističu svojom savršenošću 
oni, što ih je isklesala vještačka ruka znamenitoga hrvatskog umjet- 
nika Ivana Rendića, 

Sunce je sve žešće šiljalo svoje trake nad zadimljene krovove 
riječkih kuća. Oprostismo se s tim posvećenim mjestom i spustismo 
se još hladovitim uzanim ulicama staroga grada na Korzo. Na grad- 
skoj uri pokazivala su kazala upravo dvanaest sati. 

Kako sam istoga jutra radosno gledao žive ribe tamo u ribištu, 
tako sam se sada prviput.u životu veselio pečenim morskim ribama. 

Za objeda pripovijedalo se o starosti i znamenitosti grada 
Rijeke. Za Rijeku su dobro znali stari Rimljani. Poslije je Rijeka 
bila pod hrvatskom vlašću. Nu sudbina joj se je i poslije mijenjala. 
Od godine 1779. prešla je Rijeka pod ugarsku vlast, a onda opet 
pod hrvatsku. Njom upravlja sada kr. ugarska vlada po svom guver- 
neru, koji stanuje na Rijeci. ' p 

Poslije objeda se odmarasmo, dok se nije sunce okrenulo k za- 
padu. Oko četiri sata krenuli smo iz Rijeke na Sušak, 

Na Sušaku. 

\\)reko, Rječine sagrađen je lijep željezni most. Čim pređeš 1 
(Ze preko njega, stupio si na novo tlo. Bila je nedjelja. Mnogo je 

. svijeta prolazilo što pješice, što na kolima; jedni na Rijeku, 
drugi na Sušak i dalje. Najprije nas je pozdravila hrvatska troboj- 
nica, koja se vije na visoku stupu. 

Sušak nije staro mjesto. Pripovijedali su nam, da prije 100 
godina nije bilo na mjestu današnjega Sušaka nikakovih kuća. Stari 
ljudi kazuju, da je tu bilo kršno stijenje i kamenje, na kom bi sti: 
jenju riječke žene sušile rublje. Od »sušenja« dobio je i Sušak 
svoje ime. 

Danas je tu sasvim drugačije. Gdje je prije bila pustoš, dižu 
se danas najkrasnije kuće i palače. Kako je Sušak na uzanom pro- 
storu uz more i uz lijevu stranu Rječine, trebalo je i tu stvoriti 
mjesta za to lijepo hrvatsko trgovište, koje bi se već svojim izva- 
njim licem lako moglo nazivati i gradom. S jedne strane Sušaka 
puklo je more, a s druge su ga stisnule trsatske hridi i pećine. Što 
li je tu trebalo tisuću ruku, oruđa i baruta, dok su se razbile kršne 
stijene i prosjekla mjesta za divne današnje kuće, puteve i puteljke. 
To se najbolje vidi i iz željezničkih kola, kad se spuštaju s put- 
nicima iznad sušačkih kuća do željezničkoga mosta pred Rijekom. 

Za posljednjih 20 godina sasvim se je Sušak preporodio. Stare 
i trošne kuće zamijenile su krasne jednokatnice, dvokatnice i trokat- 
nice, da ih nema ni u Rijeci ljepših. Prama moru osnovali su sasvim 
nove, široke i pravilne ulice, a na suprotnim uzvisitim točkama po- tjaz oz frait 
sagradiše bogati građani prelijepe ljetnikovce s trijemovima i tornji- 
ćima, otkuda se naslađuju divnim vidikom na veliki Kvarnerski zaliv, 

Među kućama i kraj puteva gode tvojim očima zeleni redovi drveća, 
Osobito su lijepa mjesta Kačićevo šetalište i Preradovićev perivoj. 

Najprostranije je mjesto među sušačkim kućama Jelačićev trg. 
Ovdje se sastaju starodevne znamenite ceste lujzinska i bakarsko- 
kostrenska, koje spajaju gornje i primorske krajeve s Rijekom. 

Na najzgodnijem je mjestu ogromna zgrada, u kojoj je svra- 
tište »Continental«. Iza ove zgrade nižu se lijevo i desno ostale 
zgrade i kuće sve jedna ljepša od druge. Prekrasne su palače Ba- 
čićeva i Ružićeva, pak vila Ribolijeva. Medu najljepše se sušačke 
zgrade broji pučka škola i velika gimnazija. Pučka je škola usred 
mjesta, a gimnazija je dosta udaljena. Do nje se dolazi izvrsnom 
cestom i redovima drveća, pa je vrijedno, da je svaki putnik posjeti. 
Sagrađena je dosta visoko nad obalom, pa se od njezina pročelja 
pruža prezanimljiv vidik na cijeli kraj oko mora i prijeko na Učku. 

Sušak nema poveće crkve, nego se u svečane dane obav- 
ljala služba Božja u kapelici sv. Lovre. Ta je kapelica bila stara 
preko 400 godina, a sagradili su j€ pobožni trsatski knezovi Fran- 
kopani. Sada je više nema, jer su ju godine 1894. porušili, da bude 
prostora za novu cestu. Sušačani polaze crkve na Trsatu i na Rijeci, 
dok si i sami ne sagrade novu crkvu. 

I Sušak ima nekoliko tvornica. Lijepo napreduju tvornice tijesta, 
kože, cementa i svijeća. Ima i tvornica za maslo i konjak. Ima tamo 
i različnih korisnih društava. Sušak ima zajedničku općinsku upravu 
sa susjednim Trsatom. Sijelo je općinske i kotarske oblasti na Sušaku. 

Mnogi riječki građani i činovnici stanuju rađe na Sušaku, jer 
je ondje čišći zrak, novije kuće, pak nema onolike trgovačke buke 
i meteža. Sušak ima okolo 2500 stanovnika, koji stanuju u 175 kuća. 

Za jedan sat pokazao mi je stric cijeli Sušak. Bili smo i kod 
morskoga kupališta. Želio sam, da se okupam, no nije bilo kada, 
jer smo se morali požuriti na Trsat. 

Majka Božja na Trsatu. 


MNS)o najljepšoj hladovini počesmo se penjati na Trsat. A zašto 
9 penjati? Evo zašto: Odmah nad Rječinom i nad Sušakom 
“" “uzdigao se strm i kamenit 140 metara visok brijeg. Na 
njem je glasovita crkva Majke Božje trsatske. Oko crkve raširilo se 
mjesto Trsat s ostancima starodavnoga Frankopanskoga grada. Trsat 
je dakle na brdu, pa se valja do njega uspinjati. 

Dva glavna puta vode sa Sušaka na Trsat. Pješaci idu strmi- 
jim, ali bližim putem preko stuba. Tko hoće da se vozi, evo mu 
divne prije nekoliko godina sagrađene ceste. 

Mi smo odabrali put preko stuba. Sa sušačkoga trga skreneš 
odmah blizu mosta pod kameniti svod, urešen kipom Blažene Dje- 
vice Marije. Odmah iza ulaza počinju široke kamenite stube zašti 
ćene pokrajnim zidom. Uspinjati se valja lagano, jer se i tako dosta 
umoriš, dok prebrojiš nogama svih 412 stuba. Za odmaranje ima 
kraj stuba više klupa. Gdjekoja su mjesta kraj stuba urešena svetim 
slikama Oko stuba ima hladovitoga drveća i grmlja, koje ublažuje 
ljetnu žegu i sparinu. 

U prastaro vrijeme nijesu se ljudi ovuda penjali na Trsat, već 
drugim položitijim putem. Prve je stube sagradio svojim troškom još 
godine 1531. znameniti hrvatski junak, zatornik Turaka, kapetan 
Petar Knežić. A koliko je od onda milijuna i milijuna kršćanskoga 
svijeta prekoračalo te stube, da se uspnu do svetišta čudotvorne 
Majke Božje na Trsatu! 

Što smo se više uspinjali stubama na visinu, to nas je sve 
više vuklo srce, da što brže stupimo i mi u sveti taj hram. I eto, 
stuba je nestalo, a pred nama puče mali zaravanak. Između starih 

koprivića, šestilja, masline i zelenih cipresa ukaza nam se široko 
pročelje glasovite zavjetne crkve. 

Da se malo odmorimo, sjedosmo na kamenitu klupu. U blizini 
prodavala neka starica različne knjižice, slike i kipove, što-se tiču što- 
vanja čudotvorne Majke Božje. Meni je stric odmah kupio lijepu 
malu molitvenu knjižicu »Svetište Bogorodičino na Trsatu«. U toj 
sam knjižici našao veoma zanimljivu povjest crkve, u koju smo stu- 
pili za nekoliko časova. Pripovijedat ću s malo riječi, kako je postala 
crkva Majke Božje na Trsatu. 

Roditelji Blažene Djevice Marije Joakim i Ana imali su u Na- 
zaretu kućicu, u kojoj im se rodila bezgriješno začeta Djevica, mati 
Isusa Krista. U toj je kući živio i Isus, pa je bio uza svoju mater 
sve dok nije počeo javno naučati. Poslije dade sv. Jelena, pobožna 
majka Konstantina Velikoga, nad tom Bogorodičinom kućom sagra- 
diti veliku i lijepu crkvu. To je bilo godine 327. Od toga doba 
stali su ljudi sve više hodočastiti u svetu zemlju, a pogotovo u Na- 
zaret, gdje je bila kućica Majke Božje. Za vladanja pape Nikole IV. 
(1288.—1292.), a kraljevanja hrvatsko-ugarskoga kralja Andrije III. 
(1290.—1301.) stvori se na Trsatu 10. svibnja 1291. sveta kućica 
iz Nazareta. Tada je bio gospodar Trsata hrvatski knez Nikola Fran- 
kopan, a župnik se trsatski zvao Aleksandar Đorđić, rodom iz Mo- 
druša. Župnik je bolovao već pune tri godine bez ikakve nade, da 
će ozdraviti. Ali čuvši za spomeniti događaj, uteče se s molitvom 
Blaženoj Djevici Mariji. Ona mu se ukaza ovim nagovorom : »Alek- 
sandre, sinko moj, da si mi veseo! Došla sam na molitve tvoje, da 
ti pomognem i da te ubavijestim. Znaj, da je ova kuća ovamo done- 
sena ona ista, u kojoj sam rođena i othranjena. U ovoj kući 
pozdravljena sam arkanđelom Gabrijelom i po kreposti Duha sve- 
toga začela sam sina Božjega. Ovdje je riječ postala tijelom. Po- 
slije preminuća mojega posvetise j€ apoštoli i urediše za bogoslužje 
i rekoše češće sv. misu. Žrtvenik s kućom doneseni je isti, što ga je 
apostol Petar sv. službom posvetio. Raspelo na nj apostoli posta- 
više. Moju je sliku na cedrovini naslikao iz počitanja sv. Luka evan- 
đelista. Ova nebesima mila kuća, dugo vremena čašćena u Galileji, 
sada napuštena, prenesena je iz Nazareta na vaše obale. Da ne 
posumnjaš o istini, da je u Boga sve moguće i da budeš svjedokom 
i glasnikom toga. — Budi zdrav |« 

Župnik Đorđić zbilja ozdravi na čudo svojih župljana. Da se 
utvrdi vjera u istinu svete kućice, odasla knez Nikola Frankopan 

župnika Đorđića i još trojicu svjetovnjaka u Nazaret kao povjere- 
nike, da se uvjere, je li to ista ona kuća. Za četiri mjeseca vratilo 
se to povjerenstvo s neoborivim dokazima o istoti sv. kućice. Izmjera 
tragova kućice u Nazaretu posve se suđarala s pravom kućicom na 
Trsatu. Puk je bio zanesen za tom svetinjom svoje vjere, a broj 
hodočasnika na Trsat sve je više rastao. I tako je kućica Blažene 
Djevice Marije ostala na Trsatu tri godine i sedam mjeseci. Ali eto 
žalosti! Dne 10. prosinca 1294. u subotu prenesoše anđeli svetu 
kućicu preko Jadranskoga mora u Italiju. Tako je sve do danas sv. 
kućica u talijanskom gradiću Loretu. ' 
Puk je žalio za sv. kućicom, a pobožni hrvatski knez i go- 
spodar grada Trsata Nikola Frankopan dade godine 1431. na istom 
onom mjestu, gdje je bila sv. kućica, sagraditi današnju lijepu crkvu. 
Isprva nije bila crkva tako velika, dok j& nije dogradio knez Martin 


Frankopan. On je dozvao 7. travnja 1431. redovnike Franjevce, da 


upravljaju crkvom. Uz crkvu dade sagraditi za redovnike i lijep 
samostan, obdarivši Franjevce osim toga različnim imanjem. I danas 
upravljaju tom crkvom Franjevci, i živu u samostanu kraj crkve. 

Kad uđeš u crkvu, iznenadit će te mnoge slike po crkvenim 
zidovima, prikazujući ponajviše nesreće na moru, oluje i lomljavu 
brodova. Na gdjekojim je slikama ispisan ozdo cijeli događaj, kako 
je koji putnik na zagovor Blažene Djevice Marije spasen iz očite 
smrtne pogibli. 

Sva je crkva građena od kamena, a iznutra ima krasnih mra- 
mornih uresa. Žrtvenika ima devet. Najljepši je glavni žrtvenik u. 
svetištu od šarenoga mramora. Taj je žrtvenik dao načiniti još go- 
dine 1692. pobožni Riječanin Ivan Uzolin. Na tom je žrtveniku 
čudotvorna slika Bogorodičina, koju je dao godine 1367. prenijeti 
papa Urban V. na molbu hrvatkih hodočasnika i knezova Franko- 
pana iz Loreta na Trsat. Ista je čudotvorna slika okrunjena velikim 
slavljem 8. rujna 1715. Tada je bilo na Trsatu u tri dana preko 
60.000 hodočasnika. Dragocjena ta slika, koju je slikao sv. Luka 
evanđelista, puna je biserja i dragoga kamenja. Prikrivena je dru- 
gom slikom, pa se otkriva samo na velike blagdane. U žrtveniku 
ima moći od 36 svetaca. ' 

Svetište je odijeljeno od srednjega broda crkve velikom željez- 
nom ogradom. Uz ogradu se vide dvije ogromne voštane svijeće, 
što ih darovaše kapetan Petar Kružić i Mihajlo Parišević Ovaj se 
zavjetova godine 1527., kad su Turci navalili na Klis, da će posve- 

tifi Majci Božjoj trsatskoj veliku svijeću upravo kolik je bio i Turčin 
Bakota, koga je imao da svlada. Pomoću Blažene Djevice Marije 
nadvlada Turčina i on održa svoj zavjet. 

U svetištu trsatske crkve počivaju kosti mnogih znamenitih 
muževa. Tamo je i grobnica junačkih hrvatskih knezova Frankopana. 


U njoj počiva Martin Frankopan, utemeljitelj samostana trsatskoga. 


umr'o je 4. listopada 1479. Uz njega je i njegova žena Uršula, brat 
Bartol, zatim potonji hrvatski ban Nikola Frankopan i žena mu Jeli- 
sava. Sve se to čita na nadgrobnim pločama, 

Neki su žrtvenici u malim kapelicama. Znamenit je žrtvenik 
sv. Nikole, zaštitnika mornara. Podigao ga je Nikola Frankopan. Na 
tom se Žrtveniku čuva prst sv. Nikole, koji je u dragocjenoj srebre- 
noj posudi poklonio nadvojvoda Ferdinand. Zanimljiv je i žrtvenik 
sv. Petra. Potiče od spomenutoga junaka Petra Kružića, koji se za- 
vjetova Majci Božjoj trsatskoj, da će podići kapelicu, ako pobijedi 
Turke. To se i dogodi. Poslije izgubi pod Klisom glavu. Njegova 
rastužena sestra otkupi od: Turaka bratovu glavu za 1000 dukata, 


pa ju sahrani pred žrtvenikom sv. Petra, koji je slavni taj htvatski 


junak podigao godine 1537. ' 

Pred tim žrtvenikom počivaju još smrtni ostanci triju biskupa 
iz XVII. vijeka, a pred daljnim žrtvenikom sv. Franje sahranjene su 
kosti skopaljskoga nadbiskupa Čikulina. Svi su ovi pokojnici, a osim 
njih i mnogi drugi, bili veliki dobrotvori trsatskoga samostana i crkve. 

Kroz stoljeća hodočaste na Trsat pobožni kršćani iz svih pri- 
morskih krajeva, iz Kranjske, Istre, Dalmacije, Bosne, Hercegovine, 
Hrvatske i Slavonije, a i iz drugih zemalja, da se poklone presvetoj 
Bogorodici na onom mjestu, gdje je nekoć stajala sv. kuća. Tko bi 
izbrojio sva čudesa, koja su se u tom svetištu zbila na zagovor 
Blažene Djevice Marije! — Carevi i kraljevi, knezovi i velikaši, pape 
i biskupi najvećim su poštovanjem pazili na ovo svetište i u različ- 
nim su ga vremenima bogato darivali. 

Gogine 1891. slavili su pobožni kršćani šestogodišnjicu dolaska 
sv. kućice na Trsat. Tada je bilo za tri dana 40.000 hodočasnika 
u trsatskoj crkvi, da se zahvale i izmole nove milosti od presvete 
Bogorodice. I mi smo se oprostili s tim svetištem u blagim osjeća- 
jima skrušene molitve. Oprostismo se s kućom Božjom i s onom 


grudom, koja vjerno čuva ostanke naših pređa, tako slavnih brani- 


telja svete naše vjere i mile hrvatske domovine. 

Mjesto i grad Trsat. 

, dim smo izašli iz crkve, posluži nam dobra sreća, Pred nama 
co je stajao ljubezni prijatelj mojega strica još iz davnih vre- 

mena njihova školovanja. Bio je rođen Trsaćanin. Iza milih 
pozdrava i stiska desnica bilo je baš prave radosti. Isti se gospodin 
odmah nama pridruži, pa se umiljato ponudi, da će nas provesti 

cijelim mjestom i pokazati nam sve, što je vrijedno da se vidi. 

Od crkve povede nas naš pratilac najprije u starodrevni samo- 
stan, koji se hvata crkve. U širokim su hodnicima ispovjedaonice za 
narod, koji za blagdana presvete Bogorodice na tisuće hodočasti na 
Trsat. Obično se ispovijeda i pričešća godimice u trsatskoj zavjetnoj 
crkvi do 25.000 vjernika. Samostanski hodnici urešeni su lijepim sli- 
kama iz pomorskoga života. 

Kroz hodnike dođosmo u prostrani vrt, pun milovidnoga zelenja 
i voća. Bujne i rodne vinove loze uspele se po drvenim brajdicama. 
Dalje se uz gromače raširile smokve, uljike, mendule, lovorike, 
ogromni ružmarini, koji cvatu i usred zime i t. d. 

Redovnik, koji se šetao vrtom, odvede nas k jugozapadnom 
zidu. Pred nama se otvori krasna panorama na široko more i ostrve. 
Jedva smo se oprostili s prijaznim Franjevcem, da pođemo, dalje, 
— tako nas je opčarao vidik na more i njegova ljubeznost, kako 
nam je sve pokazivao, : 

Drugim putem iza crkve nađosmo se opet među kućama. Da- 
našnji Trsat imade 4000 stanovnika. Sve su skoro trsatske kuće 
visoke jednokatnice građene od tvrda kamena. Takova je i pučka 
škola trsatska, pred kojom smo baš stajali. No najljepša je:i najveća 
zgrada na Trsatu, što su jć sagradili trsatski i sušački domoljubi za 
čitaonicu. Divna je to zgrada s uglednim prostorima za čitanje, za 


zida 


pjesmu i svirku i za ine prosvjetne i zabavne potrebe, Od zapadnoga 
se pročelja zgrade vidi sva prekrasna okolica prama moru. 


"esi| 


Hrvatka je čitaonica na Trsatu ognjište duševnoga trsatskog 
života, a svi j€ općinari lijepo potpomažu. Tamo sam vidio na sto- 


pi 
pai 


— av 


_%8— 


lovima malo ne sve glavnije listove i novine hrvatske, što izlaze u 
Zagrebu i u drugim mjestima naše drage domovine. U čitaoničkoj 
su nas dvorani iznenadile mnoge krasne slike, prikazujući časne likove 
znamenitih Hrvata, nekoje ponajljepše krajeve hrvatske domovine i 
najznatnije događaje iz njezine prošlosti. Naš dobri pratilac reče nam, 
da je ta zgrada još sasvim nova, ter da je sagrađena istom prije tri 
godine. 

Iz čitaonice zakrenuli smo lijevo u ulicu Petra Zrinjskoga. Njome 
se dolazi k zidovima i kulama, ostancima nekadanjega grada slavnih 
hrvatskih knezova i banova Frankopana. 

Kroz dvorište puno cvijeća i vazda zelenoga bilja ulaziš u grad, 
pa misliš: »Bože, da mi znadu te stare zidine pripovijedati o svojoj 
prošlosti!« — Ipak su mudri ljudi mnogo toga u staro doba zapisali i 
mi danas možemo iz starih knjiga mnogo koješta saznati. " 

Grad je Trsat tako star, da se i ne zna pravo, kada je postao. 
Samo se znade, da su mu još prije 600 godina bili gospodari slavni 
hrvatski knezovi Frankopani. Godine 1338. spominje se kano go- 
spodar Trsat-grada Bartol Frankopan, a znamo, da je već godine 
1291. gospodario njime Nikola Frankopan. 

I poslije se uvijek mijenjahu gospodari Trsata iz porodice Fran- 
kopana. Slavna ta porodica dala je hrvatskoj domovini mnogo dosto- 
janstvenika, banova i velmoža. Oni su bili strah i trepet dušmanima 
hrvatske domovine. Trsat je' uz ostale gradove ostao u vlasti tih 
bogatih knezova sve do godine 1671. Groznim smaknućem kneza 
Krste Frankopana iste godine u Bečkom novom mjestu propade slavni 
taj rod. Poslije te godine dopade i Trsat u ruke drugim gospodarima, 
no postade skoro i razvalinom, dok ga godine 1826. ne prekupi 
grof Laval Nugent (Nižan). Od toga je doba grad Trsat u rukama 
plemenite ove porodice. Zidovi su i kule popravljene, pa ih može i 
danas svaki Hrvat da posjeti, da mu one probude uspomene slavne 
prošlosti. 

Kraj grada ima prostorija za stanovanje. Čuvarica nam otključa 
vrata susjednih soba, gdje su zbirke različnih umjetnina iz starih vre- 
mena. Vidjeli smo mnogo starinskih slika, koje su tako lijepe, da ne 
znaš, koju bi prije pogledao. A nije ni čudo, kad su ih slikali naj- 
glasovitiji slikari. Kad mi dalje kroz kamenite hodnike i kule, eto 
nas pod kulom, gdje su poredani mramorni kipovi, ponajviše poprsja 
i glave. Klesali ih glasoviti grčki i rimski kipari još prije 2000 godina! 
Veći dio tih umjetnina nalazi se sad u zagrebačkom muzeju, 

Među zidovima i kulama je mala kapelica sv. Josipa. Pred 
ulazom je krasno kamenito predvorje s uresnim stupovima i mje- 
denim kipovima. Čuvarica nam pokaza i tu crkvicu. U njoj je grob- 
nica današnjih trsatskih gospodara S prelijepim: mramornim spome- 
nicima, 

Već sam bio sav blažen, što sam za nekoliko časova vidio 
toliko zanimljivih stvari. Nijesam mogao ni slutiti, što nas još čeka! 

Eto nas pod južnom kulom. Obavio ju gusti zeleni bršljan. Za- 
đosmo kroz otvor u njenu šupljinu. Strmim zavojitim stubama popesmo 


se kuli na obod. Obzidani obod kule nalik je na krunu. Nu nije to, 


samo kamenita kruna, već je to kruna svih divota, što su nam na 
Trsatu i u okolini Rijeke. začarale neobičnim milinjem naša srca. 
Tko bi taj vidik opisao? Tko bi ga narisao? Ni jedno ni drugo nije 
moguće. To se mora da vidi! I tko je bio na Trsatu, a nije bio na 
vršku ove kule — ne može reći, da je vidio Trsat, ili barem ne ono, 
što je na Trsatu divno, predivno, nezaboravno. 

Ajde da se malko razgledamo s te visoke točke, na kojoj sto- 
jimo, zadivljeni kao nikada prije ! 

Lijevo nam je pod nogama skladno uređeno i zelenilom ukra- 
šeno gradsko dvorište. Uz stare kule i zidove strše i nabacuju se 
svojim vršikama vazda zelene ciprese. Desno je pukao pod tvojim 
očima strmoglavi prodor Rječine, kojim se pozorno vijuga preko 
ogromnih kamenitih bočina čvrsta cesta Lujzijana Dalje ti oko za- 
Pinje o šarolike hrpe kuća i palača, natiskane uz obalu, da ne znaš, 
gdje i kako bi se dulje očima zabavio. Ah, pa ono more... to 
divno more sa svim svojim velebnim slikama o zapadu sunca! Surice 
je upravo padalo na počinak za suprotnu istarsku goru Učku. Njegovi 
su traci svaki čas mijenjali slike raznom bojom na veličanstvenom 
morskom ogledalu, dok ih nije malo po malo nestalo. Nad Kvar- 
nerski zaliv spustila se hladovina, koja toliko godi iza dnevne sun- 
čane žege. Daleko, daleko na jugu bjelasaju se vrhovi Velebita, koji 
sam s ovoga visa prviput uočio i pozdravio. Vidiš otoke Krk, Cres, 
pa i Lošinj, kako su ti svojom brdovitom površinom zatvorile pogled 
na nedoglednu morsku pučinu. Vidiš uz oholu Opatiju i sva dražesna 
sela na istarskoj obali, a ovamo opet uz ponosnu Rijeku punu luku 
brodovlja. Kreneš li okom na protivnu stranu, eno sivih vrhunaca, 
iza kojih se je negdje raširilo pusto grobničko polje. A ne će li ti 
ponosom zakucati srce, kad pomisliš, da je Hrvat još godine 799. 


dijelio junački mejdan kod Trsata s okrutnim Francima, a da su 

godine 1242. hrvatske desnice na Grobničkom polju adio smrtni 
udarac još okrutnijim Mongolima! 

U tim mislima sađosmo niz stube i oprostismo se s nezabo- 
ravnom kulom slavnoga Trsat-grada, 

Uhvatio se već sumrak, a mi još na Trsatu. Dobri naš vodič 
uputi nas, da se vratimo na Sušak i Rijeku novom, krasnom cestom, 


kojom se putuje kolima s Trsata na Sušak. Put je taj dulji nego: 


onaj preko stuba, ali je vrijedno, da se njime prošeta svaki putnik. 
Sa svake točke toga puta eto novih vidika na bajnu okolicu. Čaro- 
ban je pogled u nizinu s večera. Tisuće i tisuće svjetiljaka titra 
pred tvojim očima iz rasvijetljene Rijeke i Sušaka, a daleko preko 
mora pozdravlja te žarko munjevno svjetlo iz vilinjske Opatije. 

Već je bilo devet sati, kad smo prešli preko sušačkoga mosta 
na Rijeku. Trudne su nam doduše bile noge, ali srce zadovoljno i 
veselo zbog milih uspomena s Trsat-grada. 


Izlet u Opatiju. 


S a tri dana, što smo boravili na Rijeci, najviše sam se radovao 
Ž DE izletu u Opatiju. Prviput ću se voziti na morskom parobrodu! 

“== Treći dan poslije podne bio je određen za Opatiju. 
Na Adamićevoj obali čekalo je već oko dva sata mnogo svijeta. 


Dva su parobroda bila spremna za odlaz. Jedan je čekao čas, da. 


zaplovi na jug prama Kraljevici, a drugi je bio već prilično nakrcan 
putnicima, koji će na zapad u Opatiju. 

Svaki parobrod ima svoje ime. Naš se zvao »Volovsko«. Preko 
drvena mostića pređem prviput sa stricem na drveno tlo, kojim ćemo 
se otisnuti na debelo more. Ispod širokoga dimnjaka povede me 
stric u donji dio parobroda. Niz nekoliko stuba dođe se u lijepu 
sobu. Ima u njoj ovelik stol sa stolcima i najnužnijim pokućstvom. 
Misliš, da si kod kuće u svojoj sobi. Ovdje smo ostavili svoje ogr- 
tače, pa hajde opet gore na krov ili palubu naše lađe. Za lijepa su 
vremena svi putnici radije na palubi, nego dolje na sobi. Na palubi 
je hladovina, jer je natkrivena platnom. K tomu godi putnicima 
morsko povjetarce. Osim ljudi bilo je na prednjem dijelu broda i 
dosta košara i sanduka s robom. Najviše sam vidio smokava i 
naranča. Riječke prodavačice voća otpremale su mnogo te svoje robe 
u Opatiju. 

Najednom  zazviždi pištalica kraj dimnjaka dajući posljednji 
znak za odlaz. Ljudi na obali ukloniše mostić, odvezaše konope i 
baciše ih u more, dok ih mornari na palubi ne spremiše na svoje 
mjesto. Alaj se tu brzo radi i sprema sve kao na jagmu. A tako i 
treba; ne zna para za šalu. 

Parni stroj stade klopotati, more se uspjenilo oko nas, kape- 
tan na visokom mostu nad parnim strojem nešto dovikuje i zapo- 
vijeda kroz doglasalo mašinisti . .. naš se parobrod stade okretati 

u širokoj luci. Kad se sasvim izravnao, onda poče sve jačom brzinom 
sjeći mirno morsko ogledalo. Pred izlazom iz luke pokazaše nam naši 
suputnici kobno mjesto grozne nesreće, koja je ovdje stigla dne 
21. rujna 1897. parobrod »Iku«. Jedan suputnik pričaše : 

»Bilo je pred večer istoga dana. Naša >»Ika« plovila je s put- 
nicima iz Kraljevice u riječku luku. Iz luke plovio je opet robom 
nakrcani engleski parobrod »Tirija«! Nesmotrenošću engleskoga ka-| 
petana, koji je zapovijedao »Tirijom«, uđari ova u »Iku« prednjim 
kljunom broda i probuši ju. Sada nasta na »Iki« užasno komešanje. 
Putnici popadaše od straha, voda prodre kroz pukotine u utrobu 
broda, a »Ika« stane tonuti, dok ju za nekoliko časaka ne proguta 
more. Nekoji putnici spasili su se iz te užasne nesreće plivanjem, 
no do 30 osoba našlo je svoj grob na dnu mora. Poslije su ronci 
našli njihova mrtva tjelesa, a i upropašćenu »Iku«, te su j& stroje- 
vima podigli s morskoga dna.« 

Dok su to putnici pripovijedali, ja sam sa strahom mislio na Boga, 
u čijim je rukama udes svakoga čovjeka, pa bio on na kopnu ili moru. 

Naš je parobrod plovio već daleko izvan luke prama istarskoj 
obali. Iza leđa ostajale nam sve dalje visoke riječke kuće i palače, 
nad njima Trsat-grad, a pred nama se ukazivale sive kuće Volov- 
skoga, Ike, Lovrane, sve samih lijepih sela na obali naše Istre. 
Daleko u kutu na brijegu vide se kule staroga istarskoga grada 
Kastva. Među tim zelenilom ispremiješanim kućama uzdigle se na 
najzgodnijim mjestima prekrasne palače, ljetnici i dvorci. To je gla- 
sovito morsko kupalište Opatija. 

Domala zazvižda naš parobrod i poče se mnogo polaganije pri- 
micati obali. Iskrcasmo se nakon kratke vožnje od po sata na istar- 
skoj obali u čarnoj Opatiji. Mnoštvo svijeta šetalo se tu obalom, jedni 
od znatiželjnosti, a drugi iščekujući svoje mile i drage. Bilo je tamo 
odličnih gospođa i gospode, a mogao si čuti da se razgovaraju u 
različnim jezicima. Opatija je morsko kupalište svjetskoga glasa. Na 
tisuće osoba dođe i ode godimice, a svatko poželi, da ponovno 
posjeti taj divni primorski kraj. I krunjene glave znadu proboraviti 
u Opatiji koje vrijeme u godini, jer je tu blago i toplo podneblje. 
S kopnene strane dolaze ljudi u Opatiju južnom željeznicom. 

Stare knjige kažu, da je na mjestu današnje Opatije bio još u 
XIV. vijeku benediktinski samostan (opatija) sv. Jakova. Od te opa- 
tije zove se danas cijelo mjesto Opatija. 

Odmah od obale dolazi putnik u hladovinu pod različno oda- 

brano drveće. Prekrasni redovi bjelogorice i crnogorice vode te lije- 
pim putevima i stazama sve dalje do divnih palača i kuća. Ispod 
vazda zelene lovorike, paome, pinije, čemprese šećeš se do divotna 
perivoja, gdje se tvoje oči nagledaju takova miomirisnoga cvijeća, 
koje uspijeva i cvate .samo u toplim krajevima svijeta. Duša ti se 
rastapa od milja, a oči ne znaju, što da prije motre i čemu da se 
prije dive. U tim perivojima sagradili bogati ljudi kuće i palače, do 
. kojih vode krasni cvjetni puteljci. Misliš, da su to vilinjski dvori. 
Ima ih sva sila, a u njima stanuju gosti iz svih krajeva Evrope, 
jer ih gospodari iznajmljuju za novce svakomu. 

Najljepša je vila ili ljetnikovac Anđolina. To je bilo milo bo- 
ravište blagopokojnoga nasljednika prijestolja. Rudolfa i njegove 
supruge Stefanije. Između gospodskih ljetnikovaca i palača ima i 
sjajnih svratišta ili hotela, gdje se ljudi hrane i stanuju. Najljepši su 
Kvarnero, Stefanija itd. 

Sav je okoliš među kućama zasađen cvijećem i drvećem. Iza 
kuća šire se i opet zeleni gajevi lovorike, masline, smokve i dru- 
goga drveća. To je zelenilo prava blagodat i ukras Opatije i nje- 
zina okoliša. Na obroncima brijega Veprinca zelene se vinogradi i 
kestenova stabla. Nad cijelim dražesnim krajem osovila je svoju sivu- 
ljastu glavu »kraljica istarskih brda« klisurasta Vela Učka (1390 m.). 

Obala je u Opatiji svuda lijepo obzidana. Preko klisura tik 
mora vode krasni putevi, putići i staze s prekrasnim vidicima na 
more. Na zgodnim mjestima postavljene su klupe za odmaranje. 

Na najljepšem mjestu sagrađene su u moru kupališne zgrade. 
Kad je zahladilo, pođosmo u kupalište, da se okupamo. Kupanje 
je u moru prava milota. Kod obale je more na ovom mjestu sasvim 
plitko, a morsko je dno posuto najfinijim pijeskom. Ja sam sa stricem 
zaplivao u dubinu sve do ograde. U moru se mnogo laglje pliva 
nego drugdje, jer je morska voda gušća. Čvrsta je ograda oko kupa- 
lišta sagrađena, da brani ljude od morskih pasa. Ta neman znade 
doći do nakraj Kvarnera u goste, a dogodilo se već višeput, da je 
gdjekoji čovjek platio proždrljivost morskoga psa svojim životom. 
Ne prođe skoro godina, da ne uhvate u Jadranskom moru po kojega 
od tih morskih razbojnika. 

Poslije kupanja godila nam je šetnja prama dražesnoj Iki. Umi- 
ljati zeleni gajevi skoro su nas odmamili do Ike, Na povratku, oži- 
vjeli su u predvečerje svi putevi, staze i klupe. Sve je izašlo iz svojih 
kuća na šetnju, jer je dnevnu sparinu zamijenilo preugodno večernje 

povjetarce rashlađujući ugrijani zrak. U perivojima vrvjeli su gosti 
kao na kakvu sajmu. Izvrsna glazba razveseljavala je općinstvo 
divnom svirkom. Doskora su velike munjevne žarulje osvijetlile čitav 
perivoj i kao da je onaj gospodski svijet pod čarobnim svjetlom ;još 
bolje oživio. 

Kad smo čuli zvižduk parobroda, oprostismo se s tim sjajnim 
i nezaboravnim biserom hrvatske Adrije. 


Pješice iz Rijeke u Bakar. 


i 


ST oš na parobrodu vraćajući se iz Opatije iznenadio me je moj 
S | dobri stric novom radosnom viješću. Obećao mi je, da ćemo 

sutradan zorom pješice u Bakar. Stric je znao, da i kod kuće 
vrlo rado hodam pješice po brdinama miloga svog zavičaja. A kako 
me ne bi veselilo proputovati ma i najmanji komad puta u krasnom 
našem Primorju ? Kolikom li ću radošću pripovijedati, da sam pre- 
valio bez konja, željeznice i parobroda dva dobra sata hoda nepo- 
znatim, a toli dragim primorskim krajem ! 


Poslije sunčanoga izlaza bili smo već na putu, što vodi između 
posljednjih sušačkih kuća prama Podvežici. Sunce još nije doprlo do 
nas, ali već su njegovi traci zlatili trsatska brda. Na putu je bilo 
sve mirno. Nigdje nikakovih kola da nam praše put. Veselo koračaju 
noge, voljko se giblje tijelo u zdravom jutarnjem zraku. ' 

Lijevo i desno kraj puta naslagali vješti Primorci gromače oko 
svojih malih vrtova, vinogradića i voćnjaka. To je njihov kameniti 
plot, jer drva nemaju skoro ni za lijek, a kamena i na pretek. Na 
lišću smokve i vinove loze caklila se jutarnja rosa: sve se veselilo 
novomu danu. Kod seoca Krimeje sretosmo već više ljudi, koji su 
se Žurili u grad na svoj posao. Za njima eto čitave čete žena i 
djevojaka, koje moraju da prispiju u svoj sat svaka u svoju tvor- 
nicu. Jedne idu u tvornicu tijesta, druge u papirnicu, a najviše njih 
u tvornicu duhana, Tamo rade dnevice tisuće ruku, da zasluže svag- 
danji kruh. 

Cesta se sve više uzdiže, no vrlo postupno i lagano. Uz put 
puca lijep vidik na more, ostrva i istočnu obalu Istre. Tako mine u 
hodu selo Podvežice. Zanimljiv je na tom putu prama selu Dragi 

prodor, prosječen u pećini. Tim prodorom juri željeznica prama Su- 
šaku i Rijeci. Nad željezničkom prugom je Željezni most. 


jeve i desne strane puta lijepe kuće dvaju sela: Drage donje i.gornje. 
Tu nam je iščezlo ispred očiju more, jer brda Vežica: i Sulina «za- 
tvaraju vidik. No zato te pozdravlja ovdje u dolini ugodna zelena 
okolica. Kraj puta iznenađuje te šumsko drveće, a dalje se zelene 
livade. To je u primorskom kamenitom kraju velika rijetkost. Zato i 
jest draški okoliš toli zanimljiv. Blagdanom ide onamo mnogo svijeta 
iz Rijeke i Sušaka, da se prošeta i odmori ugodnom zabavom. 

Nad gornjom i donjom Dragom ispružile se u stranama kršnoga 
brijega željezničke tračnice. Krasan je pogled na željeznički nasip 
kod sv. Ane posred zelenih livada. Na suprotnom brijegu Vežici 
vidi se crkvica sv. Križa. Kazuju, da je sagrađena još godine 1656. 

Prošavši dobar broj kuća dođeš do župne crkve sv. Antuna. 
Nedaleko je s lijeve strane ceste lijepa jednokatna zgrada pučke škole. 

Ovdje smo popostali i odmorili se. Kako je školska zgrada na 
povisoku mjestu, naslađivali smo se otuda lijepim vidikom. Odavle 
ti zahvaća oko cijelu drašku dolinu, duboku Martinščicu kod mora, 
polovinu otoka Cresa i velik dio visoke Učke. 

Cesta se i opet sve više uzdiže između kuća. Među kućama 
proviruje svuda zelenilo smokava, uljika i vinove loze, koja se penje 
uz zidove. Iza kuća razvađaju Dražani vinovu lozu na brajdice, a 
podziđuju ih kamenjem. Kuće su gornje Drage stisnule s lijeva i 
s desna put, koji biva sve strmiji do seoca i crkvice sv. Kuzme. To 
je mjesto 206 metara visoko nad morskom površinom, a sedam kilo- 
metara daleko od Rijeke. Nikada ne ću požaliti, što smo se malo i 
znojili, dok smo ugledali pred sobom crkvicu sv. Kuzme. Kraj crkvice 
moraš i nehotice da staneš, pa da se diviš veličju Božjemu, kojim 
je ukrasio tvoju dragu otadžbinu Hrvatsku. Osupnjen i zadivljen 
stojiš pred veličanstvenom panoramom. Pred tobom je bakarski zaliv 
sa svjema svojim zatonima, dragama i dražicama. Na dnu zaliva 
stisnuo se starodrevni grad Bakar. Sa svih strana spuštaju se gor- 
ske kose svojim podnožjem k zalivu, a po njihovim bočinama bje- 
lasaju se zavojite ceste, što vode položito u grad. Samo na jednom 
kraju, tamo kod Kraljevice, otkuda te pozdravljaju zidine Novigrada, 
otvaraju se uska vrata, što spajaju taj divni zaliv s ostalim morem. 
A dalje? Eno Velebita, eno senjskoga Nehaj-grada, eno otoka, eno 


mora! Sate bih ovdje sjedio i razmatrao divotnu prirodnu sliku, kakvoj 
se nikad ne bih nadao! 

Na kuli trsatskoga grada i ovdje osjetio sam u svom srcu tek 
pravi odražaj one zvonke pjesme »Lijepa naša domovino!« O, kako 
sam sretan, što sam sin tako krasne, tako divne domovine! 

Od sv. Kuzme vodi desnim obronkom brijega glavna, nova 
cesta u Bakar. Mi nijesmo išli tom cestom, nego starom, mnogo 
kraćom. Stara cesta vijuga se strmim brijegom Kalvarijom u grad. 


Tu su cestu dali sagraditi gospodari Bakra knezovi Zrinjski, a to i 


još u XV. stoljeću. ' 

Za nekoliko časova spustismo se tom cestom kroz. šumski kraj 
Bukovo među gromače oko gradskih vinograda do prvih kuća. Str- 
mim gradskim ulicama sađosmo k morskoj obali radujući se, što 
smo tako brzo prevalili zanimljivi put od Rijeke do Bakra. 


U Bakru. 


ok smo bili na visu kod sv. Kuzme, palilo nas uznojene 
ljetno jutarnje sunce. U Bakru je kraj mora ispred prvih 
kuća bila jutarnja hladovina. Još nijesu mogli da onamo 
dopru preko istočnih bočina brijega sunčani traci. To nam je godilo, 
dok smo se šetali do vrta jedne gostionice blizu Primorja, 

Primorjem zovu u Bakru onu glavnu i najljepšu ulicu tik mora. 
Stere se čitavom lukom u polukrugu. Luka je lijepo sazidana od 
četvorinastoga kamenja. U pročelju se svuda uzdižu visoke kuće, a 
a sve su od stanca kamena. Ispred kuća preko puta pukao je veliki 
zaliv bakarski. Za prvim se kućama nižu i redaju po uzvisicama 
ostale bakarske kuće i zgrade odrazujući se u mirnom i sjajnom 
morskom zrcalu. Ah more, more! Što bi bio taj divni Bakar bez 
tvoga čarobnoga zaliva, bez te dražesti tvoje, kojoj nema premca 
na daleko i široko!.., ' 

Na Rijeci smo se čudili silnomu prometu i buki po ulicama, a 
ovdje zatekosmo mir i tišinu. Nigdje lupe ni štropota kola, nigdje 
vreve ljudi. Sve je za svojim poslom po kućama; ulice su mirne i 
prazne. Ali to biva samo danju, Svijet ne ide iz kuća zbog preve- 
like vrućine. Ali kad nastane večer, otvaraju se prozori svih kuća. 
Sobe se napune svježim morskim zrakom, a staro i mlado hrli na 
Primorje, da se pozabavi uz pljuskanje morskih talasića šetnjom, raz- 
govorom i pjesmom do mile, volje. 

U Bakru živi preko 5500 duša. Na Primorju se stiče sav ba- 
karski život i sva trgovina. Tu su oblasti, tu tržište i dućani. Kraj 
mora ima i za sunčane žege dosta hlada pod: redovima granatih 


su izvrsnom vodom daleko na: glasi. To je “velika “rijetkost, da koje 
mjesto u hrvatskim primorskim krajevima obiluje pitkom izvor-vodom. 

jagnjeda, dudova i kestena. Tu blizu ima više hladnik' vrela, a svojom - 

Čim smo se dobro odmorili, pođosmo do izvora »Pod Lovićem«. 
Taj izvor napaja čitav kraj svježom i zdravom vodom. I mi se okrije- 
pismo, da ne zaboravimo više nikad te slađane vodice. Koliko smo 
ju puta. spominjali poslije na putu, kad bi nas stigla žeđa, a vode 
_ tako dobre — nigdje ni za lijek... Kraj mora imai više vrela 
Ovdje se slijeva i jedna ponornica u more, pa odmah tjera kraj 
obale mlinska kolesa. Bakrani upotrebiše nedavno snagu te vode 


a aaa... 


Stari grad u Bakru. 


još i za to, da tjera strojeve, kojima se stvara munjina. Grad je 
Bakar prvi hrvatski grad, koji se rasvjetljuje munjevnim svjetlom. 
Dok smo razgledali bakarsku obalu i luku, ukaza nam se na pol 
zaliva mala parnjača, koja je plovila prama gradu. Stric me upo- 
zori, da je to domaći parobrod »Bakar«, koji plovi dnevice na 
Rijeku i natrag vozeći robu i putnike. Sad se brže sjetim, da će 
tim parobrodom prispjeti i naša mala prtljaga, koje. nijesmo htjeli 
da nosimo idući pješice u Bakar. 


BEG 


Krenusmo lukom k pristaništu. Nije dugo potrajalo i »Bakar« 
je pristao uz obalu tamo iza carinare. Na obalu stupi nekoliko bakar- 
skih trgovaca, koji su dobavili razne robe iz riječkih tvornica. I naša 
je prtljaga čekala na svoje.gospodare. Ostavili smo j€ i dalje na 
parobrodu, jer smo i onako nakanili istoga dana poslije podne na- 
staviti bakarskim parobrodom put u Kraljevicu. 

Još smo imali puna tri sata za razmatranje bakarskih zanimlji- 
vosti. Obađosmo opet cijelu obalu sve do trga Marije Terezije. Tu 
je lijepa zgrada kr. nautičke učione. Ustrojena je još prije 50 godina, 
To je,škola, u kojoj se uče mladići, kako će biti vješti mornari. Sav 
pomorski svijet zna za hrvatske primorce, koji se broje u najizvrs- 
nije mornare. U Bakru su se nekoć gradili i brodovi. Danas je na 
onom mjestu kupalište, a oko njega je uređen lijep perivoj. 

Blizu nautičke škole uzdiže se crkva sv. Margarete bez tornja. 
Sagrađena je još u XVII. stoljeću. Mene je silom srce vuklo, da vidim 
i najstariju crkvu u gornjem gradu, pak onda ostanke staradrevnoga 
grada. Do tih zgrada treba se uspinjati dosta strmim kamenitim ulicama. 
Hajdemo! Uskom hladovitom ulicom eto nas na malenom trgu Starom, 
Milina ti pogledati s njega na obalu i na more. A okolo? — Sve 
staro, sve crno po zidovima, sve puno uspomena slavne bakarske 
prošlosti. Hajde dalje uličicama. Malo ravno, malo po oštrljastom 
kamenu, malo po izlizanim kamenitim stubama. Kuće crne, ali ih 
oživljuje zelenilom iz pridvorja smokva i vinova loza. Proviriš li kroz 
to lišće k moru... eto slasti, eto uživanja! 

Tako smo se našli najednom na trgu sv. Andrije. Na tom je 
trgu stolna crkva sv. Andrije sa zgradom, u kojoj su nekoć stano- 
vali senjski i modruški biskupi. Pripovijedaju stare knjige, da crkva 
sv. Andrije potiče još iz XI. stoljeća. Pred crkvom se uzdiže visok 
crkveni zvonik. U crkvu vode troja vrata. Iznutra je vrlo prostrana, 
te ima osam žrtvenika s krasnim uresima. Osim glavnoga žrtvenika 
najljepši je onaj sv. Nikole. Sagradiše ga od mramora bakarski mor- 
nari, jer je sv Nikola zaštitnik mornar4. U crkvi visi mnogo malih 
lađica kao zavjetni uresi. 

Ulicama gornje Zagrade primakli smo se upravo k zidinama 
staroga grada. Još se vide tri kule i sve ostale zidine, koje strše u 
visinu. Divan se odovud pruža vidik na prekrasnu bakarsku okolicu. 

Nekoć je bakarskim gradom gospodario slavni rod hrvatskih 
knezova Frankopana i Zrinjskih. U tom je gradu bio u tamnici turski 
paša Čengijić. Njega je u boju zarobio godine 1663. knez Petar 

Zrinjski i ovdje zatvorio. Spuštajući se strmim ulicama zakrenusmo i 
prama crkvi sv. Marije. Sagrađena je u XVII. stoljeću. Blizu crkve 
je i .bakarsko groblje s tamnozelenim  cipresama, koje ti već iz 
daleka kazuju, da je tu počivalište mrtvih. Šetnja je gradom Bakrom 
zanimljiva kao što malo u kojem građu, ma da je malko i naporna 
zbog krivudastih i strmih ulica. Ali je upravo to osobitost, koja po- 
daje Bakru neki posebni. biljeg. Gledaš li te starodrevne kuće s mor- 
ske obale, čini ti se kao da su naslagane jedna na drugoj po brijegu, 
a ipak u krasnoj cjelini. Motriš li opet između tih kuća ili iza njih 
sliku, što se otvorila pred tvojim očima u nizini, teško da ćeš ikad 
zaboraviti na čarobne prizore, što si ih kadar uhvatiti očima samo u 
našim primorskim krajevima. | 

Prodolice oko Bakra obrasle su bujnim zelenilom. Tamo ima i 
šumica, a vrlo je zanimljiv pogled na strmoglave vinograde. Ti se 
vinogradi uzdižu poput. stuba uz bokove okolnih klisurastih kosa. U 
svakom se vinogradu zeleni smokva i lovorika. Vinova se loza uzgaja na 
brajdice. Jedan se red niže za drugim, a sve je podzidano gromačama 
od vješto složenoga kamena. Iz tih vinograda dobiva se najslađi plod, 
od koga se pravi izvrsno vino — glasovita »bakarska vodica, « 

Lijepi naš Bakar spada među. najstarije hrvatske gradove. 
Mnoge rimske i grčke iskopine, koje su ljudi našli u okolici današ- 
njega Bakra, dokazuju nam, da je tu bilo i u prastaro doba života. 

 Bakarskim zalivom u Kraljevicu, | 


divnim zalivom iz Bakra u Kraljevicu. Nije meni lako bilo 

ostaviti dražesni gradić Bakar, ali sam se ipak i opet veselio 
plovidbi po moru. ' . 

Poslije objeda šetasmo. se ulicom »Primorjem«, dok nije nadošlo 
vrijeme našemu odlasku. U luci je bilo nekoliko brodova nakrcanih dr-- 
vima, a tamo na pristaništu za putničke parobrode dimio se naš lijepi 
brođ »Bakar«. Iza drugog zviždanja prekoračisma malom daskom razmak 
od obale do parobroda. Na parobrodu nije bilo mnogo putnika. Na 
prednjoj strani lađe bilo je više ljudi. Skoro je svaki imao uza: se 
praznu košaru; svi su pušili iz kratke lulice i živo se razgovarali. 
Bili su to ribari, koji su prodali u Bakru svoju ribu, pa su se vra- 
ćali svojim domovima. Parna pištalica navijesti nam doskora rastanak 
s umiljatim. Bakrom. Odvezaše »Bakar«, koji se u tili čas otrže od 
obale i poleti s nama poput živa zmaja u debelo more. More je bilo 
mirno blistajući se kao da je bilo poliveno uljem: Prednji je kraj 
broda oštro rezao mirnu površinu. Iza nas. ostala je ražina morska 
uzbibana. puna bijele pjene, a daleko. daleko iza naših leđa rasticale 
se dvije vodene crte. — tragovi našega puta. O kako je na moru 
uvijek lijepo! Ono te znade vazda prezanimljivo zabaviti. “Da si dan 
na dan na moru ili kraj njega, nigda ti ne bi bilo preveć te dražesti 
i uživanja. More je velika otvorena knjiga s prekrasnim slikama, po 
kojima se diviš veličanstvu i svemožnosti Božjoj. Nikada kraja tim 
slikama, nikada ih se ne možeš dosta da nagledaš. 

Pođoh na prednji dio.lađe, gdje je more mirnije. Naslonim se 
na ogradu i uprem očima-u morsko ogledalo. Činilo mi se u onaj 
čas modro kao da ga je tko omodđrio s milijunima modrih krugljica.. 


CI edva sam čekao, da dođe i prođe podne, pa da žaplovimo 

No to je vedra, bistra modrina, kroz koju dopiru tvoje oči upravo 
do tajnih morskih dubina. Diviti se moraš toj bistroći vode, koja 
krije u sebi nebrojeno blago i bogatstvo. 

Našao sam se među ribarima. Dvojica su bila iz susjednoga 
Bakarca. To mi je jako godilo. Mnogo su govorili o zalivu, kojim 
smo plovili. Ja sam ih zamolio, da i meni kažu, sto mi nije bilo 
jasno na putu. Oni su me ljubezno uputili; ta znali su za svaki 
kamečak i za svaki trun pijeska u zalivu i oko njega. Nijesam znao, 
što da prije motrim. Naš je »Bakar« hitro sjekao more. Za nama je 
sve dalje iščezavao grad Bakar, ali ostavljajući sve ljepšu i neza- 
boravniju sliku u našoj. duši. Zanimljiv je pogled na Bakar sa sre- 
dine zaliva. Milo ti pasu oči onu šumsku zelen po gradskim prikraj- 
cima, iz kojih se vijugaju bijele ceste po strmim rebrima klisurastih 
vrhova lijevo i desno na sve strane. 

. Desna je obala zaliva, ploveći iz Bakra u Kraljevicu, mnogo 
niža. Pusta je, divlja i rastrgana. Silne pećine i klisure ruše se 
k moru. Neke opet kao da niču iz mora, a tvore krasne zatone i 
dražice. Tako su lijepi zatoni Mala Srščica i Babno. Nad njima se 
vuku srhovi i gole kose istoga imena. 

Još prije mi pokazaše ribari raskidane stijene Djeda i Babe, 
pak onda čudnovate pećine Plandište i Medđenjake, koji se već hva- 
taju zelenoga bakarskog gaja Artaca. 

Lijevom stranom zaliva protegla se tik mora tvrda cesta, a 
vijuga se poput zmije, jer treba da obiđe sve zasjekline, dražice i 
zatone od Bakra do Bakarca. Nad njom se nižu sve od podnožja 
do vrha brijega »Rebra« (200 m.) bakarski vrtovi i vinogradi. Naj- 
ljepše ih je pogledati odavle sa zaliva, kako se nižu jedan nad dru- 
gim čas strmije, čas položitije uz rebra brijega Rebra. 

Dalje se ređaju pusti vrhovi Crni vrh, Križ, Braničevo i Hre- 
ljinski vrh. Pod njim se rasule kuće sela Hreljina, koje se tako milo 
bjelasaju napram moru. Misliš razdragane duše da to nijesu kuće, već 
stada ovaca, a gradina hreljinska im je pastir! Strmim hridinama 
spušta se onim kosama željeznica na Rijeku, dok se opet nešto niže 
bjelasaju sive ceste, raznovrsno se križajući i spajajući bajni Vinodol 
s Bakrom, Lujzinskom cestom i Rijekom. 

Približavasmo se već malomu Bakru, koji tako milotno prozvaše 
primorci »Bakarac«. Ustobočio se u zelenom kotlu upravo naproti Bakru, 
kao da se rukuje i da pozdravlja preko 6 kilometara duga zaliva 
svoga starijega imenjaka. 


Visoki jelovi stupovi s prečkama nagnuti prama moru već ti 
iz daleka kazuju, da je tu ono glasovito lovište tuna. Ostavismo 
lijevo u dragi Bakarac, pa zakrenusmo desno na ušće ili izlaz iz 
bakarskoga zaliva. Ovdje je zaliv bakarski najdublji, te doseže preko 
40 metara dubljine; inače mu je najveća dubljina 36 metara, 

Uzinom izmedu razrovanih stijena pustoga Gavranića i rta Grš- 
čice puče pred nama iznenada sasvim nova slika. Ugledasmo kralje- 
vički svjetionik, pozdraviše nas slavne zidine Zrinjsko-Frankopanskoga 
grada — evo nas u kraljevičkoj luci. 

Na obali je u Kraljevici bilo dosta svijeta i muškoga i žen- 
skoga, pa mi se tu pričinilo mnogo življe nego u Bakru. A kako 
sam se razveselio, kad smo ugledali neke znance iz naših krajeva! 
U Kraljevici je uređeno lijepo morsko kupalište, pa tamo dolazi 
mnogo svijeta iz udaljenih krajeva domovine. - 

Tamo sam našao i svoja dva sudruga. Radosti i veselju nije 
bilo kraja. 

Kraljevica. 


oji drugovi Branko i Zvonimir radosno me prihvatiše za ruke, 

čim sam stupio s parobroda na kopno. Oni su već postali 

pravi Primorci. Lice im već malko potamnjelo od primorskoga 
sunca, a tijelo im gipko i kao okretnije od svagdanjega kupanja. 
Već su osam dana bili u Kraljevici sa svojim roditeljima. Obiđoše 
svu Kraljevicu, pa su mi znali mnogo pripovijedati o. lijepom kra- 
ljevičkom kraju. : 

Pođoh s njima uz široke kamenite stube, kojima se uspinješ 
od luke u mjesto. Na lijevu ruku uzdigla se starodrevna kraljevička 
župna crkva sv. Nikole. Kraj crkve pođosmo na trg sv. Nikole. To 
je jedini trg u Kraljevici. Oko njega ima lijepih kuća na jedan i 
dva kata, a sve su građene od kamena. Primorje je bogato kame- 
nom, pa je to u onim krajevima najjeftinija građa za svaku zgradu. 
Na trgu ima nekoliko dućana, a pokraj njih prodavale su žene kruh, 
limune, naranče, smokve i mendule. ' X 

Muškarci se bave ponajviše mornarstvom. Putuju u najdalje 
krajeve svijeta, a mnogo ih ima u Americi. Kraljevica broji okolo 
1.600 stanovnika. 

Za nas je bio već priređen stan u nekoj kući, iz koje se 
dobro vidjelo more. Među kućama ima dosta vrtova, u kojima raste 
osim povrća: smokva, maslina, badem, vinova loza i drugo primorsko 
bilje i drveće. Idući u stan navratismo se u poštarski ured. Tamo 
su nas već čekale i razveselile prve vijesti i pozdravi iz miloga 
zavičaja. Čim smo spremili svoju prtljagu, zaželi moj stric da čita no- 
. vine. Lako za to! Ta svako skoro primorsko mjesto ima čitaonicu. 


Citaonicu imaju i mnoga manja mjesta, a kako je ne bi bilo u Kra- 


ljevici! Ispod visokih kuća nađosmo hlada, pa otiđosmo u čitaonicu. 

Kraljevica. 

Tamo nas povede jedan domaći gospodin, a prijatelj mojega strica. 
Kroz dugi hodnik eto nas u čitaonici. Na stolovima je bilo puno 
raznovrsnih hrvatskih novina i listova. Po zidovima vise prelijepe slike 
znamenitih hrvatskih učenjaka, domoljuba i junaka, Dok je stric čitao 
novine, ja sam sa svoja dva druga razgledao one slike. Tako sam 
došao u krasnu dvoranu, koja je uređena za zabave i predstave, 

Izlazeći iz čitaonice upozori nas onaj spomenuti gospodin na 
obližnje stare zidine. Nekoliko koraka i mi smo bili u nekadanjem 
gradu Petra Zrinjskoga, bana hrvatskoga. To su sami starodrevni hodnici 
s lukovima. Nekoji su lukovi i prozori sazidani i preudešeni za sta- 
nove i urede. U gradu su dva dvorišta. U jednom je dvorištu zde- 
nac ili nakapnica, a vijenac joj je od klesana kamena. Na njem je 
usječen grb Petra Zrinjskoga s godinom 1651. Valja znati, da u 
nakapnicama, koje Primorci zovu cisterne, ne izvire voda kao u 
drugim zdencima. Nakapnice su samo velike zidane jame, u koje se 
cijedi voda kišnica s krovova. Kad se ta voda očisti u nakapnicama, 
onda se vadi kao iz zdenca, pa se pije. Tako je u svjema onim pri- 
morskim mjestima, koja oskudijevaju vodom. 

U tom je starom gradu i župni dvor, a tik njega i crkva sv. 
Nikole. U ostalim su sobama kaneelarije. I pučka je škola do nedavna 
bila u tim starim zidinama, dok se nije sagradila dolje niz luku 
sasvim nova viša pučka škola. 

Žar je sunčani sve više popuštao. Sunce je kretalo k zapadu. 
Doba je kupanja — govorili su moji drugovi, Zvonko je bio gotovo 
sasvim nestrpljiv, što nije već u vodi, dok se Branko brinuo, da 
mi što više ispripovijeda, kako se to živi u Kraljevici. Privolom naših 
starijih počnemo se šetati prama kupalištu na rtu Oštro. Ja sam se 
toj šetnji jako radovao tim više, što ću se ponovno kupati u pla- 
vetnom onom divnom moru, 

Sađosmo opet onim stubama k luci. Tada se zakreće na lijevo 
pod redove drveća, pa se kraj dalekih lučkih zavoja sve dalje od- 
mičeš k onomu rtu, gdje je lučki svjetionik. Što dalje kročiš, sve 
je ljepši pogled na veliku luku, obzidanu samim klesanim kamenom. 
Kraljevica se ponosi tom lukom još od vremena Karla VI, koji 
ju je dao sagraditi godine 1729. Dalje ti se zaustavlja oko na 
velebnim kulama Novigrada, svjedoka velike jakosti, bogatstva i 
slave našega velikaša Petra Zrinjskoga. No eto nas sad kod druge 
kule. Na nju su još padali tada zapadni sunčani traci; ali zato je 
ta kamenita kula morskim putnicima u tmastoj noći pravo sunce, jer 

iz nje ljeska oštro svjetlo svjetionika na 12 milja daljine. Dozvolom 
čuvara uspesmo se zavojitim stubama u nutarnjost kule. Zadivili su nas 
na vršku svjetionika oni umjetni i prekrasni strojevi, koji stvaraju 
noćno svjetlo i znakove mornarima. No eto nas kod kupališta. Ne 
vidimo više luke. Pred nama je puklo more prama otoku Krku i 
gore prama Istri. Vidimo i crne dimove velikih parobroda, koji se 
sastaju i križaju tamo na debeloj razini širokoga Kvarnera. Vidimo 
zažarenu istarsku goru Učku, za koju će doskora sjesti posljednji 
sunčani traci, 

Kraj dugoga niza drvenih sobica kraljevičkoga kupališta pru- 
žili se trijemovi i hodnici. Sve je tu bilo živo i veselo. Neki se 
pripremali za kupanje, neki odmarali iza kupanja, a najviše je gosti 
bilo u vodi, plivajući, pljuskajuči vodu i igrajući se s pravim miljem 
na dijelku veličanstvene morske razine. 

I ja doživih čas, da sa svojim drugovima po drugi put zagrlim 
i poljubim to divno naše more. Ne mogu da iskažem onih ugodnih 
osjećaja, što su mi ispunjali“ moju dušu čestim kupanjem u moru. 
To je pravo uživanje, koje ostavlja u svakom čovjeku neizbrišljivu 
uspomenu. K tomu se u morskoj vodi mnogo laglje pliva zbog nje- 
zine gustoće. Kupajući se u moru upoznao sam silnu slanoću morske 
vode. Izlazeći iz vode svjetlucahu se na osušenim mjestima mojega 
tijela sitne čestice morske soli. Poslije kupanja bili smo lagani i či- 
nilo nam se, da bi kao ptice preletjeli sve one puste bregove naše 
drage Kraljevice. 

Kad smo se vraćali iz kupališta, susreli smo ponovno onoga 
gospodina, s kojim smo bili u čitaonici. Iz njegova razgovora sa- 
znasmo, da je bio mornar i zapovjednik ili kapetan broda. Pripovi- 
jedao nam je putem strahotnih doživljaja svojih na moru. Mi smo se 
snebivali s pričanja o onim pogibeljima, u kojima je isti gospodin 
bivao na raznim morima. Koliko li je puta gledao smrti u lice! 

Zakrenusmo u dražicu i tu nam pokaza rečeni gospodin ostanke 
škvera ili dilja, gdje su se nekoć gradili i popravljali brodovi. Tada 
je bilo u Kraljevici mnogo življe. A koliko li je morskih lađa i bro- 
dova poletjelo otuda u debelo more! U kraljevičkim škverima sagra- 
diše godine 1836. prvu austrijsku državnu ratnu parnjaču imenom 
»Marijanu«, (Marija Ana), Ta lađa doživi međutim tužnu. sudbinu, 
Dne +. ožujka 1852. plovila je ona iz Mletaka u Trst. Na moru se 
podiže grozna bura, užasni morski valovi progutaše »Marijanu« sa 
svom momčadi. Nitko se nije spasio, a lijepomu parobrodu nije bilo 

više ni traga ni glasa. Tek drugi dan nađoše na morskoj razini pre- 
bijen jarbol s gromovodom, kako pliva na vodi i sjeća ljude na du- 
boki grob »Marijane«. Taj se jarbol čuva sada u mornarskom mu- 
zeju u istarskom gradu Pulju. 

Već.se počeo hvatati sumrak, kad smo se našli šetali se uz 
luku kod veličajnoga Novigrada. Tamo nas je srce. vuklo, nu bilo 
je kasno, da još isti dan razmotrimo taj stoljetni spomenik slavnih 
hrvatskih knezova. Sutra ćemo se tamo navratiti, kad pođemo pje- 
šice u Bakarac. 

Sunce je već davno sjelo za Učku. Sunčani zapad zamijenio 
je blijedi mjesec, O kako je čarobno rasvjetljivao drevne novigradse 
kule, strme stijene i litice, pa sve one drage i dražice blistavoga 
morskog ogledala! 

Šetnja u Bakarac. 


\svanu vedro jutro; dan, da ne može biti ljepši. Zvonko 
i Branko bili su već na nogama. Moj dobri stric pusti nam 
na volju, hoćemo li pješice ili barkom u Bakarac, Složismo 
se, da onamo pođemo pješice, a natrag barkom. E, nije druge, već 
na posao, dok ne pritisne veća sunčana žega. Inače nije baš trebalo 
da se žurimo radi ona tri kilometra daljine od Kraljevice do Bakarca. 

Kroz redove sjenatoga drveća spustismo se k luci. Zakrenusmo 
desno na tvrdu cestu, koja vodi prama Bakarcu, Bakru i drugim 
mjestima. Pred nama je iza koju stotinu koraka hoda drevni Novi- 
grad. Ogromna je to zgrada. Rekoše nam, da je dugačka 44 metra, 
a 36 široka. Zidana je na kat; zidovi su debeli preko jednoga metra. 
Na uglovima su ogromne kule, a sav je grad opasan još mnogo 
duljim i širim zidom. 

Velebni Novigrad dao je sagraditi možni hrvatski ban Petar 
grof Zrinjski. Iza propasti roda  Zrinjsko-Frankopanskoga godine 
1671. pade Novigrad kao i ostala imanja i gradovi toga slavnoga 
roda u tuđe ruke. Godine 1883. kupili su taj grad redovnici Isusovci, 
koji i danas imaju u njem svoj kolegij. Dozvolom starješine pustio nas 
je vratar unutra, da razgledamo nutarnje prostorije znamenitoga grada. 

Najprije stupiš u prostrano četverokutno dvorište. Okružuju ga 
u prizemlju i na prvom spratu široki hodnici s četverouglatim stu- 
povima i oblim svodovima. U dvorištu ima velika nakapnica. s ka- 
menitim vijencem i grbom grofova Zrinjskih. Uspesmo se stubama 
na prvi kat. Tu smo vidjeli više vrata, kojima su vratnice načinjene 
od krasno ulaštenoga crnoga mramora. Naš vođ, Isusovac, pusti nas 
u jednu kulu. Iz nje se naužismo krasna vidika na divni bakarski 


-zaliv,“na pučinu morsku prema Istri, na kršne litice otoka Krka i 
i Čresa., Ima tu i kapelica, ' tad, Kod 

Za dobe Zrinjskih i Frankopana bio je Novigrad jedan od naj- 
većih i najljepših njihovih gradova, pa je i do danas najbolje uz- 
držan. Bio je taj grad u ono vrijeme pun skupocjenoga pokućstva, 
oružja, posuđa, slika, kipova i drugih umjetnina. Danas nema tome 
više traga, samo je ostala uspomena 1 nutarnje je lice grada sasvim 
drugačije, nego što je bilo nekoć. Radi svojih potreba morali su ga 
Isusovci prezidati i prenapraviti, a dogradiše i čitav jedan novi sprat, 


Grad Frankopana u Kraljevici. 


Preko pol sata zadržasmo se u gradu. Prije no što smo se ra- 
stali, pokaza nam ljubezni onaj Isusovac još i neke podzemne prostore, 
gdje su nekoć bile gradske tamnice, a sada su pivnice. Oprostismo 
se napokon s Isusovcem zahvalni, što smo se mogli prošetati onim 
prostorom, gdje se je nekoć širila slava i moć neumrlih hrvatskih 
knezova. 


A sada da vidimo, kako se putuje do Bakarca! 

Od kraljevičkoga grada pružila se bijela cesta vijugajući amo 
tamo i izvijajući se po neravnom kamenitom tlu. Svuda kamen, kao 
da si ga posijao. Uz cestu gromače, iza gromača smokvenice i vi- 

nova loza. Baciš li pogled dalje, zaustavlja ti se vidik na sivim pe- 
ćinama, koje dvlaze s one strane bakarskoga zaliva kao da će se 
rukovati s kraljevičkim brijegom Medomišljem i zubatim Gavra- 
nićem. Obađosmo vitlastom cestom raskidane stijene Gavranića, a pred 
očima puče na lijevu ruku ponovno čarobni bakarski zaliv. Strmo se 
sada spušta cesta za pol sata — u dražesni Bakarac. Skoro nam 
nije ni pravo bilo, što smo tako brzo ugledali krovove bakarač- 
kih kuća, jer je i ona pusta okolina bila za nas veoma zanimljiva. 
Nijesmo se žurili, da se sputimo u Bakarac. Na povišicama smo 
svuda postajkivali, samo da se što više naužijemo prekrasnih vidika. 
Krasan je bio zaliv bakarski! Sunce ga je baš svega obasjalo i či- 
nilo nam se, kao da gledamo orijaško kakovo ogledalo. Desnim kra- 
jem čarobnoga zaliva izvijugala se na šest kilometara duga cesta, 
te spaja umiljati naš Bakarac s drevnim Bakrom-gradom. 

Zakrenusmo u dol, eto nas kod naše mete, eto nas kod mora 
u selu Bakarcu, Nijesu nas tu iznenadile mnoge kuće, jer je selo 
maleno. Stislo se kojih četrdeset kuća sve visokih i tvrdih od ka- 
mena uz morski žal, a na podanku strmoglavih litica, Iz prodola i 
rasjeklina izbija zelen smokve i badema, ovamo je puklo more: kud 
ćeš dražesnijega i milijega kraja! Možda ne bi ni bilo tako milotno 
u tom kutiću velikoga bakarskog zaliva, da je tamo sila kuća i 
sila bučne svjetine. Tihi život bakarački uveličava baš onu prirodnu 
ljepotu kraja. Spuštajući se u Bakarac vidjeli smo po gromačama i peći“ “ 
nama kraj sela puno razastrtih ribarskih mreža. Neke su bile tako velike, 
da smo im jedva mogli naći kraja. Mi smo se tomu čudili, a još 
više onda, kad nam je stric poslije primijetio, da jedna takova mreža 
stoji po 1.000 i do 2.000 kruna. 

Doskora nam zape oko i o debele jeliće, koji su utvrđeni u 
obali, pa se koso spuštaju nad more. Vidjeli smo ih i u Bakru. To 
su straže za lov na tune. Po pribitim prečkama popne se stražar na 
vrh jele do koša. Tamo sjedne, upre oči u more i zuri po više sati, 
da vidi, ide li družba tuna. Tune su najplemenitije morske ribe. Žive 
u Sredozemnom moru, ali se zaletavaju i u Jadransko more. Zanim- 
ljivo je, da se ploveći u društvu drše uvijek lijeve obale, a kad se 
vraćaju, desne. Tako im onda ribari postavljaju i mreže. Ribari voze 
ogromne mreže na barkama, pa ih spuštaju u more govoreći ribama: 
» Ovuda ti je put u tuneru!« 

Kad stražar opazi, da idu tune, dozove svoje drugove ribare 
riječima: «Poteži, poteži!l« Oni se brzo skupe, stanu potezati raza- 

petu mrežu k obali i doskora se stanu velike i debele tune koprcati 
i bacati po mreži, da se uspjeni sva voda okolo njih. Neutrudljivi 
ribari radosna srca ugledaju svoj plijen, pa zadovoljno raščinjaju 
obilnu lovinu. Tune narastu dosta velike i teške. Stari ribar, kojega 
smo našli, gdje suši mrežu, pripovijedao nam je, da su dne 1. svibnja 
1885. uhvatili u Bakarcu tunu, koja je bila 336 kilograma teška. 
Prošle godine svršetkom mjesecg rujna uhvatiše bakarački ribari 
jednoga dana preko 400 tuna, od kojih je najmanja bila teška 10 
kilograma, U Primorju našem  blagosiljaju svećenici lov na tune. 
Tunina je jako tečna, pa se prodaje za skupe novce. U Bakarcu se 
uhvati dosta i drugih riba, a osobito sitnih sardelica i tečnih gol- 


Kako čiste tuninu. 


čića ili lokardi. To je bakaračkim stanovnicima, koji su svi ribari 
unosna zaslužba, pa od toga i žive, 

Prošavši kraj gostionice spazismo u vrbovoj ribarskoj košari, 
živih zelenkastih lokardi. Trebalo nam je i onako okrepe. Nikad 
bolje zgode, da se osladimo tim dobrim ribama. Dok smo se mi 
vratili s ruševina neke stare gradine na brdu Gracu i dok smo se 
nagledali one milovidne zeleni u dolini Klančini, pa poželjeli srcem 
tamo u bajni Vinodol — dotle je naš gostioničar ispekao nad žera- 
vicom svakomu po jednu lokardu. To nam je bio. doručak i izvrsna 
poputbina na povratku iz nezaboravnoga Bakarca. 

Gostioničar nam nađe zgodnu barku, Oko 10 sati sjedosmo u 
barku. Kao orahova ljuska ljuljala se naša barka na mirnoj morskoj 
razini: Veslač uze u žilave svoje ruke dva vesla i mi se otisnemo 

od bakaračkoga žala. Naše su oči kružile samo divnim bakarskim zali- 
vom i raznoličnim onim dražicama. Plovili smo tik obale. Svuda 
kamen, te kamen. Samo ispod strahotnoga Gavranića nagomilale se 
pećine, da misliš, sad će se survati na te. Još jedan pogled na suprotni 
Bakar, .što je s one strane zaliva, pa na visoku hreljinsku stranu, 
na vijugaste puteve i puteljke i — s Bogom nezaboravni zalive! 
Brza naša Barka prosiječe već kroz ulaz u zaliv. Za malo ugle- 
dasmo i opet kraljevičku luku, svjetionik, Novigrad i zelenilom iša- 
ranu, dragu našu Kraljevicu. 


Preko Križišća u Drvenik. 


KB] Kraljevici smo ostali pet dana. U ugodnu društvu poznatih 


) | ljudi lijepo nam je prolazilo vrijeme. Meni su i prebrzo letjeli 


ti zlatni časovi. Šetnja, kupanje, vozikanje barkom ispunja- 
valo je veći dio dana, 

Peti me dan obraduje stric opet veselom viješću. Sutradan 
ćemo kolima u Drvenik, da vidimo gornji dio najljepšega primorskoga 
kraja — bajni Vinodol. Oko šest sati jutrom sjedosmo u malu kočiju, 
koju ondje zovu karoca. Između kraijevičkih kuća i raštrkanih vrtova 
jurila je naša kočija u pustu, kamenitu okolicu. Tko bi mislio u 
prvi mah, da ćemo za dobra pol sata biti u kraju, gdje će nas po- 
zdraviti zelene livade, polja i šumice! 

No treba savladati puste bregove. Put se uzvija i provlači 
poput zmije oko gvozdenih stijena. Svuda vrlet i stijena, uzalud ti 
oko traži zelenila. Po bijelim liticama laze nedužne gušterice, a srsi 
te prolaze, ne će li ti oko spetiti gdjegod u prisojnoj rasjeklini 
otrovnu ljuticu. Lagano se uspinjaše naša kočija pružajući nam sva- 
kim novim zavijutkom novih prizora u kamenitom onom kraju. Vi- 
soko na lijevu ruku bijele se pod sivim kosama raštrkane kuće Hre- 
ljina s podrtinama gradine hreljinske. Ovamo ti se među kolama 
gomilaju glavice i humci, a još ne vidiš, kakovu dražest kriju u 
svom krilu. - 

No eto nas na jednom zakuku, otkuda nam puče prvi vidik na 
zeleni sag neke prostrane livade. Kolike li rijetkosti u ovim kraje- 
vima! Korak, dva, pa nam se ukazaše u daljini i mladi gajevi, a 
još dalje nekoliko krošnjastih, starih stabala. Iskrivljene grane tih 
stabala kazuju ti već iz daljine, kakva ovdje znade duvati bura. 

Za dobra pol sata vožnje prevalismo do šest kilometara puta Bili 

sva vivo 


mo tada kod sela Križišća. Pravo Križišće, jer se tu križaju ceste 


na sve strane. Kako je Križešće na visu, lijepo se vide ceste, koje 


se ovdje sastaju i razilaze uzduž i poprijeko, Jedna se koso ispružila 
uz bočine brijega na Plase, druga na Hreljin, treća veže krasni Vino- 
dol preko Bakarca i Kraljevice s morem. No još je ljepši pogled 

s raznih točaka nad selom Križišćem na onu veliku i krasnu dolinu 


_vinodolsku. Tu bi dolinu mogli nazvati malim rajem našega hrvatskoga 


Primorja, Tko je ikada vidio kršne naše primorske obale, taj je si- 
gurno uzdahnuo: »A gdje su šume i zelenilo, da ukrase onaj krš, 
pa bi taj kraj bio pravi zemaljski raj!« Pa eto — čim zađeš malo od 
mora u prodolice iza onih klisurastih obala, koje su obrubile morski 
žal — pozdravlja te cvjetna livada, zeleni gaj i pijev slavulja tvoga 
zavičaja. 

Tako je meni bilo u mlađanoj duši, kad mi je moj dragi stric 
pokazivao prvi dio Vinodola iznad Bakarca i Kraljevice do visokoga 
Drvenika. Jasno nam se u očima isticao stari Drvenik s drevnom ruše- 
vinom i kulama. Visoko se digao na pusti vrh, da gospodari cijelomu 
okolišu. Što smo više upirali u nj svoje oči, to nas je sve više vukla 
želja, da pozdravimo bajni Vinodol i s njegovih crnih zidina. 

Naš kočijaš potjera svoje brze vrančiće u dolinu. Lijevo i desno 
okitili se obronci zelenilom. Blizu su kuće onih selaca, koja spadaju 
pod Drvenik; blizu su gromače, a iza njih smokve i vinova loza, 


. blizu je Drvenik. Stigosmo pred Drvenik. Cesta vijuga dalje u Vino- 


dol, au samo mjesto Drvenik uspinješ se posebnom dosta strmom cestom, 
koja se odvaja od one glavne. Da se ne muče konji strminom puta, 
ostavismo ih u hladu jagnjed4 kraj seoske putničke gostionice. 

Mi smo nastavili put pješice. Za nekoliko časova bili smo pred 
onim“ kamenitim kućama i među starodrevnim- zidinama nekadanjega 
grada Drvenika. Sav je Drvenik sagrađen na visokoj strmoj hridini. 
Ima mjesta, gdje se brijeg strahotnom strminom sunovraćuje u po- 
nor. Strava te spopada gledajući preko zaštitnih zidova u strmo- 
glave one provale. Upraviš li svoj pogled dalje od mjesnoga okoliša, 
naužit ćeš se opet rijetka vidika. Pred tobom se sve jače otkriva ona 
velika slika prirodnih krasota, radi kojih je naš bajni Vinodol toliko 
glasovit. Između visoke i strme kose Strane (789 m.), pak od mor- 
skoga kraja Gradišća (393 m.), Soplja (334 m.) i drugih vrhova — 
pružila se je krasna i bogata dolina, Samo joj ime kaže, da je gla- 
sovita izvrsnim plodom Vinove loze. Rodi u Vinodolu i svaki drugi 
žitak, pa smokva, maslina i badem uspijevaju krasno, a slasne vinodol- 

ske trešnje daleko su na glasu. Ima tu i po koje poljice ječma i 
kukuruza. Koliko uživanja u razmatranju te doline! S visokih, golih hri- 
dina i glavica spušta se tvoj pogled niz strme obronke bregova, a 
tu ga susreće isprva grmlje, a zatim milovidni gajevi. Među gajeve 
raščlankale' se livade, polja i vrtovi pokraj kuća mnogih vinodolskih 
sela, Ima tu i vode. Jer što bi zelena polja bez nje? Mala Vinodolka 
osvježuje cijeli kraj. Da ne usahne, pritiču joj u pomoć mnogi pri- 
točići s lijeva i s desna. Mnoga sela razasula se pred tvojim očima. 
.sa strmim njihovim podrtinama i klisurama. 

= Drvenik ima s okolnim selima Klarići, Kružići, Domjani, Plišići 
i drugima 472 kuće i 1321 dušu. 

. Kad smo si tim vidicima razdragali dušu i srce, okrenusmo se 
malo po samom mjestu. Ulice su uske, kuće zbijene; zidine grada, 
kula i crkve su crne. Sve te sjeća na prošlost. Kroz zidine vire rupe 
za puške i topove. To te sjeća, da je i tu bio branik drage grude 
domovinske. Drvenik ima i župnu crkvu i pučku školu, Posjetili smo 
i crkvu sv. Dujma. Sagrađena je početkom ovoga stoljeća. Ima još 
jedna manja crkva sv. Stjepana, koja je iz davnijih vremena. Baš. 
kad smo. naumili, da se spustimo k našim kolima, upoznali smo se 
s prijaznim gospodinom. Bio je to domaći učitelj. On nas ljubezno: 
upozori, da bi bilo vrijedno da razmotrimo — kad smo već u Drve- 
niku — i provalu ili ždrijelo ponornice Ličanke kod sela Sušika. Mi 
smo ga polušali drage volje. 


Na ždrijelu Ličanke. 


& elo je Sušik tik vinodolske ceste, koja vodi u Grižane. Od 
(8) Drvenika je za 120 metara niže, a ipak još 61 metar nad 

morem. Kad smo bili na drveničkoj gradini, činilo nam se, 
da bi se mogli kamenom dobaciti onamo. Pa i nema do njega više 
njego 2 kilometra puta. Radosno je moj stric prihvatio preporuku 
našega najnovijega, a toli ljubeznoga znanca. 1 gospodin je. učitelj 


* putovao u susjedni Tribalj, selo blizu Sušika. Sjedosmo sva trojica 


u kočiju i za nekoliko časova eto nas u Sušiku. 

Sjeveroistočno od sela uzdižu se visoke pećine Strane, Po njima 
se razapinju uske staze, koje vode strahotnim strminama preko klisura 
prijeko u goru. Mislio bi, da su to staze za ovce i koze. Al kad 
tamo, tim stazama putuju ljudi kraćim putem u gornje planinske 
šume gorskoga kotara. Naš dobri pratilac odvede nas desno pod 
glavnu cestu. Obiđosmo neke krupnije gromade kamenja, da uzmog- 
nemo doći na pravo mjesto. Nijesmo zato potrošili ni dva časa, i 
već smo bili na ždrijelu Ličanke. 

Između vapnenastih gromada kamenja, kojima se približismo, 
zijala je pred nama crna podzemna provala široka preko tri metra, 
a duboka .. Bog zna koliko. U crnoj toj utrobi zemaljskoj vladala 
je potpuna tišina. S nekim strahom približavaš se tomu ždrijelu, 
jer misliš, sad će te progutati ona dubina i onaj mrak. Da bolje 
vidimo bar donekle nutrinju ždrijela, legosmo potrbuške, da možemo 
dulje zuriti u dubinu. Nijesmo vidjeli ni čuli ništa. Tek kad smo 
stali bacati unutra oveće kamenje, čuo se je tutanj i napokon bučkanje 
kamena u vodi. 

Pa što se znade o tom ždrijelu? Izvrsni poznavalac ovih krajeva 
Dragutin Hirc pripovijeda u jednoj svojoj lijepoj knjizi o hrvatskom 

Primorju, da kroz to ždrijelo provaljuje za velikih kiša ponornica 
Ličanka ili Fužinarka, koja izvire u gorskom kotaru kod Fužine. Pa 
kako se to znade? Znade se po tom, što je isto ždrijelo već višeput 
izbacilo pastrva, frigalja i drugih riba, koje žive u Ličanki. Osim 
toga je izbacilo i drvene pilotine s fužinskih pilana. No još je 
zanimljivije, što pripovijeda i sam puk. Bila neka djevojčica, koja 
se u Ličanki utopila, a sušičko joj ždrijelo izbacilo kosti. Drugom se 
zgodom opet utopio vol, pa mu ovdje nađoše u polju kosti — kako 
ih izbacilo sušičko ždrijelo. Za velike suše ne provaljuje voda, ali 
proljećem i jeseni ima je mnogo. Tada znade poplaviti voda iz 
ovoga ždrijela sve polje oko rijeke Vinodolke pod selom Sušikom. 
Ta voda otiče dalje pod imenom Fužinarke u Vinodolku, a onda 
kod Crikvenice u more. Zanimljiv je taj njezin podzemni put Ja 
sam se veoma radovao, što sam prviput vidio tako ogromno ždrijelo 
naše ponornice Ličanke. Sada mi je bilo mnogo jasnije ono, što sam 
toliko puta čitao o ponornicama u školskim knjigama. 

Od ždrijela i sela Sušika nije daleko ni do sela Triblja. Tamo 
je u polju glasovita crkva Gospina pohoda, gdje budu godimice velika 
prošćenja. Spomenuti poznavalac našega Primorja Dragutin Hirc 
zabilježio je, kako o crkvi Blažene Djevice Marije priča puk, da su 
ju htjeli sagraditi na drugom mjestu, ali bi svako uime našli građu 
njezinu na onom mjestu, gdje je i danas, 

Kod te smo se crkve rastali s našim dobrim suputnikom. On 
je ostao u Triblju. Mi smo sjeli u kola i nastavili put u Kraljevicu, 

Već je davno odzvonjelo podne, kad smo ugledali kraljevičku 
luku. Sav naš izlet u divni vinodolski kraj oko Drvenika trajao je 
nekoliko sati. Nekoliko sati — a toliko nebrojenih, milih uspomena 
i dojmova ostali su mi u duši. 


Parobrodom u Crikvenicu. 


ff od objeda u Kraljevici bili smo još u društvu sa svjema našim 
AS dragim znancima Stariji su se razgovarali, što je nova po 
oda svijetu. Ja sam pripovijedao Zvonimiru i Branku, kako je u 
Vinodolu. Najviše ih je zanimalo podzemno ždrijelo kod sela Sušika, 
Tamo nijesu ni oni još bili. 

Poslije objeda trebalo se spremati na morski put do Cri- 
kvenice. Naš je putnički kovčeg s odijelom bio brzo spremljen. Kad 
sam vidio, da ga već nose na pristanište, teško mi je bilo pri srcu. 
Teško mi je bilo rastati se s lijepom Kraljevicom, gdje sam se već 
priučio za pet dana ugodnomu primorskom životu. Priučio sam se 
već bio i onoj primorskoj vrućini, a bio sam zadovoljan i veseo u 
društvu milih svojih drugova. 

Pod hladovitim drvećem kraj luke čekali smo na parobrod, 
koji treba da dođe iz Rijeke. Poslije dva sata navijesti nam već iz 
daleka crni dim, da se približava parobrod. Eto ga sve bliže. Već 
raspoznajemo jarbole, užeta i debeli dimnjak s crvenom zvijezdom. 
Već se raspoznaju i putnici na parobrodu, a kako je zakrenuo lijevo, 
daleko se blistali iza njega pjenasti morski valovi. Daleko ispred 
luke zazviždi kapetan parnom zviždalicom, da se zna, da parobrod 
kreće u luku. Za nekoliko časova pristade krasni parobrod »Hrvat« 
uz našu obalu. Na parobrodu je bilo dosta putnika. Jedni se iskrcaše 
u Kraljevici, a drugi ostadoše na parobrodu, da nastave put do 
drugih mjesta, Sad je došao red i na nas. Izrukovasmo se i izlju- 
bismo, pa hajd na drveni mostić i na lađu. 

Nije potrajalo ni deset časova, dok su se iskrcavali i ukrcavali 
ljudi i roba. Parobrod se potisne nekoliko metara natraške u luku, 
zatim se ispravi i pojuri naprijed u uzinu »Zla vremena« (kanal Mal- 

tempo.) Toga je dana bilo doduše lijepo vrijeme. More je bilo mirno pustomu Krku. Kršne su mu obale, a takve su mu i kose i glavice, 


kao ulje. Sunce 
je žarilo bijele 
platnene  kro- 
vove na gor- 
njem dijelu 
broda. —Putni- 
cima je u tom 
hladu ipak 
ugodno, jer na 
moru i za naj- 
ljepšega vre- 
.mena lahori 


blagi vjetrić. 


Desno nam 
.ostade pusti 
otočić sv. Mar- 
ka. Lijevo nam 
su se zabavljale - 
oči na kućama 
i zelenilu oko 
Kraljevice. Po- 

sljednji nam 
je bio na vidiku- 
svjetionik, dok 
nam i on ne 
iščezne ispred 
očiju. 

Hitri »Hr- 
vate rezaše 
svojim  šiljem 
debelo more 
uzanoga ka- 
nala. Iza (oto- 
čića sv. Marka 
prikučismo se 
najvećemu 
otoku Kv arner“ 
skoga zaliva, 


Nigdje zelenila 
ni travice, već 
krš te krš. Na 
šiljastom  jed- 
nom kukuotoka 
bijeli se kućica 
i svjetionik 
prama sv. Ja- 
kovu-Šiljevici, 
jer bi bez toga 
bio pogibeljan 
po noći prolaz 
morskim  bro- 
dovima. | 
Selo sv. Ja- 
kov uvuklo se 
lijevo na našoj 
obali u zatišju 
ugodne drage 
ispod brijega i 
rta Glavine. — 
Tu je naš »Hr- 
vat« primio još 
dva putnika. 
Oni se. dove- 
zoše do nas 
čamcem. S pa- 
robroda spu- 
stiše drvene 
stube do mor- 
ske razine, a 
putnici se us- 
peše na polubu 
ili gornji: dio 
broda. »Hrvat« 
je jurio: opet 
svom * silom 
dalje između 

naše obale i otoka Krka. Uzine nestajaše, već se more stalo sve 
više širiti u prodoru Planinskom (kanal Morlacca). 

Obala se otoka Krka sve više od nas odmicala, svuda kršna 
i pusta Ipak smo s palube mogli razabrati stada ovaca na nekim 
položitim kosama i kućice sela oko Dobrinjskoga zaliva. I naša je 
obala pusta, no ipak j€ oživljuju neka sela. Ta su se uzdigla na 
povišicama kraj glavne primorske ceste, koja vodi iz Rijeke preko 
Bakra, Kraljevice, Novoga do Senja i dalje. Takva su sela: Kloštar, 
Perhati, Smokovo, Klanfari, Maneštri, Lokvice, Dolac i sv. Jelena. 

Ispod sela do mora ispremiješane su gromače, koje dijele 
pojedine komađe zemlje. Između naslaganih gromača proviruje zelenilo 
smokve, loze i masline. Najviše je zelenila oko sv. Jelene. Od sv. 
Jelene se sve više spušta valovita obala k moru. Nad sv. Jelenom 
je prama Vinodolu najviša glavica Obla (300 m.) Njezini se obronci 
spuštaju najprije strmo, a onda položito do modroga mora. 

Naš je »Hrvat« plovio tri četvrt sata, kad smo ugledali prve 
kuće, crkvu i milovidnu dolinu oko Crikvenice. Za to smo vrijeme 
prevalili od prilike sedam morskih milja. To mi je rekao mornar, 
koji je bio na zadnjem dijelu broda i upravljao kormilom. Ja nijesam 
znao, kako je velika morska milja Volio bih, da mi je kazao koliko 
smo se vozili kilometara. Prijatni kormilar mi i to protumačio Reče 
mi, da mornari ne računaju put na moru na kilometre, već na milje. 
Morska je milja duga skoro dva kilometra ili točnije 1.852 metra 
I tako smo mi prevalili od Kraljevice od prilike 13 kilometara Mene 
je taj račun radovao i odmah sam daljinu zabilježio u svoju putnu 
knjižicu. 

Već je »Hrvat« skretao u luku puzeći sve laganije k obali. 
Svi smo se naslađivali lijepim vidikom na bijelu Crikvenicu s morske 
strane. Sad smo j& mogli u cijelosti uhvatiti okom sa svim zgra- 
dama, kupalištem, vrtovima i redovima drveća. 

Ma da je i žarilo ljetno primorsko sunce, sva je obala, gdje 
pristaju parobrodi, bila puna svijeta. Crikvenica je najglasovitije pri- 
morsko naše kupalište iza đivne Opatije. Tamo ima i ponajviše 
stranih gosti. Zato se i sabrao toliki svijet na pristaništu. Jedni 
došli, da dočekaju svoje znance, drugi, da otputuju dalje u Novi ili 
Senj. Najviše je bilo onih, koji su došli od znatiželjnosti, da vide paro- 
brod i putnike. Iskrcasmo se i pođosmo u mjesto. Prvi pogled i ulaz u 
Crikvenicu zadovoljuje svakoga putnika. Lijepo zidane i lijepo obije- 
ljene jednokatnice i dvokatnice podaju Crikvenici gradsko lice. 


Crkvenica: Put do kupališta, 

Glavne su se i najstarije kuće nanizale oko trga, pa jednom i 
drugom stranom krasne ceste, koja vodi duž primorja od Rijeke do 
Senja. U novije doba sagradilo se u Crikvenici više novih kuća, One bi 
mogle resiti i svaki veći grad, jer sui lijepe i prostrane. U Cri- 
kvenici ima oko 300 kuća, a. u njima živi preko 2.363 stanovnika. 
Najveća i najkrasnija zgrada Crikvenice je kupališno svratište ili 
hotel. To je ogromna krasna zgrada sa silesijom soba za kupališne goste 
i dvoranom za zabave. Do nje se dolazi lijepom cestom i redovima 
drveća. Hotel je sagrađen na obronku brijega, pa se putnici mogu 
odonud naslađivati krasnim vidikom na more i susjedni otok Krk. 

Ispod svratišta je načinjeno u moru kupalište dosta daleko od 
crikveničkih kuća. Put je do kupališta zanimljiv i ugodan. Šećeš se 
onamo u hladu mlada drveća ravnim i glatkim putevima. Pred ku- 
palištem širi se divno more. Daleko, daleko vidiš mu čisto dno iz- 
ravnano sitnim pijeskom ili melom. Nigdje u našem Primorju nije 
more tako plitko uz obalu kao u Crikvenici. Ta se pličina gubi sve 
više, što dalje ideš od obale, pa prelazi u dubinu, određenu za 
najvještije plivače. Zato je crikveničko kupalište vrlo zgodno ne 
samo za odrasle,“ već i za djecu. Nije čudo, što se u njem godi- 
mice okupa više tisuća ljudi. 

Iza šetnje k svratištu i kupalištu odmarali smo se u malom, 
ali vrlo prijatnom perivoju kraj mora tik luke. Tamo smo našli 
dosta hlada. Na susjednoj je klupi sjedio stari neki Crikveničanin i 
popravljao je svoju ribarsku udicu. Približim mu se, da vidim, kako 
on to radi. Vidio sam, kako je privezivao niti od konjske strune. 
To je — veli — povraz, na kom visi udica, a treba da bude čvrst. 


Radi toga se povraz sapliće od konjske strune. Tom sam prigodom . 


čuo, da su i Crikveničani glasoviti ribari. O tom sam se osvjedočio 
drugo jutro na crikveničkom trgu. 

No ima u našoj lijepoj Crikvenici i drugih zanimljivosti. Prije 
večere imali smo kada, da se razgledamo po drugom dijelu Cri- 
kvenice. Zakrenusmo glavnom ulicom desno od trga. Tu ima ve- 
likih i lijepih kuća. U prizemlju su dućani i gostionice; u gornjim 
spratovima stanuju ljudi. U Crikvenici je sijelo kotarske oblasti i kotar- 
skoga suda. Tamo ima i liječnik i ljekarnica. Krasna je zgrada i nova 
pučka škola, Eto nas na kamenitom mostu preko Vinodolke, koju zovu 
kod Crikvenice i Dubračina, Nju smo već vidjeli blizu njena izvora s dr- 
veničke gradine. Ovdje joj je korito široko i puno šljunka. Obale 
su joj nakićene zelenilom vrtova i polja, koja se šire onim krasnim 

+. Smokva iz crikveničkoga polja. 


T.I 


crikveničkim prodolom, kojim se dolazi iz bajnoga Vinodola. I tu su 


marni Crikveničani kraj tvrde nove ceste zasadili redove drveća, postavili 


na zgodnim mjestima klupe i stvorili tako preugodno šetalište prema, Vi- 
nodolu. Iz toga dola dolazi lijevim obronkom brijega vodovod u Crikve- 
nicu. Desno iza mosta silaziš s glavne ceste k župnoj crkvi sv. 
Marije. Oko nje su crne zidine velike jedne zgrade, stari spomenici 
nekadanjega pavlinskoga samostana. Taj je samostan dao sagraditi 


još prije 500 godina hrvatski knez Nikola Frankopan. U njem su : 


Kupališni h&tel u Crkvenici. 


živjeli i služili Bogu redovnici Pavlini. Tu su bile i njihove škole. U 
starim je knjigama zapisano, da je ovdje išao u početnu školu u 
staro vrijeme najglasovitiji hrvatski slikar Julije Glović (Klovio). 
Taj je samostan dao nadvojvoda Josip urediti i pretvorio ga u bol- 
nicu za djecu, kojoj treba morskih kupelji. Skrenusmo kraj staro- 
drevnih zidina u crkvu, da se poklonimo Blaženoj Djevici Mariji i 
zaprosimo daljnu milost i sreću na putu. ' 

Ispred crkve širi se vidik na-modru Adriju do Krka. Lijevo se 
pokraj gustih gajeva masline vijuga cesta u susjedno mjesto Sel ce. 
Desno porumenilo nebo od suričanih trakova, koji su već zapadali. 

Nad Crikvenicu je pala večernja tišina. U toj tišini razlijegao se. 


doskora umiljati glas zvona — pozdrav Gospi, 

Tik morskoga žala vratismo se iza kuća k luci. Tamo su vrvjeli i 
domaći ljudi i kupališni gosti. Sve je izašlo k moru, da se naužije hlad- 
nijega večernjega zraka, Danju je teško izlaziti iz kuća zbok velike 


vrućine. Poslije večere smo čitav sat sjedili kraj mora. Nekoji su se 
. kupališni gosti vozikali na barčicama, a nekoji šetali. Meni je moj 


dobri stric pripovijedao o tegobama i muci primorskoga života. Pri- 
morci su vrlo radljivi, ali nemaju dosta plodne zemlje, da ju obra- 


đuju i od nje žive. S toga putuju u daleke krajeve svijeta, da za- 


služe poštenim radom novaca, Tada se opet vraćaju u mili svoj 
zavičaj, makar da im je pust i krševit, Žarko oni ljube svoju dragu 
otadžbinu, pa su u njoj najsrećniji, najzadovoljniji. 


Pogled na more 


S 


razvaline hreljinske. 


EBE IN Jazi e 


Na grižanskoj gradini. 


€Treci dan poslije objeda otputismo se iz Crikvenice u Grižane. 
NG? Najmili smo kočiju za četiri krune. Do Grižana ima preko 
“sedam kilometara puta. Iz Crikvenice do Grižana vodi pre- 
krasna cesta. Vuče se kroz milovidne dolove, penje se uz kose, 
spušta se u zelene šumice i opet penje, dok se ne dokuči nedaleko 
Grižana glavnoga druma, koji se ispružio cijelim bajnim Vinodolom. 
Najprije nas kola povezoše u dosta široku dolinu rijeke Du- 
bračine. Ona dolazi iz gornjega Vinodola, pa se zove i Vinodolka. 
Oko nje su sama plodna polja, livadice, vinogradi i vrtovi. Daleko 
u dolinu obrubljuju cestu redovi drveća. Pod njima ima dosta klupa 
za odmaranje onima, koji idu iz Crikvenice, da se šeću u tu zanim- 
ljivu dolinu. Možda je nekoć i more dopiralo ovamo. ' 
Lijevo i desno nadvisuju se kršne, vapnenaste glavice. O, kako 
je tu nekoć moralo biti lijepo, dok su te kosei ti vrhunci bili zeleni 
i ošumljeni! Desno je najviši vrh Gradina (380 m.), a lijevo Sopalj 
(334 m.). Visoko na desnom kuku brijega opažaš na strmoj hridi 
nekoliko kuća sela Kotora. Čini ti se, da stari orlovi sjede tamo na 
hridini. Malo dalje eno i ruševina grada Kotora. Stoji još kamen 
na kamenu, stoji tužno kao razoružan stražar nad dubokim klancem. 
Pređoše naša kola preko Dubračine kamenitim mostom, a evo 
nas pozdravi na ulazu u Vinodol druga razdrta kula. Eto lijevo 
grada Badnja. Valjda i to bila u stara i prastara vremena stražar- 
nica bogatoga Vinodola. Kola zakrenuše desno, konji se počeli la- 
gano uspinjati. Pred našim se očima otvori čarobna slika, kakvoj 
se zaista nijesmo nadali. Iz pustoga stijenja i kamenja stvorio se 
divan, plodan i mio kraj vinodolski. Samo je jedan Vinodol u 
našem Primorju; samo je jedan Vinodol u krasnoj našoj hrvatskoj 
9) 

domovini! — Cesta se uspinje do gornjega zavoja. Desno strše u nju pe- 
ćine, lijevo zinula provala. Strašno je u nju pogledati. Sili te ipak, 
da u nju zirneš. Nije mrtva kao što se čini. U njoj buči gorski 
potok, prebacuje se preko klisura i stvara krasne slapove. Dalje iza 
ponora zazelenjele se Šumice, polja i livade i tada zaboravljaš na čas, 
da si u kršnom Primorju. 4 

Kola obađu ponor i prvim zavijutkom eto te posred livada, 
eto te u šumskoj okolici. Voziš se u hladu jasena, grabrića, pače i 
gdjekojega hrasta. U polovici si Vinodola i zaista uživaš najveću 
prirodnu krasotu, što ti je može Vinodol da pruži. 

Uspinješ se prama Marušićima, gdje su već Grižani na vidiku. 
Uočio si ih već davno iz dola, a ipak ti srce poželi, da taj put što 
dulje traje, samo da se što više naužiješ vidika, kakovih nema blizu. 

Eto nas na cesti, što vodi uzduž Vinodola. Pred nama su 
na desno opet one strahote i sunovratne pećine, koje smo gledali 
iz Drvenika. Ovdje smo bili tik njih i tu su nam se te Strane činile 
još strmije, strašnije. Ne bi te pećine bile tako užasne, da ima na 
njima više zelenila. Strašna bura odnijela je s njih svu zemlju. 
Ostadoše gole litice i Bog zna, hoće li se ikada više zazelenjeti. 

Ispod crvenih pećina, koje su na onom mjestu 502 metra visoke, 
stislo se oko ceste selo Grižani. Moj stric pogleda opet na džepni 
zemljovid i vidi, da su Grižani 248 metra nad morem. Za toliko 
smo se dakle metara uspeli iz Crikvenice od morske razine do 
Grižana. ' 

Grižani imadu svoje ime od riječi griža, a tako zovu Primorci 
strme klisure i pećine. Vidjesmo, da toga ima kod Grižana dosta, 
Pod Grižane spada i više sela, koja su se rasula po dolu oko: Grižana. 
Grižani sa svojim selima imaju 4.219 duša i 726 kuća. U Grižanima 
ima starodavna crkva, škola, čitaonica, a ondje je i sijelo općine. 
Grižani imađu i mali parni mlin. 

Ispod otvorenoga zvonika uđosmo u Župnu crkvu sv. Martina. 
Pod tom crkvom počivaju kosti modruškoga biskupa Dimitra Koto- 
ranina, koji je umr'o još godine 1.689. — Iza crkve uspinješ se 
strmom stazom k ruševinama nekadanjega griškog grada. Vratoloman 
je to put, a uspinjanje po zidinama grada još je vratolomnije: 

Mi smo se uspjeli samo do prve klisure, pa smo bili zadovoljni 
s prekrasnim, neobičnim vidikom. Dugo smo stojali na velikoj klisuri 
kraj kamenitoga zida i razmatrali veličanstvenu panoramu na sve 
strane. Pod nogama nam bila duboka, milovidna prodolica vinodolska. 


Po njoj su nam pasle oči sve one ljepote blagoslovljenoga kraja od 
Drvenika do Bribira. Uzdigneš li oči, eno veličanstvenoga mora — 
eno otoka Krka i iza njega opet mora; eno lijevo zažarenih stijena 
dalekoga, gvozdenog Velebita i opet mora — gdje se puši u sun- 
čanom sjaju pod senjskim Nehaj — gradom | 

Gospodar grižanskoga grada bio je hrvatski knez Martin Fran- 
kopan, koji je Grižane početkom XV. stoljeća poklonio trsatskomu 
samostanu. U Grižanima ugleda prvo svjetlo slavni slikar Julije Glović 
(Klovio) godine 1498, i proslavi svojim djelima hrvatsko ime po 
svem učenom svijetu. 

Blizu Grižana je staro mjesto Belgrad s crkvicom sniježne Gospe. 
Sve te uspomene i vidike zabilježili smo duboko u dušu iu 
srce svoje, pa se vratismo istim putem u Crikvenicu. Za po sata 
bili smo opet u dolini Dubračine, a za malo i u Crikvenici. Šteta 
je, što svaki posjetilac Crikvenice ne posjeti i Grižana. Za taj trud 
ne će sigurno nitko požaliti. I meni će taj izlet u Grižane ostati 


uvijek nezaboravan. 


Pješice do Selaca. 


ilo je u petak u jutro. Već oko šest sati probudilo nas je 
krupno zviždanje parobroda, koji je plovio iz Senja na Rijeku. 
7 Skočim na lagane noge i brzo sam bio gotov. Dok se stric 
spremao, bio sam već na obali kraj pristaništa. Parobrod je obavio 
u Crikvenici svoj posao, i domala je iščeznuo, pa ostavio iza sebe 
guste pramove dima, 

Meni doduše nije bilo do parobroda. Znao sam, da ćemo taj 
dan ostati u Crikvenici, a poslije podne bilo nam je još — kad 
zahladi — poći u obližnja Selca i natrag. Nu ja uvijek rano ustajem, 
a kako ne bih tako uradio u nepoznatim krajevima, gdje valja dobro 
upotrebiti vrijeme, da što više.vidiš i naučiš. Tako sam pogodio i sada. 

Za nekoliko časova eto se navrnuše u luku dvije lađice. Na 
svakoj je bilo razapeto po jedno jadro. Čim su zakrenule u luku, 
spustiše jadra, Bile su to ribarske lađice ili barke. Cijelu skoro noć 
križale su morem. Preplovile su mnoge dubine, da iz njih izvuku 
svoj ribarski plijen. 1 nijesu se mučili uzalud. Eto njihovih drugova 
s obale, gdje se žure i nose okrugle vrbove košare, Bit će lovine. 
To oni već vide unaprijed po držanju i vožnji ribara, 

1 zbilja eto radosna posla! Trebalo je više košara. U jednu 
stadoše ribari bacati sitne sardelice. Sjajile su im se bijele ljuske kao 
srebro. Puna ih je bila široka košara i preko ruba. Ala slasna ručka 
za bogata i siromaha, kad se onako svježe očiste i isprže na domaćem 
ulju! U drugoj se košari prebacaju još sasvim žive lokarde i golčići. 
Milina ih je pogledati, kako im se zelene hrptovi kao zelena trava. 
Eno u jednoj košari i nekoliko: oslića. Deblji su i veći od svih ostalih 
riba, što su ih ulovili one noći. Dalje su još vadili iz lađice čudne 

Selce. 

sipe, mrkače, oklopljene klapunice, morske pauke i rake. Čudio sam 
se tim morskim stanovnicima. No gotovo sam se. presenetio, kad 
sam ugledao ogromnoga morskog raka jastoga. S pruženim repom i 
štipaljkama bio je do pol metra dug. Njime su se i sami ribari dičili, 
jer ga rijetko tako velika ulove. Za nj su odmah dobili, na tržištu 3 kr. 

Kad su sve ribe i svu lovinu razvrstali, onda hajd s njom na 
pazar. Kraj mora ima svaki dan riba. Ipak su toga dana sve prodali 
kao na jagmu. Bolje su ribe bile odmah razgrabljene. 


Dok sam ja motrio tu ribarsku trgovinu, dođe i stric. Vrijeme 
prije podne. prođe nam ugodno, ali najugodnije, kad smo se kupali. 
Kad je došla doba objedu, našli smo se u našoj gostionici. 
Zna se, da nije manjkalo ni nama ribe, a ni slasne primorske palente. 


Oko podne nagomilali se s južne strane oblaci. Činilo se, da će 
biti kiše. To me je malo ozlovoljilo, jer ne bih vidio istoga dana 
Selaca. Nu tamošnji ljudi nam rekoše, da se ne-bojimo kiše. U Pri- 
morju se brzo vrijeme mijenja. Tako može biti i tmastih oblaka, al 
ih 1 za čas nestati. Ovaj put je tako i bilo. Zaduhnu drugi vjetar i 
pročisti obzorje. Tako smo mi, hvala :Bogu, već oko četiri sata 
mogli da pođemo u Selca. 

Od Crikvenice do Selaca nema više od dobra dva i pol kilo- 
metra puta, a to se može lako savladati za tri četvrt sata — pa 
da ideš sasvim lagano. Osim toga ima taj kratki komad puta uz 
morski žal opet svojih zanimljivosti i čara, kakvih nema drugdje. 

Lijepa se primorska cesta ovija uz svaki zaton, što ga je stvo- 
rilo velebno more. Kao bijeli rub obilazi ona svakom dražicom, dok 
joj kameno podnožje cjeliva beskrajno more. S morske je strane 
zaštićena kamenim stupovima, premda nema prama moru nikakvih 
pogibeljnih strmina i uvala. Lijeva je strana ceste nakićena baš onim, 
što je tako rijetko i skupocjeno u Primorju, a to je različno zelenilo. 


Stupaš tim divnim krajem veseo, što na svoje oči gledaš i 
uživaš one čare, kojima je svemožna ruka Stvoriteljeva nakitila tvoju 
dragu domovinu. Po pećinama između gromača i oko vrtova prostiru 
se stručci kuša, a kamenje je obavio zeleni bršljan. Hoće da sakrije 
goleme kršne stijene, ili da ih zadjene ljepšim ruhom. 

Na obroncima između pećina vire bijele siromaške kuće sela 
Ladvića, Supere, Drage i Dvorskoga. Dalje od njih k jugoistoku 
zazelenjeli se svi obronci blagom maslinom To su čitavi gajevi masline, 
koji se spuštaju sve do ceste, a protežu se duž obale sve do Selaca. 

Maslinova šuma kod Selaca u Primorju. 

Zgodno je putovati uz ta maslinova stabla, jer_ nađeš ispod njih za 
ljetne omare i lijepe hladovine. 

Te granate masline nijesu samo ures onoga kraja i ugoda 
putniku, već su one i velika blagodat Božja onim stanovnicima. 
Maslina ili uljika rodi plodom, iz kojega se preša ulje. Primorac 
začinja sva jela uljem. Ulje mu je hrana i lijek i rasvjeta. Uljike su 
ovoga kraja između Crikvenice i Selaca na glasu, da daju najbolje ulje. 
Sami Selčani dobivaju na godinu preko pet metričkih centi čistoga ulja. 

Lagano idući prispjeli smo ni ne znajući kako brzo do Selaca. 
Pred prvom kućom iza crkve opazismo na klupi kamenit žrvanj za 
gnječenje uljike. Kraj nekih kuća vidjeli smo i razapetih mreža gdje 
se suše. To je dokaz, da su i Selčani ribari. 

Selca su stanovništvom manje mjesto od Crikvenice, Broje 350 
kuća i 2.050 stanovnika. Kuće su na okupu, i sačinjavaju jednu 
glavnu ulicu. Prama luci je otvoren prostor za trgovanje. Tu je u 
blizini lučki ured, pučka učionica i druge zgrade, koje su većinom 
sve sagrađene na spratove. Na ulazu u mjesto sa crikveničke strane 
uzdiže se lijepa crkva. 

Selca su vrlo ugodno mjestance, koje je zaklonjeno od žestokih 
primorskih vjetrova. Stisnulo se zgodno u zavjetarje ispod gorskih 
obronaka tik mora. U Selca putuju rado Crikveničani. Radi preugodne 
šetnje ne propusti gotovo nijedan putnik ili kupališni gost, a da ne 
posjeti Selaca. I u Selcima je sagrađeno nedavno lijepo kupalište. 

Od Selaca vodi dalje cesta ispod pustih vrhova Vraničine 
(193 m.) i Zagora (125 m.) u Novi. Ta cesta ne ide tik obale morske, 
nego se penje dosta visoko i odaljuje od mora zbog strmih obala. 
1 Vinodol je spojen sa Selcima i to strmom gorskom cestom, koja 
vodi iz Selaca preko sv. Nikole u Bribir. 

Boraveći puna dva sata u Selcima dočeka nas i zapad sunca. 
Lagani lahorac lepršao je lišćem u maslinovu gaju; more je pljuskalo 
nešto življe o niske grebene uz cestu — a mi smo se zadovoljno 
vratili na večeru i na konak u Crikvenicu. 


Novi. 


P_ako je bila nedjelja, ostali smo taj dan još u Crikvenici. Sve 
S je bilo u svečanijem ruhu. Primorke nose i radnim danom i 
“svecem odjeću crne boje. Priča se, da to čine, što žale za 
slavnim i dobrim knezovima Frankopanima, koji su nekoć gospodovali 
u Primorju i na otoku Krku. 

Primorski je puk vrlo pobožan i pošten. I toga smo dana vidjeli, 
kako Primorac ide rado u crkvu. Župna je crkva bila puna svijeta. 
Krasno je bilo slušati jednodušno pjevanje lijepih primorskih crkve- 
nih pjesama uz hrvatsku službu Božju. Tom se povlasticom sv. oca 
pape ponose Hrvati senjske ili modruške biskupije već preko tisuću 
godina. Poslije podne sam vidio, kako se Crikveničani igraju na buče. 
To su ovelike drvene kruglje, koje izmjenice bacaju s ramena, pa po- 
gađaju druge kruglje svoga druga. Bučanje je muška igra, pa je 
raširena svuda po Primorju. 

Još nas je nešto razveselilo toga dana. Oko tri sata ugledasmo 
na moru parobrod okićen hrvatskim trobojnicama, a s njega dopi- 
rahu skladni zvuci glazbe, Bakrani i Kraljevčani složili su se, pa od 
zabave doploviše na načičkanom »Bakru« s bakarskom gradskom 
glazbom u Crikvenicu. Tako je Crikvenica toga dana oživjela. Uz 
složnu glazbu orila se hrvatska pjesma sve do pozdravljenja. Tada 
se gosti opet ukrcaše na »Bakar« i uz udaranje glazbe otploviše iz 
luke. Divno je bilo pogledati na rasvijetljeni parodrod, a osobito 
kad su na njem zasjali vatrometi i sjajne rakete, koje su poput 
vatrenih zmija siktale i letjele visoko nebu pod oblake. 

I tako se u ugodnim uspomenama svršio naš boravak u Cri- 
kvenici. Sutradan je valjalo nastaviti putovanje do Novoga. ' 
Još prije podne vraćao se parobrod »Vinodolac« s Rijeke. 

Tim parobrodom zaplovismo i mi prama Novomu, Taknuvši parobrod 
Selaca obađe izbočiti brijeg pod Brdom; pa novom snagom pojuri 
uz kršnu obalu. Približim se kormilaru. Njemu je poznat sav kraj, 
kojim plovismo. Ta pravi je rođeni Primorac. More, kojim smo plo- 
vili između naše obale i otoka Krka, postajalo je sve dublje. Do 
Crikvenice — kaza mi kormilar — duboko je more oko 40 metara; 
ovdje je prama Novom već porasla dubljina do 50 i više metara. 
Kao stari pomorac pozna on svaki kutić Jadranskoga mora, pozna i 
njegove obale. Što se južnije plovi, more je dublje. Daleko.na jugu 
Dalmacije ispod Kotora doseže naše more silnu dubinu blizu 1600 
metara. Siječe »Vinodol« more; pokraj nas nestaju pusti vrhovi. Na- 
jednom se zabijeli crkvica sv. Jurja 257 metara visoko. Od toga se 
kuka spuštaju niže kose Vraničina i Zagori tamo sve dalje k jugo- 
istoku, da zarube bajni Vinodol sve do Novoga. ' 

Po brzojavnim stupovima opaža se na rebrima brijega pravac 
ceste prama Novomu. Cesta se ne vidi, jer se preveć udaljila od mora. 

Iza izbočene obale evo pred nama široke drage Dumbokoga. 
Već se jasno vidi dolje na zremiku stari Nehaj-grad nad Senjem, 
vidi se i Velebit, ali Novomu još ni traga. Smetaju još male glavice 
i rtovi, da ti se ukaže gizdavi novljanski kraj. 

Ne traje dugo, parobrod mine kapelicu sv. Lucije. Pred tobom 
se otvara sasvim nova prelijepa slika. Na Fraterskoj glavici eno 
luke. Pokazuju se crne zidine samostanske, kapelica na groblju, ze- 
leni vrtovi, kuća za kućom, tvrdi kašteo, stolna crkva — dok u 
svem čaru ne ugledaš sav Novi, kako se ponosno uzdigao na naj- 
ljepšoj točki ulaza u zeleni Vinodol. Nakon plovidbe od pet morskih 
milja zakrene »Vinodolac« na lijevo i pristade uz tvrdu novljansku 
luku. Kad ideš od novljanske luke u mjesto, valja da se uspinješ 
prvim ulicama do trga. S mora ti se čini kao da su kuće nazidane 
jedna nad drugom. To je zato, što Novi leži na oblim obroncima 
bregova Ospa i Bahalina. Kuće počinju već kod mora, a dalje se 
uzdižu redovi kuća sve više uz brijeg. Svih kuća ima do 750. Nad 
svjema kućama gospoduje hram Božji i starodavni Frankopanski grad, 
Novljani ga zovu kaštel. Pogled je na Novi veoma zanimljiv i ne- 
ma u Primorju mjesta, koje bi moglo da prednjači ljepšim položajem 
nad morem i nad glavnim ulazom u Vinodol. 

I Novi ima lijepo uređeno kupalište. Prekrasna je i okolica 
novljanska, pa smo radosno ostali i u Novom nekoliko dana. 

Množinom svojih kuća spada Novi među ponajveća mjesta, što 

smo ih posjetili iza Rijeke i Bakra. Sve su kuće sagrađene kao 
svuda u Primorju od kamena. Najviše ih je na jedan kat. Ulica ima 


mnogo. Sve su uske i krivudaste, jer se provlače po brijegu između 
visokih kuća. Najljepše su zgrade na trgu oko kaštela. 


Antun Mažuranić. 

Stari je kašteo usred Novoga. Starinske kule i zidine svjedoče 
o njegovoj nekadanjoj slavi. I taj je grad bio u rukama hrvatskih 
knezova Frankopana, U starim knjigama spominje se Novi još prije 
600 i više godina. Grad je Novi bio prvak među ostalim vinodol- 
skim gradovima. Primorski su Hrvati stvorili u Novom još god. 1280. 
vinodolski zakon, po kom su živjeli i sebi sudili. Taj zakonik pripada 
među najstarije hrvatske književne spomenike. Tada je bio novljanski 
gospodar knez Leonardo Frankopan i živio je u tom građu. 

Zgrade su nekadanjega toga grada priudešene za mjesne oblasti. 
Tu je sazidana i lijepa jednokatnica, u kojoj je muška i ženska 
pučka škola. Dalje su po trgu dućani. 

Od školske zgrade dolazi se uskom krivudastom ulicom za 
nekoliko koraka do stolne crkve sv, Filipa i Jakoba. Pred crkvom 
je četverokutni manji trg. Sa zapada ga obrubljuje kamenit zid. 
Gornje je kamenje izglađeno od sjedenja. Tu Novljani sjede, pa se 
naslađuju krasnim vidikom na more i prijeko na otok Krk, gdje se 
bijeli zvonik vrbničke crkve. Tu znadu nedjeljom i svecem  posjesti 
u hladu lipe, da dočekaju treći kucaj zvona, pa da se skupe u stolnoj 
crkvi, u kojoj se od vajkada pjeva i bogoslužje obavlja staroslaven- 
skim jezikom, za koji su se naši pređi toliko borili. 

U Novom su nekoć stolovali modruški biskupi. Zato je i po- 
stala novljanska crkva stolna. Moj je stric našao zapisano u jednoj 
staroj knjizi, da su se ovamo doselili godine 1493. kanonici i biskup 
Krištofor iz Modruša, jer su se bojali tamo Turaka. To mi reče, 
kad smo u crkvi motrili nadgrobne ploče triju biskupa, koji su 
ondje pokopani. Ja sam si zabiježio njihova imena: Krištofor i dva 
Novljanina Kabalin i Ježić. 

* Iznutra je novljanska stolna crkva vrlo lijepa i prostrana. Gra- 
đena je pravilno i ukusno, te ima tri lađe. Svodovi su lijepo bojadisani, 

Lijevo od ulaza u stolnu crkvu ima još jedna crkvica sv. Se- 
bastijana. Stara je blizu 400 godina, jerje u zidu njezina pročelja 
usječena godina 1507. Idući od luke gore prvom ulicom dođe se na 
mali trg Prikapelicu. Zove se tako radi stare crkvice sv. Trojice. 

Skoro svaki dan našega boravljenja u Novom šetali smo se, 
kad bi parobrod dolazio, k luci. Kraj luke ispod novljanskih donjih 
kuća vije se bijela cesta, koja dolazi od Selaca i iz Vinodola. Ista 
cesta ide dalje prama Senju najkršnijim krajem našega Primorja. Od 
te se ceste odvaja iza Novoga prekrasna cesta, koja presijeca dolove 
i obilazi gorske gudure i vere se preko vrletnih kosa prama Ogulinu. 

Ivan Mažuranić, 

Milota je bila prošetati se tim putevima u večernjem Sumračju, ili 
kad je tihotna mjesečina obasjala sve krasne drage i dolove nov- 
ljanske. Jednoga dana skrenusmo i na groblje. Ono je također blizu 
donje ceste tik luke. Kraj groblja su podrtine stare crkve i pavlin- 
skoga samostana. Da zidine crne znadu govoriti, one bi nam pri- 
čale, da je i taj samostan sagradio bogati naš knez Martin Fran- 
kopan još godine 1462. Oko zidina razapeo svoje žilje tamnozeleni 
bršljan, a pod zidinama zeleni se danas smokva i lovorika, 


Iza groblja vodi kraj klisuraste morske obale izvrsna cesta za-. 


sađena redovima drveća u dražesnu šumicu i zaton Lišanj. Tamo 


je u zatišju sagrađeno novljansko kupalište. Svaki smo se dan ondje 


kupali. A koli je to bilo ugodno, kad smo se odmah iza kupanja 
našli u zelenu gaju uz kupalište! — Tu šećeš glatkim stazama ispod 
granatih maslina, smokava, jasena, hrastića — pa sjedneš na klupu i 
uživaš motreći velebno more, kako se valja i gubi u daljini iza 
senjskih vrata pod Velebitom, 

U Novom smo se već prvi dan upoznali s više prijaznih Nov- 
ljana. Opazili smo, da Novljani nijesu baš ribari od zanata. Ipak 
imađu nekoji svoje barke, da se mogu u svaki čas na vesla pro- 
vesti morem. Domaćina, kod koga smo stanovali, pozva nas jedno 
popodne u barku, da se s njim otputimo do susjednoga zatona 
Lukavica. Stric pristane, 'a ja sam se toj vožnji jako radovao, Do- 
maćina uhvati u šake vesla, a stric i ja sjedosmo suprotno blizu 
kormila. Za deset časova već sam znao kretati kormilom. 
€": Ploveći iz luke ostavismo na lijevu ruku kupalište Lišanj. 
Najednom eto pred nama maloga školjića ili otočića sv. Marina, Sav 
je pust. Nema na njem ništa osim kapelice istoga imena i jedne 
tunere t, j. straže za tunolov. Ipak smo se kraj jedne pećine is- 
krcali na tom otoku. Ja sam se tada sjetio Robinzona, kako je njemu 
moralo biti, kad se je našao osamljen na takvu otoku, a uz trista 
drugih jada. No pustimo Robinzona. — Naš domaćina zaviknu iz- 
nenada nekoliko riječi prama obali, a glas mu se vrlo jasno oda- 
zvao natrag. Upozori nas iza još nekojih zajedničkih pokusa, kako 
je na tom mjestu čista jeka. 

Naš vođ nam je pripovijedao, da su na tom otočiću našli 
prije nekoliko godina kraj kapelice kamenitu ploču u zemlji. Po 
isklesanim znakovima na toj ploči misli se, da je nekoć bila nad 
grobom kojega člana Frankopanske porodice. 

Ostavismo otočić sv. Marina — prvi otok, na koji je stupila 


Lov na lokarde. 

moja noga — pa hajd dalje. Domaćina upravi barku lijevo k obali. 
S obale napram otočiću strši raskidana gradina. Zidovi oglodani, 
tužni, zure s pećine u more. Otkud opet te zidine? — pomislim ja. 
Naš domaćina stade pričati, da je to prastari grad Lopar. Ne zna 
on, ni tko ga je gradio ni kada, a ne zna toga ni drugi svijet. Svi 
vele samo, da je jako star i da je stajao još u ono doba, kad su 
vladali ovom zemljom stari Rimljani. 

Naša barka proplazi morskom razinom kraj Lopara, da ga 
bolje vidimo. Barka pohiti jače. Za nekoliko časova presiječe duboki 
zaton Lukavice. Tamo nas iznenadi ključanje slatke vode između 
pruđa tik obale. To je voda neke rijeke pomornice, koja se ovdje 
izlila ispod zemlje, pa se miješa s morem. Tu smo vidjeli više nov- 
ljanskih žena, kako peru rublje i odmah ga po klisurama razastiru 
i suše. Primorke ne peru u čistoj morskoj vodi, jer bi im sol izjela 
rublje. U lukavičkoj dragi ima i dosta zelenila. Cijelu umiljatu dragu 
obavija cesta, koja vodi u Senj. Lijevim obronkom brijega uzdiže 
se cesta prosječenim stijenama prama Ogulinu. Prama Lukavicama 
. se Novljani vrlo rado šetaju. 

Radi pruđa nije naš dobri domaćina ni tjerao čamca k obali, 
da ne bi na pruđu nasjeli. Zato smo oplovili Lukavice i upravismo 
barku na pučinu, a onda ravno na lučki svjetionik. Baš evala našemu 
domaćini za tu ugodnu i lijepu šetnju po moru! 


Vrijeme do večeri upotrebili smo toga dana još i za kopnenu | 


šetnju. S trga ispred čitaonice pođosmo pravcem kraj vodovodnoga 
izljeva prama Sćedinama. Tako zovu onaj bregoviti kraj mjesta. 
Lijevo u ulici pokaza nam naš pratilac domaćina s ponosom kuću, 
u kojoj ugledaše svjetlo dična dva Novljanina, braća Antun i Ivan 
Mažuranići. Prvi se rodio 13. lipnja god. 1805., a bio je na glasu 
jezikoslovac i književnik hrvatski. Umr'o je 18. prosinca 1888. u Za- 
grebu. Ivan Mažuranić rodio se 14. kolovoza g. 1814., postade veliki 
hrvatski dostojanstvenik i najposlije ban. On pripada među najslavnije 
hrvatske pjesnike. Najglasovitije mu je djelo, a ujedno biser hrvatske 
književnosti divna pjesan »Smrt Smail-age Čengijića«. Umrije dne 
4. kolovoza god. 1890. u Zagrebu. 

i Nas je jako obradovalo, što smo vidjeli rodnu kuću tako zna- 
menitih sinova naše drage hrvatske domovine. — Što smo dalje 
išli, sve je postajala ulica strmija. Napokon nestade kuća, a mi smo se 
uspinjali još strmije brijegu Ospu na tjemenicu. Nijesmo požalili truda. 

Kad smo bili na vrhu brijega, prosu se pred nama nova pri- 

rodna dražest »Malo polje.« To je polje nastavak zapadnijega » Velikog | 
polja,« a — kako nam naš domaćina kaza — oba su polja pravi ' 
blagoslov Novoga. Rodi u njima i ječam i kukuruz, i smokva i vino, 

i svako drugo voće. U tim poljima ima šumica, a i dobre izvor 

vode. Kroz malo polje vijuga se kamenita cesta u visoko selo Zagon. 

Selo je na uzvisitom zaravanku iznad strmoglavih pećina. Upravo 

smo spazili, kako se dva Zagonjana spuštahu strmim putem, tjera- 

jući pred sobom i vičući na mule natovarene drvima. 

S brijega je Ospa još zanimljivije pogledati na zapad prama 
moru. Duboko ti tone pogled pod obalama Krka i: Vrbnika. Spuštaš 
se polagano s brijega k Novomu, ali ne spuštaš oka sa zrcala mor- 
skoga, dok ti i ono ne utone ispod vidika, a oči ti stanu na tvrdim 
krovovima novljanskih kuća. Sve su kuće i u Novom i u cijelom 
Primorju pokrite valjkastim crijepom; k tomu je svaki crijep zali- 
jepljen krečem. Da se tako ne čini, odnijela bi bura sve crijeplje 
s krovova. Mnogi su krovovi jako položiti, pa na njima suše smokve. 

Poslije večeri bi obično svi kupališni gosti izlazili iz kuća 
k moru na šetnju. Zgodnih šetališta ne manjka u Novom. Mi. smo 
skoro uvijek išli prama Loparu i Lukavicama. Svaku smo večer vidjeli, 
kad bi se vraćali, duž obale otoka Krka tamo ispred Vrbnika silesiju 
svijeća na moru. Istom smo poslije saznali, da to otočani love ribu 
na svjećarice. Tako se obično love lokarde. Barke se poredaju, a u 
večernjoj tišini pale ribari suhe i lako upaljive smrekove trijeske, pa 
zaređaju tiho ploveći oko obale, gdje je mreža. Ribe rado idu na 
svjetlo i tako ih mudri ribar zavede u očitu smrt. Krasan je pogled 
u noćnoj tišini na tu kobnu bakljadu, koju priređuju ribari jadnim 
lokardama! Novi ima preko 3300 stanovnika. Svi su spretni radnici, po- 
najviše zidari i klesari. Ima dosta i trgovaca. Poput ostalih Primoraca 
putuju i Novljani na sve strane širokoga svijeta, da što više privrijede 
sebi i svojoj porodici. 

Novljani se pravom diče prošlošću svoga mjesta i slavnim svojim 
sinovima. Tamo je sačuvano ponajviše starodavnih narodnih običaja, 
igara i pjesama. Glasovito je novljansko kolo, koje igraju pred kaštelom. 
Tom zgodom ispjevaju Novljani i Novljanke mnogo domoljubnih 
pjesama. Novljani su veliki prijatelji prosvjete, pa zato uspijevaju 
ondje osim škole i čitaonica, pak pjevačko i tamburaško društvo. 


Bribirski kraj. 


frasan je kraj novljanski, gdjegod ga okom zahvatio, kudagod 
\% se okrenuo. A hoće li ti se preugodne šetnje, da zaboraviš 
za čas na more — a ti pođi pješice iz Novoga u Bribir. 
Nema donle niti pet kilometara hoda. Kad si se dohvatio Bri- 
bira, ne ćeš požaliti, ma da si hodao i deset kilometara. Sjevero- 
zapadno od Novoga otvara se ulaz u zeleni i bujni Vinodol. Tu 
kod Solina ispod mosta ulazi vinodolska Rječina u more. Lijevo 
preko mosta vodi tvrdi drum u Selca, a desno uz obalu Rječine 
vijuga se put u Bribir. Lijepo je iz toga dola pogledati na zapadni 
dio Novoga, gdje mu se kuće provlače niz rebra vrha Šije. Skoro 
sam svaki dan amo dolazio, Odavle sam kretao na Kalvariju ili sam 
pošao seljačkom cestom do kapelice sv. Lucije. Od svake točke pucaju 
novi raznovrsni vidici na more i na krasni novljanski kraj. Jednoga 
dana pusti me stric, da smijem poći s još dva nova znanca Nov- 
ljanina u Bribir. U šest sati u jutro nađosmo se na Solinama. Marljive 
Novljanke već su davno prije nas bile ovdje, i prale u Rječini 
rublje. Nastavismo put među gromačama, kojima Primorac ograđuje 
vrtove. Svuda oko Rječine poredali se vrtovi, glasoviti sa svoje 
plodnosti, sa svoga povrća i voća. Kraj puta ostavismo vrelo, gdje 
su ljudi napajali goveda. Za malo i eto nam se s desna ukaza krasna 
šumica Mikulje. Tu nas iznenadiše i debeli hrastovi. Šumica je na 
zelenom obronku, pa se lagano spušta u široko Velo polje. 
Kad smo zakrenuli ispod Mikulja, upravo sam se zadivio. Tamo 
sam spazio na sve strane zelena polja, vrtove i šumice. Tu ima i 
žitka i mnogo vinograda, iz kojih se dobiva izvrsno novljansko vino. 
Tu ima mendula, masline, smokava, bresaka, trešanja, a po malo i 

drugoga voća. Neumorna primorska ruka sve je to obradila, da svaki 
komadić zemlje upotrebi u svoju korist. Ja sam se čudio, kad su mi 
moji drugovi suputnici govorili, da taj sav poljski gosao obavljaju žene.. 
Jači muškarci otputuju već rano u proljeće u daleke strane Amerike 
i u druge daleke zemlje, da ondje zasluže svojom marljivošću i 
štedljivošću novaca. Pod zimu se tek vraćaju kući, a koji su preko 
mora, ne dolaze po dvije tri godine kući Takovi šalju kući svojim 
ženama i djeci ušteđenu zaslužbinu. 

U razgovoru sa svojim suputnicima upoznao sam dobro primorsko 
čakavsko narječje. To me je jako zanimalo. Oni govore malo drukčije 
nego mi, a ipak ih sve razumiješ Kad bi n. pr. upitao koji od nas: 
Što si rekao? — oni ne bi tako, već: Ča si rekal? — Tako govore 
svi Primorci, pa im se zato kaže, da su čakavci, a nama da smo štokavci, 

Mi smo sve dalje odmicali bijelom cestom Kraj ceste je zasa- 
đeno drveće. Kraj obala Rječine također je sve zeleno. Tamo se 
zelene mlade vrbe i visoki mladi jagnjedi, koji su u rodu s topolom. 
Ima i vitkih jablanića. Nigdje u Vinodolu nema tako bujna zelenila 
kao u tom polju između Novoga i Bribira. Gajevi i šumice iza vrtova 
i polja obrubljuju cijelu dolinu, uspinjući se lijevo i desno na 
podnožja strmih kosa. Između raspuklih gromada kamenja zaklonjena 
od bure uhvatilo se korijenje različnoga šumskoga zelenila, grmlja i 
dublja. Naći ćeš tu i hrast, grab, brijest, koprivić, bukvu, jasen, 
klen, drijenak. Najviše razvilo se stablo smreke ili borovice. I one 
strmine pokrilo je zeleno grmlje. Na crnim pećinama Stranama vije 
se bršljan. Dade li Bog, te se zelena šuma prihvati i onih pećina 
kao što je nekoć bilo, bit će i taj kraj Primorja mali raj zemaljski. 

Desno ukraj puta je dobro Mihovil. Nekoć je ovdje bila kape- 


lica sv. Mihovila. Tu se je raširio opet zelen hrastov gaj, a ispod 


njega krasna livada. Još dalje eto te na kuku ceste, gdje ona zavija 
naglo na desno, pa opet obilazi krasnu hrastovu šumicu Gaj. Tko 
hoće, da si prikrati put, taj ne ide dalje kolnikom, već si stazom 
kroz Gaj presiječe put, dok ne stigne gore na cestu. 

Tu je cesta već dosta visoka. S desne joj strane pod strmim 
Klančacem počinju već kuće pomanjih sela, koja spadaju pod Bribir. 
Tu je i kapelica sv. Stjepana. Stupajući dalje dođeš do vrela »Pod 
orihom«. Ovdje smo našli više žena, koje su nalijevale svoje brente 
vodom i vješto ih nosile na krstima u Bribir. Vrelo »Pod orihom« je 
na glasu zbog svoje izvrsne vode. I mi smo se kraj njega odmorili, 
tim radije, što smo već gledali pred sobom visoke zgrade i crkvu bri- 

birsku. Za nekoliko časova bili smo već u Bribiru. Izvadim džepni 
zemljovid i vidim, da smo se za jedan sat hoda uzdigli i ne znajući 
kako za 145 metara, jer je Bribir tako visoko nad morskom razinom. 
Prvo nam je bilo u Bribiru, da se obazremo na onu stranu, 
otkuda smo došli. Naše su se oči otimale za divnom slikom. Pod 
nama je bilo cijelo milovidno polje sa svjema pokrajnim glavicama i 
. kosama, putevima i stazama, što se po njima verugaju. Tamo na 
početku toga bajnoga dola podigao je svoju ponosnu glavicu Novi, a 
pred njim blišti u sunčanom sjaju nedogledno more. Ima li ljepše 
slike? Već radi toga bilo je vrijedno, što smo došli u Bribir. 


Pod Bribir spada dosta sela kao: Sv. Vid, Ugrini, Kičeri, Sv. 


Mikula, Jargovo, Podgori, Kričina, Podugrinac, Stale, Dragaljin, Pod- 
skoči, Poduljin, Gradac i Kosavin. Nije s toga čudo, što Bribir broji 
preko 800 kuća i preko 6000 duša. 

Hajde da se prošećemo bribirskim ulicama. Sve su ulice uske. 
Kola mogu proći samo jednom ulicom kroz mjesto. Druge su ulice 
sasvim uske, a kuće na katove i zbijene jedna uz drugu. Najveći 
je prostor pred jednokatnom školskom zagradom. Od nje se dođe 
do ostanaka staroga grada Brihira. 

Uđosmo u dvorište, a moji me drugovi odmah upozore na jednu 
kulu, gdje je uklesana godina 1.305. Pod kulom smo zavirili u crne 
stoljetne tamnice, gdje je mnogi kmet bolno uzdisao. I Bribir je 
nekoć bio grad naših knezova Frankopana, Crne zidine i kule sje- 
ćaju nas nekadanjih boljih vremena Bribira. 

Iz grada smo pošli uzanim ulicama do stolne crkve sv. Petra 
i Pavla. I u Bribiru su jedno vrijeme stolovali biskupi modruški kao 
i u Novom. Bribirska je crkva lijepa i najprostranija u Vinodolu. 
Na žrtvenicima ima krasnih slika. Čuli smo, da se u sakristiji čuva 
više znamenitih starina. Moji su drugovi vidjeli jednom zgodom zlatan 
križ, koji je već 400 godina star. Pripovijeda se, da je taj križ u 
staro vrijeme neki nevaljanac ukrao i htio da pobjegne s križem 
preko mora Nu kad je došao do Crikvenice, stade i ne mogaše 
dalje ni makac s mjesta. Kradljivac se tada prestraši i baci križ u 
more. More je poslije izbacilo tu dragocjenost, a ljudi je prepoznaše 
i vratiše bribirskoj crkvi. 

iz Bribira se diže cesta prama selu Podgori i dalje prama Gri- 
žanima. Zato smo pošli i k onoj sjevero-zapadnoj točki mjesta, gdje 
je poštarski ured i otkuda se opet vide u dolu i kraj ceste lijepa 
sela i zaseoci bribirske općine. Zanimljiv je pogled na visoki drum, 

što spaja ubava Selca s Bribirom i Grižanima, pa na zapadnu kape- 


licu sv. Jurja. Ona se digla 257 metara visoko na najvišem šiljku 
brijega blagosiljući svojim križem s jedne strane velebno more, a. 
s druge čarni Vinodol. Lijep je pogled i na istočne klisure Strane, 
preko kojih se provlače strmoglave staze u gornju planinu Drenovu 
iza našega vidika. Onuda uzlaze i silaze Bribirci tjerajući ovce i 
drugo blago na pašu i s paše. ' 

Kad smo se naužili tih lijepih vidika, osjetismo, da nam treba 
odmora. Povratismo se opet na trg i sjedosmo na kamenitu klupu. 


Kraj nas su Bribirke prodavale sasvim svježe smokve. Kupili smo si 


ih za nekoliko filira, Baš nam je godio taj slatki primorski plod. A 
tko ga se ne bi bar ovdje naužio, kad se dobije za filir pet do šest 
smokava! 

Oko deset sati došlo je doba, da se rastanemo s Bribirom. 
Natrag je bilo barem isprva laglje, jer se cesta postupno spušta sve 
do obala Rječine. Sunce je već junački žeglo. Nama to nije jako 
smetalo. Veselo smo stupali bogatim poljem vinodolskim. Ja sam se 
ponosio time, što sam bio i u Bribiru. Sad mogu radosne duše reći : 
Vidio sam svojim okom skoro svaki kutić bajnoga Vinodola! Motrio 
sam ga s visokih gradina Drvenika, Grižana i Bribira! Ne znam 
gdje je ljepši, gdje li miliji, samo znam — da njegovih čara i pri- 
rodnih dražesti nikad zaboraviti ne ću! 

Došavši pred šumicu Mikulje zakrenuli smo lijevo starom 
cestom, koja vodi u Velo polje. Posjetili smo zatim susjedno vrelo 
Ivanj, a vraćajući se razmotrismo u polju stroj, koji tjera ispod 
brijega Bahalina vođu u novljanski vodovod. 

U Novi smo stigli više uznojni nego umorni drugim putem. 
Taj nas je put doveo onim dijelom mjesta, što ga zovu Krasa, upravo 
na novljanski trg pred staru četverokutnu gradsku kulu. 


Barkom do Povila. 


TQ io je već sunce dobrano nagnuto k zapadu. More je bilo mirno 
B kao u čaši, a sunčani traci posrebrivali su mu neizmjernu 

površinu. Teška ljetna sparina tjera te iz kamenitih kuća. 
Ali kuda? Svuda je vruće. Samo na moru popuhuje blagi dašak. Pa 
ima li u to doba ljepše i ugodnije zabavice, nego li se vozikati 
morem, motriti njegovu zrcalastu razinu, zuriti očima u bistru stra- 
hotnu dubinu, pa misliti na tisuće i tisuće orijaša i sitneži svakojake, 
što se tu miče i živi! 

Motreći još iz Bribira more prama Senju spomene jedan moj 
novljanski drug, da ćemo se jednoga dana provesti do seoca Povila. 

Rekosmo svojim starijima, što želimo. Oni privoliše i k tomu 
nam najme iskusna starijega veslača. Bilo u petak. Sjedoh brže bolje 
s dvojicom svojih drugova u dugoljastu barčicu. Hitro je odmicala 
naša barka kao lastavica iz novljanske luke. I izvan luke bila je 
čitava morska razina kao ulje. ' 

Zakrenusmo kormilom, a lađica skrene na jug. Povile su još 
dalje od Lukavica. Udarili smo zato ravnom crtom ostavljajući lijevu 
obalu s Lišnjem, otočićem sv. Marina i dragu Lukavice daleko od 
sebe. Dok smo veslali prama Povilama, nijesmo ni dangubili. Moji 
drugovi baciše povraze, ne bi li potegli koju ribu. I nijesmo ostali 
bez lovine Spremismo ono pet, šest pišmolja i lovrata u barku. 
Nijesmo još ni slutili, kakvu ćemo još ribetinu susresti na putu — 
ali u velikoj ribarskoj mreži. 

Kad smo minuli Lukavice, pruži veslač ruku i pokaza nam 
lijevo na strmom čunju visoka brijega razdrte zidine neke gradine. 
Stari naš Novljanin dobro znade za gradinu ledeničku. Ispripovijeda 

nam odmah, što je znao. Još prije osamdeset godina stanovalo se 
oko grada Ledenica. Bio to grad u staro vrijeme jak i prostran, oda- 
svud opkoljen bujnom šumom. Oko grada bile na brijegu kuće, a 
kraj grada lijepa crkva sv. Stjepana. I sad smo joj razabrali ostanke 
tornja. Nu s vremenom nestade šume, nesta života oko ledeničkoga 
grada. Stanovnike naganjala sve više žestoka bura, da se odsele 
s onoga kršnog brijega. 1 spustiše se u istočnu kotlinu ispod grada, 
gdje su osnovali novo selo Ledenice. Ono se ne vidi s morske strane. 
Posljednji se odselio s ledeničkoga grada godine 1827, župnik 
Muičić. Toliko naš vozač o ledeničkim ruševinama 

Istom što se približismo dubokoj i krasnoj povilskoj dragi, opa- 
zismo visoku novu tuneru. Na njoj je sjedio stražar i zurio u more 
ne mareći za nas. Ugledasmo i maleno seoce Povile. Raskidane 
pećine ogradile dražesni zaliv Nekoliko se kućica ponamjestilo na 
na brijegu kraj mora. Kraj je vrlo pust i kršan. Samo kraj kuća 
ima nešto malo drveća. Kroz Povile vuče se cesta, koja vodi u Senj. 

Naša barka lagano zaplovi u malenu luku povilsku. Ugodna 
hladovina spustila se među razvaljene obale mora: živa zgoda za 
kupanje. Dok smo se mi skanjivali bi li se, ne bi li kupali, čujemo 
najednom glasove: Poteži! Poteži! 

Bližnji ribari iz nedalekih kuća pohitiše k užetima svoje mreže. 
Silnom su brzinom vukli užeta od mreže. Tim se vučenjem mreža 
zatvara, a lovina je u njoj uhvaćena, : 

Na vrat na nos poskačemo i mi u barku, pa veslaj onamo, da 
budemo i mi svjedoci neobičnoj lovini. Mislili smo, da su to tune u 
mreži, ali imali smo što da vidimo. Mrežu su vukli sve bliže k obali ; 
njezin se je unutrašnji prostor suzivao. U tren nas iznenadi silno 
lomotanje, prebacivanje i pljuskanje vode. More se je silno pjenilo 
nad mrežom, Nijesi u prvi mah mogao da vidiš, što je, kakva li je 
napast u mreži. Istom kad je već veći dio mreže bio na obali, sta- 
doše ribari vikati: Peše špada! Peše špada! ' 

A znaš li, što je to? Grabežljiva i pogibeljna morska riba, 
koja se hrvatski zove sablja. 

Ta se riba silno otimala, kad je osjetila, da je zapletena u mreži 
i da je blizu obale. U nevolji je svojoj udarala sobom iz svih sila 
po oštrljatom kamenju sad repom, sad glavom, sad sabljom, a sad 
čitavim debelim trupom. No uzalud joj napori. Steže ju debela i 
čvrsta ribarska mreža, a u rukama šestorice vještih ribara. Pa ipak 

Sablja hvata svoj plijen. 

su imali dosta posla, dok su tu neman sasvim savladali i izvukli na 
kopno. Mislit ćeš, čemu ih je trebalo toliko? Ne čudi se tomu, kad 
reknem, da je ta grdesija bila duga preko dva metra. Ribari govo- 
rahu, da će biti okolo 200 kilograma teška, kad su joj veslom izmje- 
rili duljinu. 

Kad su ju izvukli na kopno, još je nekoliko puta udarila repom 
tako silno, da si je prelomila dvije peraje i okrvačila svoj ležaj. 
Poslije je bila mirna, a polagano teško disanje i spuštanje škrga 
poput kakve mješine pokazivalo je, da joj kucaju zadnji časovi. 


Tada smo je istom potanje razmotrili. I s ribarima smo se po- 
razgovorili o živovanju i ćudi te čudnovate i zanimljive morske ribe. 


Čudno joj je, je li, i ime? Al da je vidiš u naravi, kad za- 
mahne glavom, vidio bi i široku do jednoga metra dugu sablju. Njom 
se je oboružala kao kakav morski hajduk. Ta je sablja široka, oštra 
i nazupčana. Teško ribi, teško svačemu, što dođe pod njezinu oštricu. 
Pružila se kao nastavak gornje čeljusti. Donja joj je čeljust sasvim 
kratka. Sablja je inače krasna, odebela tijela. Tijelo joj nije kao 
kod drugih riba obasuto ljuskama, već kožom. Hrbat joj je ozgor i 
postrance modrozelen, dok kod trbuha prelazi boja u svjetliju. Tr- 
bušnih peraja nema, nego samo male prsne i čvrstu hrptenu peraju. 
To su njezini oklopi. Osobito su razvijene repne peraje. 


A što su nam još ribari pričali o toj svojoj lovini? Sablja živi 
redovno u Sredozemnom moru, otkuda se zalijeće i u Jadransko 
more. Ipak je velika rijetkost, da je naši ribari i opaze, a kamo li 
da je često uhvate. Ona je pravi morski razbojnik. Hrani se svojim 
sitnijim drugaricama. Nema sumnje — kažu mornari — da navaljuje i 
na veće ribe. Kad ih se domogne, nabada ih na svoju oštru sablju. I tune 


se je boje. O sablji ima još različnih pričanja. Neki j& ribari i mornari 


zbog oštre sablje i jakosti zovu morski car. U staro su doba vjerovali, 
da je sablja pogibeljna ne samo ribama, već i lađama, koje oštra 
sablja može da probuši I ribari se boje sablje. Ne vesele se ni malo, 
kad im je na vidiku. Oštricom svoje sablje zna im rastrgati mreže. 
Ako je u društvu s drugim ribama uhvaćena, prodre mrežu i otvori 
put ostalim ribama, da mogu pobjeći. 


Sabljino je meso tečno poput tunine. Zato se ribarima dobro 
isplati, ako sretno izvuku sablju iz mora. Tada ju očiste i sijeku na 
kilograme. I naši su se ribari veselili, kako će biti drugo jutro dobra 

pazara. I zbilja smo ih sutradan vidjeli, kako su ranim senjskim paro- 
brodom otputovali sa svojim plijenom na riječko tržište. 

Već se je sunce duboko sakrilo za Učku goru, kad smo se 
rastali s razgovorljivim ribarima i zaplovili iz povilske drage prama 
Novomu. 

Veselo smo stupili na novljansku obalu. Ta i mi smo bili onoga 
dana srećni ribari! Jedva smo čekali, da nam, dobra domaćica isprži 
na domaćem ulju našu malu lovinu za večeru. Slatka je bila ta 
večera, a još slađi san iza toli zanimljivih doživljaja u Povilama. 


U Vrbniku na otoku Krku. 


\ dni nad morem, visoka planino! — Komu od nas ne bi bila 
DJs poznata ta lijepa pjesma? Jest, jest i kako nam je poznata! 
Ona se ori i duž obala divne Adrije, ali se njezini mili 
zvuci gromko razliježu i dolom i gorom cijele nam drage otadžbine. 

Stric je odredio, da ćemo osmi dan iza našega dolaska u Novi 
otputovati dalje u Senj. U nedjelju, dan prije našega odlaska, osvanu. 
u Novom štampani oglasi, da će biti istoga dana poslije podne 
zabavni izlet iz Senja u Vrbnik. Parobrod »Velebit« stići će u dva 
sata poslije podne u Novi. Tu će primiti svoje nove putnike i odmah 
će zaploviti u susjedni Vrbnik. Povratak iz Vrbnika slijedit će u 
osam sati na večer. .. 

Nikad bolje! Nijesam u jutro ni slutio, da ću se i ja šetati 
poslije podne po Vrbniku. A svaki-sam dan stoput upirao u nj svoje 
oči i mislio u seli: Da mi je i onamo preko mora! Da mi je stu- 
piti svojom nogom na tlo najvećega kvarnerskog otoka! 

Moje slutnje i želje obistinile se iznenada. Kad smo se vraćali 
iz crkve od službe Božje, prvi nam pogled pade s onoga zida ispred 
crkve na more i na sivi zvonik vrbničke crkve. U isti tren razveseli 
me dragi stric izjavom, da ćemo i mi ploviti poslije podne u Vrbnik. 
Nitko od mene srećniji! 

Nestrpljivo sam čekao vrijeme, kad će doći »Velebit«. Već od 
jedan sat nalukavao sam se na prozor našega stana, ne bi li spazio 
parobrod ispod Senja. Daleko je Senj, ne vidi se ništa na blistavom 
moru. Uzmem povećalo i odmah mi se ukaza na pučini crna točka, 
To je bio »Velebit«. Za po sata .razabrao sam već i zastave na pa- 
robrodu, a točno u određeno. vrijeme zašviknu parna svirala pred 
Novim. Na parobrodu zasvira senjska glazba veselo pozdravljajući 
putnike, koji su se sakupili kod lučkoga pristaništa. 

Iz Novoga pridruži se do dvadeset putnika. Među njima bili 
smo i mi. »Velebit« se okrenu i uze pravac prama Vrbniku. Planinski 
je prodor između naše obale i otoka Krka najširi među Novim i 
Vrbnikom. Daleko je deset kilometara ili osamnaest morskih milja. 

Kad gledaš Vrbnik iz Novoga, misliš, da je puškomet puta, 
Oko te vara. Ima se tu voziti parobrodom čitav sat. Prešavši već 
pol puta najednom se nekoji putnici obazriješe na lijevo i stanu “nešto 
pokazivati rukama. I mi krenusmo očima onamo. Bila to četa plis- 
kavica ili delfina. I to su omašni morski stanovnici nalik na ribe, 
ali su sisavci. Pliskavice su grabežljivice, pa se hrane ribama i inim 
morskim stvorovima. Mornari vele, da ih često spaze, kako prate 
iz daleka brodove. To čine, da uhvate opet drugu ribu, koja slijedi 
lađe radi otpadaka hrane. Liepo ih je bilo pogledati, kako su ronili 
pod vodu i pokazivali se nad vodom sad štrcajući iz nozdrva vodu, 
sad se prebacivajući i kopitajući kao vodeni majmuni. Najveći del- 
fini narastu i preko tri metra. 

Nu pogledajmo sada opet preda se. Već nam je jasno na vidiku 
kršna obala najvećega kvarnerskog otoka. Krk imade 428 četvornih 
kilometara. Ispunjuje ogromni dio Kvarnerskoga zaliva između našega 
kopna i otoka Cresa. Duljinom obuhvata prostor od Kraljevice i daleko 
ispod Senja. Na Krku živi do 20.000 duša. Obale su mu kršne i puste. 
U većim zatonima i dragama, pa u nutarnjim dolinama otoka imade i 
šumica, vinograda i ponešto primorskoga voća. Otočani na Krku gaje 
mnogo ovaca. Za teglenje služe im mule i magarci. Tako su pripo- 
vijedali putnici, koji su već više puta bili na otoku Krku, 

Krk je i u hrvatskoj povjesti znamenit otok. Već od dvana- 
estoga stoljeća bio je taj otok u rukama knezova Krčkih, od kojih 
potekoše Frankopani. Moćni je rod Frankopana raširio svoju moć 
poslije po svem hrvatskom Primorju, gdje je bilo mnogo imanja i 
Frankopanskih gradova. Na otoku Krku blizu Baške nove ima jedan 
dragocjeni spomenik slavne hrvatske prošlosti. To je starinski 
natpis u kamenu, da je prije 800 i više godina posjetio ondješnji 
samostan sv. Lucije hrvatski kralj Dimitrija Zvonimir. 

Otokom su Krkom gospodarili i lakomi Mlečani. Njihovo je 
gospodstvo ostavilo, kako drugdje uz hrvatske obale, tako i na 
otoku Krku — tužne uspomene. Bujne krčke šume isjekoše gladni 
Mlečani, pa ostaviše iza sebe gole kose i puste hridine. 

Glavni je grad otoka Krka grad Krk. On je na drugoj, južnoj 
strani otoka. Na istočnoj je obali najveće mjesto Vrbnik, 


li. 


_————_———_—————— 


— 95 — 


U tom pričanju o prošlosti i sadašnjosti otoka Krka bio je naš 
» Velebit« već pred vrbničkim zatonom. Što nam se prije ukazivali 
humci i otočni vrhovi goli i pusti, tu nas pozdravi iz vrbničke drage 
prvo zelenilo. Na visokom obronku brijega #9 metara nad morem uzdigle 
se kuće Vrbnika, a sred njih digao svoju glavu šiljasti crkveni 
toranj. Lijep je vidik na Vrbnik. s morske strane. Sad smo si 
s »Velebita« obnovili izbliže one vidike, kojima smo se naslađivali 
motreći Vrbnik s novljanske obale. 

Veselo je na parobrodu. Glazba udara, ori se hrvatska pjesma. 
Putnici se iskrcavaju na malenoj luci Jedni ostaju na parobrodu i 
mašu rupcima vrbničkoj svjetini, što se sabrala na visokoj obali 
ispod kuća. Ženskima se crni odjeća — tuga za Frankopanima. Ne- 
koje imaju na glavi crne šešire sa širokim obodom. Muškarci s luli- 
cama kratka kamiša gledaju i čude se neobičnim gostima u svom 
mjestu. Naši Primorci nazivaju Vrbničane, pa i ostale otočane 
s Krka, Boduli. Oni mnogo brže govore i izgovor im je drugačiji. 

No hajdemo u Vrbnik! Kroz krivudaste ulice dođemo na glavni 
trg. Tamo nas je pozdravila na visoku jarbolu hrvatska trobojnica, koja 
se izvjesi obično u svečane dane. Na trgu je dvokatna zgrada op- 
ćinskoga poglavarstva. U njoj su smještene i pučke škole. K trgu 
vodi više uzanih ulica Put je taracan šljunkom. Kuće visoke, ali 
zbijene i tijesne. Ima ih od prilike 360, a u njima živi preko 
2.000 duša. U Vrbniku ima više crkvi. Najveća je i najljepša župna 
crkva Blažene Djevice Marije. Ona je vrlo stara. Uz nju se uzdiže 
kamenit toranj, sagrađen još godine 1527. 

Mnogi od naših suputnika pođoše u vrbničku čitaonicu. Tamo 
smo se i mi navratili, pa. smo razgledali lijepe slike, časopise i 
hrvatske novine. U hrvatskoj se čitaonici Vrbničani vrlo rado sa- 
staju, a ima u Vrbniku i drugih vrijednih i domoljubnih društava. 

U Vrbniku stanuju sami Hrvati. Oni žarko ljube svoj Vrbnik i 
i lijepi njegov kraj. Prije je bilo u Vrbniku sve veselije. Bregovi 
su rodili izvrsnim grožđem, a u dolinama bilo žitka, krumpira, ulja, 
smokava i drugoga voća. Najviše je bilo koristi od vina, ali ne- 
srećna trsna uš uništila im je sve vinograde. 

Od uzvisitih vrbničkih kuća zakružismo očima kopneni kraj 
Vrbnika, Prama jugo-zapadu ispremiješali se humci, brda i kose kao 
valovi na moru. Među nje uvukli se zeleni dolovi i umiljate šumice. 
Ima i livada i pomanjih polja, koja se oru. Preko spomenutih uvala 
i kosa pruža se glavna cesta prama gradu Krku i Baški novoj. 


Na povišenu humku vidjesmo prama jugu ruševine nekadanje 
crkve sv. Mavra, Vrbničanin, koji je stajao uz nas, reče nam, da je 
tamo u staro doba bila župna crkva i oko nje grad. Najednom zavlada 
kužna bolest, a stanovnici se stali seliti dalje k moru, gdje su podigli 
današnji Vrbnik. i 

Ispod vrbničkih kuća uvukla se sa zapada u kopno lijepa 
dražica, u koju se dolazi s morske strane barkama. Tu ima podno 
grada dosta grmlja i zelenila. Najveća je blagodat te dolinice izvor- 
voda kraj luke. Njome podmiruje sav gotovo Vrbnik svoju potrebu. 
Osim toga ima po kućama dosta nakapnica ili cisterna. 

Najljepši se vidik na more pruža ispred zavjetne Gospine crkvice 
s rta sv. Petra. Tada ti padaju u oči preko modroga zaliva svi 
kršni vrhunci s crkvicama, a pod njima eno drage hrvatske obale s 
bijelim mjestima Crkvenicom, Selcima i Novim. 

Šetajući Vrbnikom čuli smo, da se tuj rodilo mnogo učenih 
glava i pravih domoljuba. Od mnogih vrbničkih domoljuba meni je 
osobito ostalo u pameti ime Franje Volarića. Rodio se godine 
1.805., a umr'o 1.877. Bio je svećenik, ali uza to i učitelj u pučkoj 
školi. Mora da je jako ljubio mili svoj hrvatski narod, kad je isprva 
besplatno obučavao mladež ne samo u nauku vjere, već i u svjema 
drugim“ naukama. Brinuo se, da se šire škole po narođu, a pisao je 
i školske knjige. 

Na vrbničku luku padala je već sjena sunčanoga zapada. U 
vrtu neke gostionice udarala je senjska glazba. Tamo su bili uz 
prijazne Vrbničane sakupljeni malo ne svi putnici s » Velebita«. Tamo 
smo i mi upravili svoje korake. Veselo se tu zabavljalo. Uz svirku 
glazbe izmijenilo se mnogo domoljubnih pjesama. Najradosnije kosnu 
se razdraganih srdaca, kad zaoriše divni zvuci uzvišene hrvatske 
pjesme «Lijepa naša domovino!« Moja je duša bila vesela i kao da 
sam čuo, gdje mi nešto šapće: Da, lijepa je, krasna je, divna je, 
domovina tvoja Hrvatska, a svi njezini čari odsijevaju se na biseru 
njenom — na Jadranskom moru! U tim osjećajima zazviždi »Velebit« 
prviput opominjući svoje goste, da će za po sata otploviti. 

Do osam sati bili su svi putnici na polubi. U devet sati već smo 
se iskrcali u novljanskoj luci. Moja je putna bilježnica i opet bila boga- 
tija novim zapiscima nezaboravnih uspomena na Vrbnik i otok Krk. 

Od Novoga do Senja. 


li se kupao u Lišnju, ili se šetao u Lukavice, uvijek ti je s nov- 
ljanske obale u očima tvrdi Nehaj-grad, a ispod njega staro- 
drevni grad Senj. Osam smo ga dana motrili iz Novoga. Deveti 

dan odredi stric za odlazak i rastanak s Novim — da pozdravimo 
isti dan: Senj. 

Parobrod »Nehaj« otplovio je rano u jutro iz Senja prama Rijeci. 
Kad se poslije podne oko pet sati vratio u Novi, ukrcasmo se i 
mi, da stignemo za sat vožnje u Senj. Do parobroda popratili su nas 
novljanski znanci. Nijesu manjkala ni moja dva druga. O, kako sam 
lijepo s njima proživio nekoliko dana! Žao mi je bilo, kad sam se 
s njima rastajao. Oni su mi pokazali sav zanimljivi kraj novljanski, upo- 
zorili me na svaku sitnicu, koja bi me mogla da zanima u njihovu 
rodnom mjestu. S Bogom sada prijatelji! Zdravo da si mi krasna 
novljanska obalo! 

Sunce je kretalo k zapadu. Parobrod »Nehaj« plovljaše na jug 
prama gradu, koji je i njemu dao ime. More nije bilo sasvim mirno. 
Mali vali igrali su se na morskoj površini. “Duvao je onaj ugodni 
morski vjetar, što ga mornari zovu »bonaca«. Valovi nijesu ništa 
smetali pravilnomu gibanju naše lađe, a vjetar nam je upravo godio. 

Zatoni i drage lijeve krševite obale kao da su sve više bje- 
žale od nas. Bliže nam je bila isto tako pusta obala otoka Krka, 
Ne znaš, što bi našao, da gledaš na tim hridinama. Na povećalo 
vidiš gdjegod u provalama među stijenjem zelenila — jadnoga zelenila. 
Povećalom motriš lijevo na našoj obali vijugastu cestu i brzojavne 
stupove. Vidiš ju, kako se gdjegdje izvitlala po kukovima različnih 
strmina. Ima mjesta, gdje su ju prama moru zaštitili velikim zidom, 

da kolima i putnicima ne naudi strašna bura. Duboko na podanku 
strmina ugledasmo seoce Porto teplo, dalje uz cestu sv. Iliju i sv. 
Jelenu, a ukraj Senja uzdigao se na gomilama Krivi put. 

Već je »Nehaj« prevalio polovinu puta. Sve jasnije postaje 
vidik na visoke senjske kuće, na grad Nehaj i na rumene Velebitske 
klisure. Parobrod se stao nešto jače gibati. Činilo mi se, kao da su 
mu se rasklimali svi udovi, ili da je izgubio svoju kolotočinu. I 
vjetar se promijenio. Od onoga ugodnog lahorenja nastalo silovito 
siktanje i zviždanje preko užeta, koja se spuštaju od jarbola k okraj- 
cima broda. Valovi su sve više rasli, more se pjenilo od ljutosti. 
Sve nam je bliže Senj, ali naš se »Nehaj» sve jače njiše sijekući 
valove i krčeći si put naprijed. 

Zakopčasmo si kapute, uhvatismo rukama šešire pritiskujući 
ih na glavu, da ih vjetat ne odnese. Nekoji putnici odoše u donje 
prostorije broda, Nas je više zanimalo, da gledamo s palube krasne 
prizore na moru. Zaista čudne li igre prirode! Iz Novoga se prije 
pć sata otisnuo parobrod na sasvim mirno more, a gle sada huči 
buči, baca se i kuha, kao da je pobjesnilo 

Jedan će putnik drugomu: »Ma samo nek je Senj — mora biti 
burel« — »Pa zar uvijek puše u Senju bura?« — zamolim svoga susjeda 
za odgovor. On mi prijatno rastumači, da ne duva uvijek, ali čim 


- se pojavi, najprije prijeđe senjski prag. Tu ima najviše bure u godini, 


a osim toga je najžešća u Senju, kao da ju zbilja razjarene vele- 
bitske vile gone preko vratničkoga sedla na more. 

Višeput je bura kod Senja tako jaka, da diže morsku vodu 
na desetke metara visoko, pa ju onda vitla u zraku, dok je ne 
rasprši u bijelu vodenu prašinu. Tada i vele Primorci, da bura praši. 
Za takve bure ne vidiš s kraja na kraj, ne vidiš krčkoga kopna, 
ne vidiš obale, ni senjskih kuća. Pravo govore mornari: U Senju se 
bura rodi, u Rijeci ženi, a u Trstu umire! | 

Dalje mi reče moj susjed, da se katkad dogodi, da parobrod 
doplovi iz Rijeke do Novoga dobrim morem, ali da ne može dalje 
u Senj, Dogodilo se i to, da se parobrod protuče teškom mukom 
kroz valove do Senja.. Ovdje ga pred lukom znadu dočekati takvi 
udarci bure, da se kapetan ne usuđuje bez pogibelji zakrenuti u 
luku, već okrene parobrod i vrati se u Novi. Tamo čeka po dva, tri 
dana, dok mine njeno bjesnilo. Tamo na senjskoj cesti pokazaše mi 
putnici mjesto, gdje je strahotna bura jedne zime srušila s ceste 


poštarska kola, konje i poštara u more. Poštarski je momak jedva 
* 


— 100 — 


iznio živu glavu. Čuo sam dosta pričanja o buri, ali ipak nijesam 
mislio, da je tako goropadna. Ja sam bio zadovoljan i s onoliko 


Nehaj-grad. 


bure i valova, pa sam jedva čekao, da naš «Nehaj« zakrene u 
sigurnu senjsku luku. 


ek 

Ravna crta za morski put od Novoga do Senja duga je od 
prilike deset morskih milja, a to se prevali za jedan sat vožnje. 
Mnogo je dulji put kopnenom cestom, jer ona ovija obalom sve 
zatone, drage i dražice; penje se na bregove i spušta u dolove, dok 
ne ugledaš grad Senj. Cestom iz Novoga u Senj ima preko 24 
kilometra puta. Naš je »Nehaj« sretno obavio put. Privezaše ga uz 
lijevo pristanište, kako se ulazi u široku senjsku luku. Sunce je sa 
zapada više osvjetljivalo nego grijalo luku i prve visoke senjske 
kuće, što se nalaze uzduž krasno obzidane luke. 

U gradu Senju smo ostali dva dana. Senjski kraj nije, izuzevši 
more, bogat prirodnim krasotama. Ne će te tamo opčarati na obron- 
cima voćnjaci, vinogradi i zeleni gajevi kao u Vinodolu, ali će te 
razveseliti i iznenaditi mnoge druge znamenitosti slavnoga grada 
Senja. Prošlost Senja  ispisala je minogu stranicu naše hrvatske 
povjesnice zlatnim slovima. Već za to treba da se svaki Hrvat ponosi 
dičnim gradom Senjem. Svaka je skoro senjska kuća, svaka crkva, 
svaki kamen svjedok čas radosne, čas tužne senjske prošlosti. 

Dok smo smjestili svoju malu prtljagu u svratištu, još je bolje 
zahladilo. O sunčanom zapadu kao da je sasvim jenjala prkosna 
burica. Nebo je bilo vedro i čisto bez ikakva oblačka. More je 
bilo nemirno. Modri valovi načičkani bijelom srebrnastom pjenom 
obijesno su se igrali izvan luke. U luci je vladala veća tišina. Ali 
je ipak živahno more pljuskalo o kamenitu obalu i njihalo _ mnoge 
trabakule ili brodiće, barke i barčice. Sve je to bilo više umiljato, 
nego srdito. Pa napokon ne bi ni more bilo puno čara i različnosti 
u svojoj velebnosti, kad bi bilo uvijek nijemo, mirno, mrtvo, 

Da vidimo sada izvanje lice Senja, pa da čujemo, što su nam 
pripovijedali stari Senjani o njegovoj prošlosti. 

Uz obalu se protegnuo niz velikih kuća sve na katove, U 
tim je kućama stjecište morske trgovine. Prva je velika kuća uz 
obalu solara. U njoj su državna skladišta soli. Dalje se nižu ostale 
trgovačke kuće. U nekim smo kućama vidjeli u zidu utvrđene željezne 
karike. Rekoše nam, da kroz nje provuku užeta, kad je velika bura, 
da se tad ljudi mogu za što da prihvate. Da nije toga, mogla bi ih 
bura baciti s pločnika u more. 

Kad smo zašli ulicom Potokom u nutarnji grad, začudili smo 
se, kako su ulice krivudaste i uske. Tu bi gotovo zalutao. Ne prolaze 
onuda ni kola, samo pješaci. Sve su ulice popločene kamenom. Vi- 
sokim kamenitim kućama jedva vidiš krov. 

Tako idući dođeš do trga Cilnice. Opkolile su ga u četverokut 
i opet visoke kuće. Tu je bila nekoć gradska tvrđa. Gradili su ju 
još u XIV. stoljeću. Stara je i ona zgrada, u kojoj je u staro vrijeme 
bio franjevački samostan. Najljepša je zgrada carinarskoga ureda. 
Kažu, da je sagrađena prije 350 godina Onda je u Senju sasvim 
drukčije cvala morska trgovina. Na Cilnici ima i velik zdenac. Za nj 
se pobrinuo glasoviti senjski kapetan Kajetan Knežić. Danas je Senj 
dobro opskrbljen vodom, jer ima vodovod. 

S Cilnice smo se požurili u stolnu crkvu sv Marije Ta je 
crkva veoma glasovita svojim starinama. Sagrađena je još svršetkom 
XII. vijeka. Oko nje je sakupljen kaptol senjske biskupije, koja se 
je prije zvala modruško-krbavska. Ta se crkva sada popravljala. Sta- 
rodavni trošni toranj je porušen, pa će se popraviti zajedno sa crkvom, 
kao što je popravljeno sjemenište ili škola za svećenike na Cilnici. 

Unišavši u stolnu crkvu nagledali smo se mnogih starina, 
kakvih možeš rijetko gdje vidjeti. Nabrojio sam devet oltara. Rekli 
su nam, da se iza glavnoga žrtvenika sv. Jurja čuvaju najstariji 
dragocjeni spisi senjskoga kaptola, pa i ključi staroga grada Klisa. 

U svetištu se zaustavismo pred mramornim poprsjem glasovitoga 
senjskog biskupa baruna Mirka Ožegovića, koji počiva u toj crkvi. 
Velik je to bio domoljub hrvatski. Biskupovao je u Senju od god. 
1834 do 1869. Plemenitim srcem i dobrim djelima ovjekovječio je 
svoju uspomenu. U Senju je sagradio biskupski dvor i konvikat ili 
zgradu, u kojoj se odgajaju i uče siromašni đaci, a uz to je osnovao i 
senjsku gimnaziju. A 

Kad smo izlazili iz stolne crkve, pokaza nam crkveni čuvar 
starodavno zvono, koje je postavljeno u zvonik još godine 1362. 
Eto, koliko zanimljivih stvari vidjesmo već prvom šetnjom po gla- 
sovitom Senju! Bio je već sumrak, pa smo se vratili k obali. Na 
obali se kraj luke šeću pod večer Senjani i Senjanke, da se naužiju 
svježega morskog zraka, Po danu je među visokim kućama nesnosna 
sparina. I mi smo se prošetali kraj lijepih zgrada uz obalu raz- 
matrajući živahno kretanje svijeta pred čitaonicom, kavanom i drugim 
zgradama. ' 

I drugi smo dan imali šta gledati u drevnom Senju. Uranili 
smo i obišli sav Senj. Ne izgubiš za to mnogo vremena. Nije Senj 
velik, premda ima u njem 512 kuća, a samo 3150 duša. Stisla su 
ga brda, pa su kuće zbijene jedna uz drugu, Nekoć je bio Senj i 
zidom opasan. Zapadnom stranom, gdje su krasni biskupski dvori, 

prošli smo glavnom kolnom cestom, koja vodi kroz grad na gorsko 
sedlo Vratnik. To je ono mjesto, otkud su kroz stoljeća poha- 
đale pitomi Senj različne nevolje: i Turčin i poplava i bura, koja 
mu je i dan današnji nemili gost. Ovuda vodi cesta u Jezerane i 
dalje u Liku, Tk 

Pod Vratnikom je lijepo Knežićevo šetalište. Šetajući pod re- 
dovima drveća i sjedeći na klupama borave ovdje Senjani mnoge 
ugodne časove. U toj ugodnoj prodolici ima i zelenih vrtova s pri- 
morskim voćem, a na glasu su senjske marelice ili kajsije. 

Iza šetališta dolazi se do tihoga počivališta mrtvih — do groblja. 
Tu nas je obuzelo blago čuvstvo zadovoljstva, kad smo ugledali 
uzoran red uz okićene grobove pokojnika mirisavim cvijećem i kras- 
nim spomenicima. Oko groblja su podignute arkade s grobnicama. 

S Knežićeva šetališta zakrenusmo lijepim stazama posred mlade 
crnogorice na Nehaj-grad. Ponosni je to spomenik staroga Senja, a 
koliko puta sjajile su nam se njegove zidine iz Novoga u sunčanom 
svjetlu! Evo nas sada kod tih kula. Šteta bi bila biti u Senju, a 
ne biti i na Nehaj-gradu. 

Krasan vidik puca odavle na divno more, na otoke i strašni 
Velebit. Eno lijevo senjskih morskih vrata s otocima Prvićem, Golim, 
Sv. Grgurom i Rabom ; eno sprijeda otoka Krka, desno vijugaste obale 
do Novoga! Eno ti sjeda oko kod bijeloga Bribira i na bajni Vino- 
dol! Stari grade Nehaju, zašto nam ne zbore tvoje zidine o tvojoj 
prošlosti? — Zidine šute, a stare knjige pišu, da je grad Nehaj po- 
digao godine 1558. senjski kapetan Ivan Lenković na obranu Senja, 
Grad je četverokutan i ima na krajevima kule, 

Kad smo se oprostili s tvrdim Nehajem, spustismo se opet u 
grad, da posjetimo kupalište na Artu. I tamo je uz more zasađeno 
drveće. Šetajući pod zelenim drvećem uživaš krasnim vidicima na 
more i gvozdeni Velebit. Kupajući se zbijala su nekoja gospoda šalu, a 
netko reče: »A što bi bilo, da se stvori među nama morski pas?« Ja sam 
protrnuo, jer sam već dosta učio i čitao o tom morskom vuku, koji 
ne zamijera ni čovječjemu mesu. Nu srećom je svako morsko kupa- 
lište ograđeno željeznom rešetkom, a najviše radi toga grabežljivca. 
U Senju t. j. u njegovu okolišu često uhvate morskoga psa. Tako se 


zgodilo i mjeseca srpnja 1899. Uhvatiše ga ribari u Lukovu kod 


Senja. Bio je dug skoro šest metara. Opasno bi bilo zaplivati preko 
kupališne ograde u susret toj morskoj nemani. 

Iza kupanja smo boravili neko vrijeme u krasno uređenoj či- 
taonici. Tu sam našao knjižicu o povjesti Senja. Dok je moj stric 
pregledavao novine, ja sam si pobilježio neke znatnije stvari iz te 
knjige u svoju putnu bilježnicu. Veseo sam, što sada znam, kako je 
bilo u Senju i u davno, davno doba! 

Senj je stajao još za rimskoga gospodstva, a zvao se je Senia. 
Već u XII. stoljeću znalo se za biskupiju senjsku. U Senju je bio 
i kralj Bela IV., kad je godine 1242. bježao pred Mongolima. Krčki 
su knezovi Frankopani već tada branili kralja i domovinu od Mon- 


Senj: Gradske zidine. 


gola. Kralj Bela IV. darova im za to grad Senj. U Senju se go- 
dine 1385. iskrcao Karlo Drački putujući iz Napulja, da bude hr- 
vatsko-ugarski kralj. Malo zatim desila se u Senju i kraljica Ma- 
rija, a često puta kralj Sigismund. Godine 1818. bio je u Senju 
kralj Franjo 1. sa svojom suprugom, a 16. ožujka 1869. boravio je 
u Senju naš današnji premilostivi vladar Franjo Josip 1. . 

Znamenite su borbe senjskih Uskoka s Turcima. Uskoci su bili 
kršćani, koji su utekli ispod turske vlasti i naselili se u Senj. Tad 
su junački vojevali proti Turcima, a i Senjani su im pomagali. U 
te su se bojeve upleli i Mlečani, ali proti Senju i Uskocima. 


" 

Najgori je bio grof Josip Rabata. Njega su Mlečani podmitili, 
a on udri na Senjane i Uskoke. Jedne noći godine 1601. dade po- 
gubiti više građana senjskih i njihove glavne vođe. Slavnoga senj- 
skog junaka Jurišu baci u tamnicu, ali ga hrabri Senjani oslobodiše, 
a Rabatu ubiše iz pušaka. ' 

Poslije su još Uskoci ratovali s Mlečanima, ali su morali pod- 
leći Mlečanima. Eto, kako je bila krvava povjest staroga Senja! 
Senj je rodio više junaka, koji se proslaviše i umom svojim, a 
ne samo hrabrom desnicom. To su učenjaci: Pavle Vitezović, fra 
Martin Senjanin, Antun Senjanin, Gašpar Paskvić i drugi, 

Iz čitaonice povede me stric u staru crkvu sv. Franje. Ima joj 
već: blizu 350 godina. Tamo smo išli radi toga, da razgledamo različne 
nadgrobne ploče onih senjskih junaka, koji se spominju za uskočkih 
ratova s Turcima i Mlečanima. Ima ih vrlo mnogo. Na pročelju crkve 
sv. Franje vide se oko velikoga okruglog prozora grbovi Frankopana 
i Lenkovići Poslije podne razgledali smo krasnu zgradu pučke škole 
i nekadanju staru gimnaziju. 

Toliko znamenitosti krije u sebi drevni naš grad Senj! A što 
bi tek znali, da smo mogli još svuda biti i sve vidjeti! Žalim, što 
nijesmo mogli da posjetimo krasne nove tvornice duhana, parnoga 
mlina na Artu, tvornice žestokih pića. Nije nam za sve to doteklo 
vremena. Nu i s ovim smo se uspomenama zadovoljno oprostili drugo 
jutro s tvrdim Senjem. Rano u zoru zaplovio je s nama »Nehaj« uz 
divski Velebit prama Karlobagu. S Bogom Senju grade! S Bogom 
dično gnijezdo uskočkih sokolova! 

Uz Velebit do Karlobaga. 


(2) 2 pet sati u jutro zazviždao je parobrod »Nehaj« trećiput. 


g Za nekoliko časova plovili smo Planinskim prodorom na jug. 
“Sasvim novi krajevi stali se prikazivati našim očima. Sve 
veća golet i pustoš oko nas. Mirno more razvalilo se među sive 
pećine. Prva postaja bila je sv. Juraj. Što je onaj niz ma i jednokatnih 
kuća prama strašnim stijenama veličanstvene gore Velebita! Crkva i 
kuće stisle su se kao plaha janjad pod raskidana bedra najveće hr- 
vatske gore. Tik kuća je more. Iza kuća prosijecaju sunčani traci, a 
sjena se kuća i susjednih klisura odrazuje u kristalnoj morskoj du- 
bini. Pa i taj pusti kraj ima svojih ljepota, svojih čara. 

Ono malo zelenila iza kuća i u prodolicama, gdje je zavjetarje, 
više vrijedi za brižne stanovnike Sv Jurja, nego drugdje mnogo 
veći komadi plodne zemlje. Ima tu malo i vinove loze. Raskrenute 
grane po kojega stabla kazuju ti, da je i tu bura svemoćna gospo- 
darica kukavnoga rašća, Svetojurčani su skoro svi ribari. 

Kad zaploviš dalje, opet isti jednolični krajevi, ali uvijek novi 
vidici, nove slike. Već nam je za leđima ostao otok Krk, koji nas 
je svojom istočnom obalom vjerno pratio sve od Kraljevice. Opro- 
stismo se s njime, kad nas ljubezni kapetan s »Nehaja« upozori na 
uska Senjska vrata između otoka Krka i Prvića. Duboko negdje u 
zalivu pred tim vratima uvukla se Baška nova. Mi je više nijesmo 
mogli vidjeti. Na 350 metara visine strše gole glavice malenoga otoka 
Prvića. Nigdje na njem sela; svuda mir, mrtvilo. 

Sopot parnoga stroja odbacuje azurnu morsku vodu, miče se 
»Nehaj«, zastaju za nama mnoge strmoglave kose, gudure i vrtače. 
Prođosmo i lijepe zatoniće, gdje su se i kuće zabijelile. To su bila 

siromaška sela Lukovo, Klada i Starigrad. U svakoj dragi oko sela 
nađe ti oko po malo zeleni, što drugdje ne bi ni spominjao Ali 
ovdje, gdje je sve pusto, obraduje te svaki listak, svaka travica. 

Ali eto nas i pred Jablancem. Parobrod stade vani pred dragom. 
Iz drage doplovi barka, koja preuze jednoga našeg suputnika i poštu. 
Naš »Nehaj« pojuri dalje ni ne mareći za Jablanac. U Jablanac ne 
skreću parobrodi, jer se mjesto uvuklo u duboki i uski morski 
zaton. Zato se i ne vidi mjesto, dok parobrod ne krene dalje i dok 
ti puste kose ne otvore vidika. 

Ploveći dalje uz košćati Velebit zaustavlja ti se oko na kršnom 
otoku Rabu. Doskora nas pozdraviše litice dugačkoga otoka Paga. 
Sad smo znali, da mora skoro doći i Karlobag. Silni Velebit digao 
se nebu u visinu kao orijaški bedem složen od strašnih kosa, gla- 
vica i zubova. Što ga je sunce više obasjavalo, to je bio divniji 
pogled na nebotične sive i crvene klisure, Bili smo već u: polovici 
duljine Velebitove od Senja do Dalmacije. Veličanstvena je ta hr- 
vatska planina, kad pomisliš, da je duga 165 kilometara. Široka je 


14 kilometara. Najviši je vrh na Velebitu Veliki Malovan, koji svojim 


nebomašnim šiljcima dopire visinu od 1760 metara. Kad smo se pro- 
lazeći kraj Jablanca divili rasjeklinama i provalama Velebita, kaza 
nam kapetan, da se tamo penju i ljudi. Tamo vodi staza do najvi- - 
šega seoca naše domovine Mrkvišta, koje se uspelo 1276 metara 
nad morsku površinu. To je pravo gnijezdo orlova i sokolova. 

Krajevi ispod Velebita, kraj kojih plovismo, zovu se Podgorje. 
To su najtužniji i najsiromašniji krajevi mile naše hrvatske domo- 
vine. Ipak ljubi pošteni Podgorac vrletni svoj zavičaj, u kom je 
ugledao prviput svjetlo Božje. 

Još ostavismo s lijeva Priznu s crkvicom i župnim dvorom, kad 
nam se ukaza visoko na klisurama Velebita cesta. Ona spaja Senji 
Sv. Juraj preko visokih kosa i gudura s Karlobagom. Dugačka je 
od prilike 70 kilometara, a najviša joj je točka kod Halana 1374 
metra. Ta je cesta tako naporna i dugotrajna, da Podgorci vole 
putovati morem. 

U daljini se već bijele karlobaške kuće. Minusmo selo Cesa- 
ricu i još nekoliko dražica, a parobrod stade polagano puziti u luku. 
Zanimljiva ova plovidba od Senja do Karlobaga trajala je punih 
šest sati. Mi smo bili jedini putnici, koji smo se iskrcali u Karlobagu. 
Pol sata dimio je »Nehaj« u luci, dok je svršio s iskrcavanjem robe. 
Bile su to ponajviše pune vreće brašna. Iza obavljena posla odjuri 

parobrod prama otoku Pagu. Kao da sam požalio, što još ne putu- 
jem dalje lijepim brodom, koji nas je nosio punih šest sati uz veli- 
čanstveni Velebit i uz susjedne otoke. 

Ostali smo u Karlobagu ponajviše zato, da se pobrinemo za 
kola, koja su nas drugi dan trebala da prebace preko Velebita u 
Gospić. Na pošti je već čekala strica vijest, da će kola stići do večeri u 
Karlobag. Bili smo bez brige, pa hajd razgledati Karlobag. Karlobag zovu 
ondješnji ljudi i Bag. Ja sam odmah pitao, zašto se zove Karlobag ? 
Stric mi rastumačio, da je kralj Karlo Ill. mnogo dobra učinio tomu 
mjestu, pa su ga s toga iz zahvalnosti i počasti prama kralju prozvali 
Karlobag. Najljepše su kuće uz morsku obalu. Ostale su kuće uz brijeg, 
ali uz to malene i trošne. Usred Karlobaga je trg, a na njem spo- 
menik barunu Antunu Molinariju. Podigoše ga još godine 1878. za- 
hvalni Karlobažani, jer im je general Molinari bio velik dobrotvor. 
On je dao sagraditi u Karlobagu lijepu građansku školu. 

Glavne su zgrade još one gradskoga poglavarstva, carinarskoga 
ureda, pomorskoga lučkog povjerenstva i druge. Lijepa je i župna 
crkva sv. Karla, a uz nju župni stan. U gornjem je gradu samostan 
s crkvom sv. Josipa. U njem žive redovnici družbe kapucinske. I u 
Karlobagu je uređeno lijepo kupalište, 

Prije objeda smo posjetili i karlobašku hrvatsku čitaonicu, pa 
smo saznali, da je to jedna od najstarijih hrvatskih čitaonica. Po- 
stoji već od godine 1848. Karlobag je najmanji hrvatski grad. U 
njem ima preko 100 kuća i do 1100 duša. 

Pogled na Karlobag napunja te mekim osobitim čuvstvom  sa- 
žaljenja, pa se pitaš sam u sebi: A od čega ti ljudi žive; kako li 
mogu da obastanu pod gorostasnim Velebitom? — Da, grozne sui 
strašne one hridine kao gola kost. A na podnožju Velebita oko 
kuća jedva je našla mjesta po koja smokva i mendula. I to treba 
da se dobro zaštiti od bure visokim gromačama. Jedina je ljepota 
raslinskoga carstva onaj vrt oko kapucinskoga samostana. Osim vr- 
letne okolice pati grad Karlobag i na oskudici pitke vode. Svu po- 
trebu namiruju Karlobažani iz nakapnica ili cisterna, 

To su prilike prastaroga grada Karlobaga, nekoć Baga. Za 
Bag se znade već od dobe kralja Krešimira. U XIV. vijeku bio je 
grad u rukama krbavskih knezova. Oni su ga već proglasili slobod- 
nim gradom. Bag je godine 1525. ljuto nastradao i od Turaka, 
Karlo III. podiže opet taj grad do prijašnje znamenitosti. Bože daj, 
da taj udaljeni hrvatski grad postane opet bogat i napredan ! 

S Likom i Krbavom veže Karlobag jako dobra cesta preko 
927 metara visokoga gorskog sedla Oštarija u Gospić. Zanimljiv 
je pogled na tu cestu s mora, kako se u mnogim dugim zavojima 
previja i mota po neprohodnim velebitskim kosama. 

O zapadu sunca koraknuli smo tom cestom do sela Vidovca. To 
je najbliže Karlobaško selo, a udaljeno je nešto više od tri kilometra. 
Tko hoće da izbliže još vidi primorski krš i užasnu pustoš s ove 
strane Velebita, neka pođe ovamo. Mi smo se odšetali do Vidovca 
zbog boljega vidika na more. 

Kraj Vidovca upoznaš ruševine nekakvoga starog grada. Pri- 
makosmo se tim zidinama, gdje se nekoć iskazala uskočka desnica, 
a turskom se krvlju poškropile sive stijene. Povjest nam kazuje, da 
su ovdje senjski Uskoci pobili godine 1664 hametom tursku četu. 

Odavle smo mogli da lijepo uhvatimo okom cijelu velebitsku 
i morska okolicu. Bio je to oproštaj o sunčanom zapadu s obalama 
krasne. Adrije. Zanimljiv je pogled niz strašne bokove Velebita prama 
jugu i Dalmaciji. Strašna je to kamenita okolica, ali ju i opet more 
ublažuje i tješi. Ono je jedini život u pustinji onoga kraja. 

Preko morskoga prodora puca pogled na člankoviti otok Pag. 
Misliš, dobacio bi se na nj kamenom. Tu se Pag sasvim primakao 
kopnu produljujući se uz Velebit k sjevernim rtovima Dalmacije. 

Još bolje upoznasmo taj put do Vidovca i svu velebitsku cestu 
drugi dan. Zorom oko četiri sata ostavismo Karlobag. Lički se konji 
stali uspinjati na Velebit. Kod Ure ili Kubusa skinem radosnim 
zanosom šešir, da pozdravim s visine od 929 metara još jednom velebno 
more. . . Naša su se kola spuštala niz vilovito stijenje na drugu stranu 
Velebita. Moja je misao uvijek hrlila natrag na morsku obalu. Ta 
ne će se moći nikad u mojoj duši izbrisati uspomene na divne 
obale Adrije.... 

